പാര അയ്യപ്പൻ രഹസ്യം പുറത്തുവിട്ടു | Your Creatives | Short Story | Malayalam Literature\nഅനുപ്രിയ രാജ് May 21, 2020 10:33 AM IST\nകൊറോണ കൊടുത്ത എട്ടിന്റെ പണി ( കഥ)\n‘‘പോരാ പോരാ, ഇനിയും താഴ്ത്തണം’’. ജേക്കബ് സാറ് പറഞ്ഞാൽ താഴ്ത്താതെ മറ്റ് പോംവഴി ഇല്ല. മിനിമോളുടെ തല പുകഞ്ഞു. ഭാവനയിൽ കുറേ നേരം മുങ്ങി തപ്പി. പിന്നെ വർദ്ധിത വീര്യത്തോടെ തലക്കെട്ട് തയ്യാറാക്കി.\n‘‘ ഭർത്താവിന്റെ ജാരയെ ഭാര്യ കുടുക്കി. ഭാര്യയുടെ കാമുകന് വിഷം കൊടുത്ത് ജാര പ്രതികാരം വീട്ടി’’\nസാർ....ഇങ്ങനെ മതിയോ? മിനിമോൾ ആത്മവിശ്വാസത്തോടെ ചോദിച്ചു.\n‘‘ മതി. ഇത് മതി. പെട്ടന്ന് കൊടുത്തോ’’ ജേക്കബ് തിടുക്കം കൂട്ടി. ചൂടുള്ള വാർത്തകൾ ശരവേഗത്തിൽ പബ്ലിഷ് ചെയ്യുന്ന കേരളത്തിലെ നമ്പർ വൺ വാർത്താധിഷ്ഠിത യൂട്യൂബ് ചാനലാണ് സ്പീഡ് ന്യൂസ്. മുൻനിര പത്രങ്ങളിലും ടെലിവിഷൻ ചാനലുകളിലും പ്രവർത്തി പരിചയമുള്ള ജേക്കബ് ജോണാണ് സ്പീഡ് ന്യൂസിന്റെ എഡിറ്ററും ഉടമസ്ഥനും. അദ്ദേഹത്തിന്റെ കീഴിൽ നാല് മാധ്യമ തൊഴിലാളികളും ഒരു ക്യാമറാമാനും വിഡിയോ എഡിറ്ററും ജോലി ചെയ്യുന്നുണ്ട്. വിപണി സാധ്യതകൾ സൂക്ഷ്മമായി നിരീക്ഷിച്ചതിന് ശേഷമാണ് വാർത്താധിഷ്ഠിത യൂട്യൂബ് ചാനൽ എന്ന സങ്കൽപവുമായി ജേക്കബ് മുന്നിട്ടിറങ്ങിയത്.\nഖദർ ജുബ്ബയും, വട്ട കണ്ണാടിയും, കഷണ്ടിത്തലയും, നരച്ച താടിയും, മാന്യനായ കുടുംബസ്ഥനുമായ ജേക്കബ് ജോണിനെ മാധ്യമ തൊഴിലാളികൾ വിനയത്തോടെ ജേക്കബ് സാറേ.....എന്ന് നീട്ടി വിളിക്കും. ആ വിളി കേൾക്കുമ്പോൾ ജേക്കബ് രൂക്ഷമായൊന്ന് മൂളും.‘‘മര്യാദക്ക് പണിയെടുക്കാത്ത ഒരുത്തനെയും ഞാൻ വെച്ചു പൊറുപ്പിക്കില്ല’’. ഗർജ്ജനത്തോടെയുള്ള ജേക്കബിന്റെ ഈ താക്കീത് ഭയന്ന് തൊഴിലാളികൾ മാട് പോലെ ജോലി ചെയ്യും. തന്റെ തൊഴിലാളികൾക്ക് ജേക്കബ് കൃത്യമായി വേതനം നൽകുന്നുണ്ട്. അതും മെച്ചപ്പെട്ട വേതനം. അതിനാൽ വിശപ്പെന്ന സത്യത്തിന് മുന്നിൽ ശിരസ്സ് നമിച്ച് തങ്ങളുടെ ബുദ്ധിയും സമയവും ജേക്കബിന് വേണ്ടി തൊഴിലാളികൾ സമർപ്പിക്കും.\nശത്രുതയുള്ള രാഷ്ട്രീയക്കാരുടെയും പൊതു പ്രവർത്തകരുടെയും വാചകങ്ങളെ വികലമായി വ്യാഖ്യാനിക്കുക. യോജിപ്പില്ലാത്ത മതവിശ്വാസങ്ങളെ താറടിക്കുക. മോശമായ ഭാഷയിൽ ആളുകളെ അഭിസംബോധന ചെയ്യുക. കോടതിക്ക് മുന്നേ കുറ്റവാളികളെ തീരുമാനിക്കുക. ഒട്ടുമിക്ക സ്ത്രീ പുരുഷ ബന്ധങ്ങളെയും അവിഹിതങ്ങളായി ആരോപിക്കുക. അങ്ങനെ ഭൂമി മലയാളത്തിലെ എല്ലാ തിന്മകൾക്കെതിരെയും വിരൽ ചലിപ്പിക്കുക. ഇതായിരുന്നു ജേക്കബ് കിനാവ് കണ്ട മാധ്യമ ലോകം.\nആ ലോകം കെട്ടിപ്പടുക്കാനായി ജേക്കബും തൊഴിലാളികളും അഹോരാത്രം ജോലി ചെയ്തു. സ്പീഡ് ന്യൂസ് വമ്പിച്ച ലാഭം കൊയ്തു. ജനഹൃദയങ്ങളിൽ ഇടം പിടിച്ചു. സ്പീഡ് ന്യൂസിനൊപ്പം ജേക്കബും വളർന്നു. വലിയ വീടും കാറുമൊക്കെ ജേക്കബ് സ്വന്തമാക്കി. ഉത്തരവാദിത്വം വർധിച്ചപ്പോൾ മനസ്സാക്ഷി സൂക്ഷിപ്പുകാരനായി അയ്യപ്പൻ എന്ന ഡ്രൈവറെയും കൂടെക്കൂട്ടി. വീട്ടിലായാലും ഓഫീസിലായാലും യാത്രയിലായാലും ഒരു നിഴൽ പോലെ അയ്യപ്പൻ ജേക്കബിനൊപ്പമുണ്ടായിരിക്കും.\nഅറുപത്തഞ്ച് വയസ്സായ ജേക്കബിന് അതാവശ്യം ബിപിയും ഷുഗറുമൊക്കെയുണ്ട്. അതിനാൽ മരുന്നുക ളുടെ ഒരു ചെറിയ പെട്ടി അയ്യപ്പൻ കൂടെ കരുതും. മുപ്പത് വയസ് പ്രായമുള്ള അയ്യപ്പൻ ചുറുചുറുക്കോടെ യാണ് കാര്യങ്ങൾ നിർവഹിക്കുന്നത്. തൊഴിലാളികൾ കൃത്യ സമയത്ത് ജോലിയിൽ പ്രവേശിച്ചിരിക്കണം. ജോലി കഴിഞ്ഞാൽ ഓഫീസിൽ കറങ്ങി നടക്കാതെ സ്ഥലം വിടണം. ഇത്തരം കാര്യങ്ങൾ കണിശമായി നടക്കുന്നുണ്ടോയെന്ന് അയ്യപ്പൻ പരിശോധിക്കും. എന്തെങ്കിലും പിഴവുണ്ടായാൽ നിശബ്ദമായി അയ്യപ്പൻ ജേക്കബിന്റെ കാതിലെത്തിക്കും. അതിനാൽ ‘പാര അയ്യപ്പോ’ എന്ന് തൊഴിലാളികൾ പരിഹാസത്തോടെ വിളിക്കാറുണ്ട്. ഇതു കൊണ്ടൊന്നും അയ്യപ്പനെ തളർത്താനാവില്ല മക്കളേ എന്ന മട്ടിൽ അയ്യപ്പൻ പരിഹാസങ്ങൾക്ക് നേരെ മുഖം തിരിക്കും.\nആരംഭത്തിൽ പുരുഷന്മാർ മാത്രമായിരുന്നു ആ സ്ഥാപനത്തിൽ ജോലി ചെയ്തിരുന്നത്. മുഖ്യധാര ടെലിവിഷൻ ചാനലിൽ അവസരം ലഭിച്ചതിനെത്തുടർന്ന് സ്പീഡ് ന്യൂസിൽ നിന്നും ഒരു പുരുഷ തൊഴിലാളി ഓടി രക്ഷപ്പെട്ടു. ആ ഒഴിവിലേക്കായിരുന്നു മിനിമോൾ കടന്ന് വന്നത്.\n‘‘അയ്യപ്പോ, ആ പെണ്ണിന്റെ ഫോട്ടോ വല്ലതും ഉണ്ടോ’’ മിനിമോളുടെ വരവിനു മുൻപേ അടക്കാനാവാത്ത ആകാംക്ഷയോടെ പുരുഷ തൊഴിലാളികൾ കാര്യങ്ങൾ തിരക്കിയിരുന്നു. ‘‘അതൊന്നും അങ്ങനെ കാണിക്കാൻ പറ്റില്ല’’ ഗൗരവത്തോടെ അയ്യപ്പൻ മറുപടി നൽകി. പുരുഷ തൊഴിലാളികൾ ഇളിഭ്യരായി. എങ്കിലും മരുഭൂമിയിലെ മരുപച്ചയെ അവർ ക്ഷമയോടെ കാത്തിരുന്നു. എല്ലുന്തിയ ശരീരം, പരന്ന മാറിടം, ഉന്തിയ പല്ലുകൾ, ചപ്പിയ മൂക്ക്, ദാരിദ്ര്യത്തിന്റെ ഗന്ധം. അതായിരുന്നു മിനിമോൾ. അവളുടെ രൂപം കണ്ടപ്പോൾ പുരുഷ തൊഴിലാളികൾ വാടിക്കരിഞ്ഞ പൂവിതൾ പോലെയായി. അവർ മരുഭൂമിയിൽ തന്നെ തുടർന്നു.\nചില സായാഹ്‌ന പത്രങ്ങളിലൊക്കെ മിനിമോൾ മുൻപ് ജോലി ചെയ്തിട്ടുണ്ട്. ഒരു മുതിർന്ന മാധ്യമപ്രവർത്തകന്റെ ശുപാർശ പരിഗണിച്ചാണ് ഇരുപത്തെട്ടു വയസ്സുള്ള മിനിമോൾക്ക് സ്പീഡ് ന്യൂസിൽ ജേക്കബ് സാറ് ജോലി നൽകിയത്. തന്റെ സ്ഥാപനത്തെ പ്രണയത്തിന്റെ പൂങ്കാവനമാക്കുന്നതിനോട് ജേക്കബിന് തീരെ താത്പര്യമുണ്ടായിരുന്നില്ല. എങ്കിലും മൊഞ്ചുള്ള പെണ്ണുങ്ങൾ വാർത്ത അവതരിപ്പിച്ചാൽ പ്രേക്ഷകർ ഇരട്ടിക്കില്ലേ എന്ന സഹ പ്രവർത്തകരുടെ സിദ്ധാന്തത്തിനോടും ജേക്കബ് യോജിച്ചില്ല.\nമിനിമോൾക്ക് ഒരു സ്പാർക് ഉള്ളതായി ജേക്കബിന് തോന്നി. ആ തോന്നൽ തെറ്റിയതുമില്ല. പ്രേക്ഷകരിൽ ജിജ്ഞാസ ഉളവാക്കുന്ന തലക്കെട്ടുകൾ തയ്യാറാക്കുക. പിന്നീട് പ്രധാനപ്പെട്ട കാര്യങ്ങൾ വാർത്തയുടെ മധ്യത്തിലായി പറയുക. അങ്ങനെ ആ വാർത്ത മുഴുവനായും കാണുവാൻ പ്രേക്ഷകരെ പ്രേരിപ്പിക്കുക. ഇപ്രകാരം ഒടിച്ചും വളച്ചും വാർത്തകൾ ശരവേഗത്തിൽ പ്രേക്ഷകരുടെ മുന്നിലെത്തിക്കുന്നതിൽ മിനിമോൾ അത്യധികമായ സാമർത്ഥ്യം പ്രകടിപ്പിച്ചു. അങ്ങനെ ജേക്കബിന്റെ സങ്കൽപ്പത്തിലുള്ള മാധ്യമ ലോകത്തിന് അനുയോജ്യയായ തൊഴിലാളിയായി മിനിമോൾ മാറി. ജേക്കബിന്റെ പിൻഗാമി പട്ടത്തിലേക്ക് അവൾ പതിയെ മുന്നേറി. ആ മുന്നേറ്റത്തിൽ സഹ തൊഴിലാളികൾ മുറുമുറുത്തു. എന്നാൽ വിഷ ജല്പനങ്ങളെ മിനിമോൾ തഞ്ചത്തിൽ അവഗണിച്ചു.\nപാത്തുമ്മയുടെ ആടും ‘കിബ്‌റത്തി’ ഇത്തയുടെ അവിലും കഞ്ഞിയും...\nസമ്പന്ന രാജ്യങ്ങളെ കിടുകിടാ വിറപ്പിച്ച കൊറോണ ഇപ്പോൾ ഇന്ത്യയിലേക്കും പടർന്നിരിക്കുന്നു. പ്രവാസികളിൽ നിന്നും കേരളത്തിലേക്കും വൈറസ് പടർന്ന് പന്തലിച്ചു. കൊറോണ വാർത്തകളെ എങ്ങനെ കൈകാര്യം ചെയ്യണം? ജേക്കബും മിനിമോളും മറ്റ് മാധ്യമ തൊഴിലാളികളും തലപുകഞ്ഞാലോചിച്ചു. പ്രായമായവരാണ് കോറോണയെ കൂടുതലായി ഭയക്കുന്നത്. രോഗപ്രതിരോധ ശേഷി കുറവായതിനാൽ മരണ സാധ്യത പ്രായമായവരിൽ കൂടുതലാണ്. അതിനാൽ അത്തരക്കാരെ ഭയപ്പെടുത്തുന്ന വാർത്തകൾ സൃഷ്ടിക്കണം. കോറോണയെ പ്രതിരോധിക്കുവാനുള്ള മരുന്നുകൾ ഇതുവരെ കണ്ടെത്തിയിട്ടില്ല. അതിനാൽ കോറോണയ്ക്കെതിരെ മരുന്ന് കണ്ടെത്തിയെന്ന വിധത്തിലുള്ള വാർത്തകളും നൽകണം.\nചൈനയിലെ വുഹാനിൽ നിന്നുമാണ് ഈ വൈറസ് ഉദ്ഭവിച്ചിരിക്കുന്നത്. ശത്രു രാജ്യങ്ങൾക്കെതിരെയുള്ള ചൈനയുടെ ജൈവായുധമാണ് ഈ വയറെസ്സെന്ന പ്രചാരണങ്ങൾ നടക്കുന്നുമുണ്ട്. ഇന്ത്യയും ചൈനയും തമ്മിൽ നിഗൂഢമായ ചില ബന്ധങ്ങൾ ഉണ്ടെന്നും ആ ബന്ധത്തെ കോറോണയുമായി കൂട്ടിയിണക്കിയും വാർത്തയെ വളച്ചൊടിക്കണം. അങ്ങനെ ചർച്ചയിൽ ഉരുത്തിരിഞ്ഞ ആശയങ്ങളെ ക്രോഡീകരിച്ച് കൊണ്ട് തൊഴിലാളികൾ വാർത്ത തയ്യാറാക്കുവാൻ ആരംഭിച്ചു. മിനിമോൾക്കായിരുന്നു മേൽനോട്ട ചുമതല. തൊഴിലാളികൾ ഭാവനയുടെ വാതായനങ്ങൾ തുറന്നിട്ടു.\n‘‘ പ്രായമായവർ സൂക്ഷിക്കുക: കൊറോണ നിങ്ങളെ നക്കി കൊല്ലും’’\n‘‘ കോറോണയെ തുരത്താൻ ബാബു വൈദ്യരുടെ സിദ്ധ ഔഷധ പ്രയോഗം’’\n‘‘ ഈ ഗുളിക അഞ്ച് നേരം കഴിച്ചാൽ കോറോണയെ പറപ്പിക്കാം’’\n‘‘ചൈന യാത്രയിൽ ദുരൂഹത, മോദിയുടെ കറുത്ത പെട്ടിയിൽ വൈറസ് ആയിരുന്നോ?’’\nഅങ്ങനെ ഭാവനാ സമ്പന്നമായ വാർത്തകൾ മിനിമോളും സംഘവും പടച്ചുവിട്ടു. ചാനൽ കുതിച്ചുയർന്നു. ജേക്കബ് സന്തുഷ്ടനായി. എന്നാൽ സർക്കാർ വിഷയത്തിൽ ഇടപെട്ടു. വ്യാജ വാർത്തകൾക്കെതിരെ പോലീസ് കേസെടുത്തു. പക്ഷെ പണത്തിനു മീതെ പരുന്തും പറക്കാത്തതു കൊണ്ട് കേസെല്ലാം ജേക്കബ് ഒതുക്കി തീർത്തു.\nരണ്ട് ദിവസമായിരിക്കുന്നു. ജേക്കബ് സാർ ഇപ്പോൾ ഓഫീസിൽ വരുന്നില്ല. ഫോണിലും കിട്ടുന്നില്ല. മുന്നറിയിപ്പൊന്നുമില്ലാതെ ലീവ് എടുക്കുന്ന ആളല്ല ജേക്കബ്. അദ്ദേഹം ഉത്തരവാദിത്വ ബോധത്തിന്റെ മകുടോദാഹരണമാണ്. എന്നാൽ ഡ്രൈവർ അയ്യപ്പനെയും കാണാതായതോടെ തൊഴിലാളികൾക്കിടയിൽ ആശങ്ക ഇരട്ടിച്ചു. ഏതായാലും മിനിമോൾ താത്കാലികമായി ജേക്കബിന്റെ ചുമതലകൾ ഏറ്റെടുത്തു.\n‘‘ഹയ്യോ! ഇതാരാ ..... അയ്യപ്പനോ?’’ തൊഴിലാളികൾക്കിടയിൽ നേരിയ ആശ്വാസം ഉണർന്നു.\n‘‘ നിങ്ങളോടൊക്കെ ഒരു കാര്യം പറയാൻ ഉണ്ട്’’\nനിനക്ക് നിന്റെ കുഞ്ഞിനോടേ ഇഷ്ടമുള്ളൂ എന്റെ കുഞ്ഞിനോട് ഇല്ല; അച്ഛൻ അമ്മയോട് കയർക്കുന്നുണ്ട്...\nഎന്തായിരിക്കും അയ്യപ്പൻ പറയുവാൻ പോകുന്ന കാര്യം? തൊഴിലാളികൾ ചെവി കൂർപ്പിച്ചു.\n‘‘ അതേ....സാറിന് കൊറോണ പിടിച്ച്. ഇപ്പോൾ കോട്ടയം മെഡിക്കൽ കോളേജിലുണ്ട്’’ ആ വാക്കുകളിൽ വേദനയോ നൈരാശ്യമോ നിഴലിച്ചില്ല. അനായാസമായി അയ്യപ്പൻ കാര്യങ്ങൾ അവതരിപ്പിച്ചു. എന്നാൽ ഇടിവെട്ടേറ്റത് പോലെ തൊഴിലാളികൾ വാ പൊളിച്ച് നിന്നു.\n‘‘ അയ്യപ്പാ....അപ്പൊ നിങ്ങൾക്കും കൊറോണ വരില്ലേ’’ ഒരു തൊഴിലാളി വിറയലോടെ ചോദിച്ചു.\n‘‘ ഇല്ല.....രണ്ടാഴ്ചയായി സാറ് തനിയെയാണ് വണ്ടി ഓടിക്കുന്നത്. ഞാൻ അങ്ങേരുടെ കൂടെ ഇല്ലാര്ന്ന്’’ സംഭവിക്കാനുള്ളതൊക്കെ സംഭവിച്ചു എന്ന മട്ടിൽ അയ്യപ്പൻ പറഞ്ഞു.\n‘‘ അയ്യപ്പൻ എങ്ങോട്ട് പോയതാ...എപ്പോഴും സാറിന്റെ കൂടെ ഉണ്ടായിരിക്കുന്നതാണല്ലോ’’ ദുരൂഹത നിഴലിക്കുന്ന മട്ടിൽ മിനിമോളുടെ ചോദ്യം ഉയർന്നു.\n‘‘ എന്റെ ഇളയമ്മയ്ക്ക് വയ്യായിര്ന്ന്. ഞാൻ മലപ്പുറത്തായിര്ന്ന്’’ അയ്യപ്പൻ തിടുക്കത്തിൽ പറഞ്ഞൊപ്പിച്ച് പുകയ്ക്കാനായി ഓഫിസിന്റെ പുറത്തേക്കിറങ്ങി. ഓഫീസിലാകെ മുറുമുറുപ്പ്. എന്നാൽ മിനിമോൾ വല്ലാതെ വേദനിച്ചു. അവൾക്ക് ഗുരു സമാനനാണ് ജേക്കബ് സാർ. തന്നെ പോലൊരു സാധാരണക്കാരിയായ പെണ്ണിന്റെ കഴിവുകൾ തിരിച്ചറിഞ്ഞ ജേക്കബ് സാറിനെ മിനിമോൾ ബഹുമാനിക്കുകയും ആരാധിക്കുകയും ചെയ്യുന്നുണ്ട്.\nതാൻ എന്തിനാ ഇത്രയും റിസ്ക്കെടുത്ത് ഇതിവിടെ കൊണ്ടുവന്നത്; അവളുടെ നോട്ടത്തിനു മുന്നിൽ...\nഅസുഖം ഭേദമായി ജേക്കബ് സാർ എത്രയും വേഗം മടങ്ങി വരണമെന്ന് അവൾ നിശബ്ദമായി പ്രാർഥിച്ചു. എങ്കിലും അയ്യപ്പന്റെ വാക്കുകളിൽ ചില പൊരുത്തക്കേടുകൾ ഇല്ലേ? അയ്യപ്പനെ കൂടാതെ ജേക്കബ് സാർ എങ്ങോട്ടും പോകില്ല. മാത്രമല്ല ബിപിയുടെ പ്രശ്‌നമുള്ളതിനാൽ സ്വന്തമായി ഡ്രൈവ് ചെയ്യുവാൻ സാറിന് അൽപം പേടിയുമുണ്ട്. അയ്യപ്പനോട് തന്ത്രപരമായി കാര്യങ്ങൾ ചോദിച്ചറിയുവാൻ മിനിമോൾ പുരുഷ തൊഴിലാളികളോട് ആവശ്യപ്പെട്ടു.\n‘പാര അയ്യപ്പനെ’ പാട്ടിലാക്കുവാൻ അൽപം ബുദ്ധിമുട്ടാണ്. എങ്കിലും പുരുഷ തൊഴിലാളികൾ കഠിനമേറിയ ആ ഉദ്യമം ഏറ്റെടുത്തു. പുകച്ചതിന് ശേഷം ഓഫീസിൽ മടങ്ങിയെത്തിയ അയ്യപ്പനെ തൊഴിലാളികൾ ബഹുമാനത്തോടെ വിളിച്ചു.\n‘‘ ങും....എന്താ?’’ അയ്യപ്പൻറെ ശബ്ദത്തിൽ ഗൗരവം നിഴലിച്ചു.\n‘‘ ഓ...സാധ്യത കുറവാ...അങ്ങേർക്ക് ഇപ്പോൾത്തന്നെ അറുപത്തഞ്ച് വയസ്സായില്ലേ. പിന്നെ ബിപിയും ഷുഗറുമൊക്കെയുണ്ട്’’ നിർവികാരതയോടെ അയ്യപ്പൻ പറഞ്ഞു.\n‘‘ ഈ സാറ് അടുത്തിടെയൊന്നും വിദേശത്ത് പോയിരിന്നില്ലല്ലോ? ഇയാളുടെ ബന്ധുക്കൾക്ക് ആർക്കെങ്കിലും കൊറോണ വന്നിരുന്നോ?’’\nപ്രധാനപ്പെട്ട ചോദ്യം തൊഴിലാളികൾ മുന്നോട്ടു വെച്ചു.\n‘‘ അതേ...അകത്ത് ആ പെങ്കൊച്ച് ഇരിക്കുന്നത് കൊണ്ടാ ഞാനൊന്നും പറയാതിരുന്നേ, സംഗതി അല്പം സീക്രട്ടാ’’ ചിരിയൊതുക്കിക്കൊണ്ട് അയ്യപ്പൻ കണ്ണിറുക്കി.\n‘‘ അയ്യപ്പോ...നമ്മളാരോടും ഒന്നും പറയാൻ പോകുന്നില്ലന്നെ’’ തൊഴിലാളിക്കിടയിൽ ആകാംക്ഷ വർധിച്ചു.\n‘‘ ഓ പിന്നെ പിന്നെ....എനിക്ക് നിന്നെയൊക്കെ അറിയില്ലേ...ഇനി നീയൊക്കെ പറഞ്ഞാലും എനിക്കൊരു കോപ്പും ഇല്ല. അങ്ങേര് രക്ഷപ്പെടാനൊന്നും പോകുന്നില്ല. പിന്നെ അങ്ങേർക്കിത് വേണം! കുറേ ചാണക വാർത്ത കൊടുത്ത് നാട്ടുകാരെ പറ്റിക്കാൻ ഇറങ്ങുന്ന കള്ള നാറി...!’’ അയ്യപ്പൻ സടകുടഞ്ഞേണീറ്റു. ജേക്കബ് സാർ നിഴലു പോലെ കൊണ്ടുനടന്ന അയ്യപ്പന്റെ തനിസ്വരൂപം തിരിച്ചറിഞ്ഞ തൊഴിലാളികൾ നിശബ്ദമായി ആനന്ദിച്ചു.\n‘‘ അയ്യപ്പാ...ഇനിയെങ്കിലും നീയൊന്ന് കാര്യം പറ’’ തൊഴിലാളികൾ അക്ഷമരായി.\n‘‘ ചൈനേന്ന് വന്ന ഒരു നഴ്‌സിനെ കാണാനായിട്ട് അങ്ങേര് അവരുടെ ഫ്ലാറ്റിൽ പോയിരുന്ന്. അവിടുന്നാ യിരിക്കും പണി കിട്ടിയത്. അവര് വന്നതിന് ശേഷം മിക്കവാറും ദിവസങ്ങളിൽ സാറ് അവരുടെ കൂടെ തന്നെയായിരുന്ന്’’ ജേക്കബ് സാറിന്റെ രഹസ്യം കേട്ട തൊഴിലാളികൾക്ക് ചിരി അടക്കാനായില്ല.\n‘‘ നേഴ്സ് ചൈനക്കാരിയാണോ’’ ആകാംക്ഷകൾ അണപൊട്ടിയൊഴുകാൻ തുടങ്ങി.\n‘‘ അവര് കോട്ടയംകാരിയാ. സാറിന്റെ പണ്ടേയുള്ള കണക്ഷനാ. ഓരോ കള്ളത്തരം പറഞ്ഞ് ചേച്ചിയെ പറ്റിക്കും. എന്നിട്ട് ഇഷ്ടക്കാരിയെ കാണാൻ പോകും. അവരിൽ നിന്നായിരിക്കും സാറിനും കൊറോണ കിട്ടിയത്. അവരും ആശുപത്രിയിലാ’’ അങ്ങനെ കൊറോണ വന്ന വഴികൾ അയ്യപ്പൻ വിശദീകരിച്ചു.\n‘‘ ഹോ! ഇത്രയൊക്കെ അങ്ങേര് ഒപ്പിച്ചോ? കള്ളൻ... എന്നിട്ടാണ് മറ്റുള്ളവന്റെ ബന്ധങ്ങളെ അവിഹിത മെന്നൊക്കെ വിളിച്ചുപറഞ്ഞ് ഇങ്ങേര് നാറ്റിക്കുന്നത്’’ ജേക്കബിനെ ബഹുമാനിച്ചതിലും അനുസരിച്ചതി ലുമുള്ള ഈർഷ്യ തൊഴിലാളികൾ പ്രകടിപ്പിച്ചു. ഏതായാലും വൈറസിനേക്കാൾ വേഗത്തിൽ ആ വാർത്ത സ്പീഡ് ന്യൂസിലാകെ പടർന്നു. അങ്ങനെ മിനിമോളുടെ കാതിലുമെത്തി. വാർത്ത കേട്ടയുടൻ തന്നെ ഓഫീസിലെ ഒഴിഞ്ഞ കോണിലേക്ക് മാറി നിന്ന് മിനിമോൾ പതിഞ്ഞ ശബ്ദത്തിൽ ആരോടോ ഫോണിൽ സംസാരിച്ചു. പിന്നെ കണ്ണടച്ചു കൊണ്ട് എന്തോ പിറുപിറുത്തു. തുടർന്ന് അടിയന്തര കൂടിക്കാഴ്ചയ്ക്കായി മറ്റ് തൊഴിലാളികളെ വിളിച്ചു വരുത്തി.\n‘‘ നമ്മൾ ഈ വാർത്ത കൊടുക്കണം’’ മിനിമോൾ നയം വ്യക്തമാക്കി.\n‘‘ ജേക്കബ് സാറിന് കൊറോണ വന്ന വാർത്തയാണോ’’?\n‘‘അതേ, എന്നാൽ അദ്ദേഹത്തിന് കൊറോണ എങ്ങനെ വന്നു എന്നതായിരിക്കണം വാർത്ത’’ ഉറച്ച ശബ്ദത്തിൽ മിനിമോൾ പറഞ്ഞു.\nതൊഴിലാളികൾ നിശബ്ദരായി. അവർ പരസ്പരം നോക്കി.\nബാങ്കിൽ നിന്ന് വന്ന കവർ തുറന്നപ്പോൾ ഞെട്ടി; കൊറോണക്കാലത്തെ സാമ്പത്തിക തട്ടിപ്പിന്റെ നേരനുഭവം...\nമിനിമോൾ വിശദീകരിച്ചു. ‘‘ജേക്കബ് സാറും ആ നഴ്‌സും തമ്മിലുള്ള ഇടപാട് വാർത്ത കൊടുത്താൽ നമുക്ക് നല്ല റീച്ച് കിട്ടും’’\n‘‘ പക്ഷെ സാറ് അസുഖം ഭേദമായി തിരിച്ചു വന്നാൽ പണി കിട്ടില്ലേ’’ ന്യായമായ സംശയം ഒരു തൊഴിലാളി ഉന്നയിച്ചു.\n‘‘ അത് അപ്പോഴല്ലേ?. അന്നേരം എന്തെങ്കിലുമൊക്കെ ചെയ്യാം. പിന്നെ അങ്ങേർക്ക് ഇപ്പൊ തന്നെ പ്രായമായില്ലേ, രക്ഷപ്പെടാൻ സാധ്യതയും കുറവല്ലേ’’\nമിനിമോളുടെ ന്യായീകരണങ്ങൾ നിശബ്ദമായി അംഗീകരിച്ച് കൊണ്ട് തൊഴിലാളികൾ സമ്മതം മൂളി. അങ്ങനെ ചർച്ചക്ക് ശേഷം വാർത്ത തയ്യാറാക്കുവാനായി മിനിമോൾ തന്റെ മേശയ്ക്ക് മുന്നിലിരുന്നു. കൂലങ്കഷമായ ആലോചനയ്ക്ക് ശേഷം മിനിമോൾ കീബോർഡിൽ തലക്കെട്ട് ടൈപ്പ് ചെയ്തു.\n‘‘കൊറോണയിൽ കുടുങ്ങിയ അവിഹിതം മാധ്യമപ്രവർത്തകൻ അത്യാസന്നനിലയിൽ’’\nEnglish Summary : Corona Kodutha Ettinte Pani Story By Anupriya Raj


ഇരച്ചുകയറുന്ന തണുപ്പും ഭീതിയും; ഹെലനെ വിശ്വസിക്കാം, അന്നയേയും -Helen Malayalam Movie Starring Anna Ben Vineeth Sreenivasan and Aju Varghese Review\nHelen Malayalam Movie Review: ചിത്രത്തില് എടുത്തുപറയേണ്ട പ്രകടനം അജു വര്‍ഗീസിന്റേതാണ്. ഹാസ്യ കഥാപാത്രങ്ങളിൽ മാത്രം കണ്ടു പരിചയിച്ച അജുവില്‍നിന്നുമൊരു മോചനമാണ് എസ്‌ഐ രതീഷ്‌കുമാര്\nUpdated: November 17, 2019 8:57:11 am\nHelen Malayalam Movie Review: ഒരു സിനിമ കാണാനായി പ്രേക്ഷകരെ തിയറ്ററിലേക്ക് എത്തിക്കുന്നതിലും ചിത്രത്തിന്റെ മൂഡ് എന്താണെന്ന് ബോധ്യപ്പെടുത്താനും പോസ്റ്ററുകള്‍ക്ക് വലിയ പങ്കുണ്ട്. ‘ഹെലന്റെ’ ആദ്യ പോസ്റ്റര് ചുവന്ന പശ്ചാത്തലത്തില് വെള്ള അക്ഷരത്തില് എഴുതിയ ഹെലന് എന്ന പേരും അന്ന ബെന്നിന്റെ ചിത്രവുമായിരുന്നു. രണ്ടാമത്തേതില് മഞ്ഞാല് ചുറ്റപ്പെട്ട അന്നയുടെ കണ്ണുകളും ചുവന്ന അക്ഷരത്തിലെഴുതിയ ‘ഹെലന്’ എന്ന പേരുമായിരുന്നു. ഇങ്ങനെ തിയറ്ററിലെത്തും മുമ്പ് ചിത്രത്തിന്റെ മൂഡ് സെറ്റ് ചെയ്താണ് നവാഗതനായ മാത്തുക്കുട്ടി സേവ്യര് സംവിധാനം ചെയ്ത ‘ഹെലന്’ തിയറ്ററിലെത്തിയത്.\nവിദേശത്തേക്ക് പോകാന് തയാറെടുക്കുന്ന നഴ്‌സാണ് ഹെലന്. രാവിലെ ഐഎല്‍ടിഎസ് ക്ലാസിനു പോകുന്ന ഹെലന് രാത്രി ജോലി ചെയ്യുന്നുണ്ട്. ഹെലനും അവളുടെ പപ്പ പോളും തമ്മിലുള്ള ബന്ധവും അവര്‍ക്കിടയിലുണ്ടാകുന്ന പ്രശ്‌നവുമൊക്കെയാണ് ചിത്രം പറയുന്നത്. നേരത്തെ ടീസറിലും ട്രെയിലറിലും നിന്ന് എന്താണ് പ്രശ്‌നമെന്ന് വ്യക്തമായിരുന്നു. ഫ്രീസറില് കുടുങ്ങിപ്പോവുന്ന ഹെലന്റെ രക്ഷപ്പെടാനുള്ള ശ്രമങ്ങളാണ് ചിത്രം പറയുന്നത്. മകളെ കണ്ടെത്താനുള്ള അച്ഛന്റെയും ശ്രമങ്ങള് ചിത്രം അവതരിപ്പിക്കുന്നു.\nകുമ്പളങ്ങി നൈറ്റ്‌സിന് ശേഷം അന്ന ബെന് നായികയാകുന്ന ചിത്രമാണ് ‘ഹെലന്’. ടൈറ്റില് റോളില് അന്ന എത്തുമ്പോള് അരങ്ങേറ്റ ചിത്രത്തിന്റെ ഭാരം ചുമലിലുണ്ടാവുന്നത് സ്വാഭാവികമാണ്. എന്നാല് കുമ്പളങ്ങിയിലെ ബേബിമോളെ അവിടെത്തന്നെ നിർത്തി ഹെലനായി മാറിയിരിക്കുകയാണ് അന്ന. ചിത്രത്തിന്റെ ഏറിയ പങ്കും അന്നയുടെ പെര്‍ഫോമന്‍സിലൂടെയാണ് മുന്നോട്ടുപോകുന്നത്. മരണത്തെ മുന്നില് കാണുന്ന, രക്ഷപ്പെടാനായി ഓരോ നിമിഷവും പൊരുതുന്ന ഹെലനെ അതേ അര്‍ത്ഥത്തില് കാണുന്നവരിലേക്ക് എത്തിക്കാന് അന്നയ്ക്ക് സാധിച്ചിട്ടുണ്ട്.\nചിത്രത്തിലെ ഏറ്റവും മനോഹരമായ രംഗങ്ങള് ഹെലനും പപ്പയും തമ്മിലുള്ളതാണ്. അച്ഛന്-മകള് സ്‌നേഹത്തിന്റെ പല പതിപ്പുകള് നമ്മള് കണ്ടിട്ടുണ്ടെങ്കിലും അതൊന്നും കാഴ്ചക്കാരെ ബാധിക്കാത്ത തരത്തിലാണ് അന്നയും ലാലും ഹെലനും പോളുമായി മാറിയിരിക്കുന്നത്. ലാലിനെപ്പോലൊരു നടന് അനായാസമായൊരു റോളാണ് പോള്. തന്റെ രണ്ടാമത്തെ മാത്രം ചിത്രമാണ് അന്നയുടേതെന്നത് ഒരിക്കല് പോലും തോന്നുന്നില്ല. വളരെ മുതിര്‍ന്നൊരു നടനൊപ്പം അഭിനയിക്കുമ്പോഴും അന്ന ഒട്ടും പിന്നോട്ടുപോകുന്നില്ല. ഇരുവരും തമ്മിലുള്ള കെമിസ്ട്രിയാണ് ചിത്രത്തിന്റെ വിജയം. അതേസമയം, കാമുകന് അസറുമൊത്തുള്ള രംഗങ്ങളില് ഹെലന് ബേബി മോളെ ഓര്‍മപ്പെടുത്തുന്നുണ്ട്.\nചിത്രത്തില് എടുത്തുപറയേണ്ട പ്രകടനം അജു വര്‍ഗീസിന്റേതാണ്. ഹാസ്യ കഥാപാത്രങ്ങളിലൂടെ മാത്രം കണ്ടു പരിചയിച്ച അജുവില്‍നിന്നുമൊരു മോചനമാണ് ചിത്രത്തിലെ എസ്‌ഐ രതീഷ്‌കുമാര്. തനിയാവര്‍ത്തനമായിരുന്ന കോമഡി റോളുകളില് നിന്നുമൊരു മാറ്റം. വരുന്ന ആദ്യ രംഗം മുതല് അവസാന രംഗം വരെ പ്രേക്ഷകന് അജുവിന്റെ പൊലീസ് ഓഫീസറോട് ദേഷ്യവും വെറുപ്പും തോന്നും. ആക്ടര് എന്ന നിലയില് അദ്ദേഹം മാറി നടക്കുകയാണെന്ന് തോന്നുന്നു.\nഅസറായി എത്തിയ നോബിള് തോമസ് മോശമാക്കിയിട്ടില്ല. തുടക്കക്കാരന്റെ പതര്‍ച്ചയില്ലാതെ അസറിനെ അവതരിപ്പിക്കാന് നോബിളിന് സാധിച്ചിട്ടുണ്ട്. അതേസമയം, അസറിലേക്ക് കൂടുതല് ആഴത്തില് ഇറങ്ങിച്ചെല്ലാനുള്ള സാധ്യത ചിത്രത്തില് കുറവായിരുന്നു.\nചിത്രത്തിനുള്ള പോരായ്മയായി തോന്നിയത് പ്രവചനീയതയാണ്. എക്‌സ്ട്രാ ഓര്‍ഡിനറിയാകാന് കഴിയുമായിരുന്നൊരു ത്രില്ലറില്‍നിന്ന് എന്താണ് നടക്കാന് പോകുന്നതെന്ന് പ്രേക്ഷകന് ഊഹിക്കാന് സാധിക്കുമെന്നത് ചിത്രത്തെ പിന്നോട്ടുവലിക്കുന്നുണ്ട്. പ്രേക്ഷകന്റെ ചിന്തയ്ക്ക് അപ്പുറത്തേക്ക് കൊണ്ടുപോയി എഡ്ജ് ഓഫ് ദ സീറ്റ് ത്രില്ലറാക്കി മാറ്റാന് സാധിക്കുമായിരുന്നു. എന്നാല് അതിന് ശ്രമിക്കാതെ തങ്ങള്‍ക്ക് പറയാനുള്ളത് വൃത്തിയായി പറയുക എന്നതിലാണ് മാത്തുക്കുട്ടി സേവ്യര് ശ്രമിച്ചിരിക്കുന്നത്.\nരണ്ടാം പകുതിയിലെ പാട്ടും അനവസരത്തിലുള്ളതാണെന്ന് തോന്നി. ചിത്രത്തിന്റെ മൂഡിന് തടസം വരുന്നതാണ് ഈ പാട്ട്. അതേസമയം, ചിത്രത്തില് ചുവപ്പ്, വെള്ള നിറങ്ങള് ഉപയോഗിച്ചിരിക്കുന്ന രീതി ശ്രദ്ധേയമായിരുന്നു. പോസ്റ്റര് മുതല് ചുവപ്പും വെള്ളയും നിറഞ്ഞു നില്‍ക്കുന്നുണ്ട്. ചിത്രത്തിലെ ഒരുപാട് രംഗങ്ങളിലും ഈ രണ്ട് നിറങ്ങളുടെ കോമ്പിനേഷന് കാണാം.\nമൊത്തത്തില് കണ്ടിരിക്കാവുന്ന, വളരെ വൃത്തിയോടെ അണിയിച്ചൊരുക്കിയിരിക്കുന്ന സര്‍വൈവല് ത്രില്ലറാണ് ‘ഹെലന്’. അഭിനേതാക്കളുടെ പ്രകടനത്തിലും ചിത്രത്തിന്റെ മെയ്ക്കിങ്ങിലുമെല്ലാം ലാളിത്യവും കൃത്യതയുമുള്ളൊരു ചിത്രം. വിനീത് ശ്രീനിവാസന് നിര്‍മാതാവാകുന്ന ചിത്രം ആ പേര് നല്‍കുന്ന ഗ്യാരണ്ടി കാക്കുന്നുണ്ട്. അതിലുപരിയായി തനിക്ക് പറയാന് എന്താണെന്നുള്ളതിനെക്കുറിച്ച് വ്യക്തമായ ധാരണയുള്ള സംവിധായകന്റെ ചിത്രമാണ് ‘ഹെലന്’.\nFilm ReviewVineeth Sreenivasan\nWeb Title: Helen malayalam movie review anna ben


രണ്ടേക്കര് വസ്തു മകളുടെ പേരില് എഴുതി വെച്ചു; പ്രകോപിതനായ മകന് അമ്മയെ കഴുത്ത് അറുത്ത് കൊന്നു! - BIGNEWSLIVE | Latest Malayalam News\nരണ്ടേക്കര് വസ്തു മകളുടെ പേരില് എഴുതി വെച്ചു; പ്രകോപിതനായ മകന് അമ്മയെ കഴുത്ത് അറുത്ത് കൊന്നു!\nമകന് തന്നെയോ ഭര്‍ത്താവിനെയോ നോക്കിയിട്ടില്ലെന്ന് മുത്തമ്മ കോടതിയെ ബോധിപ്പിച്ചിരുന്നു.\nചെന്നൈ: രണ്ടേക്കര് വസ്തു മകളുടെ പേരില് എഴുതി വെച്ചതില് പ്രകോപിതനായ മകന് അമ്മയെ കഴുത്ത് അറുത്ത് കൊലപ്പെടുത്തി. ചന്നൈയിലെ ഗുഡ്വന്‍ച്ചേരിക്ക് സമീപമുള്ള ബസ് കാത്തിരിപ്പ് കേന്ദ്രത്തില് വച്ചാണ് ക്രൂരകൃത്യം നടത്തിയത്. സംഭവത്തില് ദേവരാജന് എന്നയാളെ പോലീസ് അറസ്റ്റ് ചെയ്തു.\nഎഴുപത്തേഴുകാരിയായ അമ്മ മുത്തമ്മ(77)യാണ് ക്രൂരമായി കൊല ചെയ്യപ്പെട്ടത്. സംഭവ സമയത്ത് അമ്മയുടെ ഒപ്പമുണ്ടായിരുന്ന സഹോദരി വിജയലഷ്മിക്കും ഇയാളുടെ ആക്രമണത്തില് പരിക്കേറ്റിട്ടുണ്ട്. രാജീസ് ഗാന്ധി സര്‍ക്കാര് ആശുപത്രിയില് ഗുരുതരാവസ്ഥയില് കഴിയുകയാണ് അവര് ഇപ്പോള്. ഏതാനും ദിവസങ്ങള്‍ക്ക് മുമ്പ് മുത്തമ്മ രണ്ടേക്കര് വസ്തു വിജയലഷ്മിയുടെ പേരില് എഴുതി നല്‍കിരുന്നു.\nഇതില് പ്രതിഷേധിച്ച് ചെങ്കല്‍പേട്ട് ജില്ലാ സിവില് കോടതിയില് ദേവരാജന് കേസ് ഫയല് ചെയ്തു. എന്നാല് മകന് തന്നെയോ ഭര്‍ത്താവിനെയോ നോക്കിയിട്ടില്ലെന്ന് മുത്തമ്മ കോടതിയെ ബോധിപ്പിച്ചിരുന്നു. അടുത്ത ബുധനാഴ്ച കോടതിയില് കേസ് വീണ്ടും പരിഗണിക്കാനിരിക്കെയാണ് മകന് അമ്മയെ കൊലപ്പെടുത്തിയത്.\nഅമ്മയും സഹോദരിയും വീട്ടിലേക്ക് വരുന്ന വഴിയില് ദേവരാജന് ബസ് സ്റ്റോപ്പില് വടിവാളുമായി കാത്തു നില്‍ക്കുകയും ഇരുവരെയും അക്രമിക്കുകയും ആയിരുന്നു. സ്ഥലത്ത് നിന്ന് രക്ഷപ്പെടാന് ശ്രമിച്ച ഇയാളെ നാട്ടുകാരുടെ സഹായത്തോടെ പോലീസ് അറസ്റ്റ് ചെയ്തു. മൂത്തമ്മയെ ആശുപത്രിയില് എത്തിക്കുന്നതിന് മുന്‍പ് മരിച്ചു. ദേവരാജന് മദ്യ ലഹരിലായിരുന്നു കൃത്യം ചെയ്തതെന്ന് പോലീസ് വിശദമാക്കി.\nTags: share in propertySon kills mother\nചുരുട്ടി മടക്കി വെക്കാവുന്ന ടിവി..! ഗൃഹോപകരണരംഗത്ത് തരംഗമാകാന് പുത്തന് മോഡലുമായി എല്‍ജി\nആന്‍ഡ്രോയ്ഡ് ഫോണുകളില് ഇനി മാതൃഭാഷയിലും ടൈപ്പ് ചെയ്യാം


ഹോളിവുഡ് ചിത്രം സ്ട്യുബറിന്റെ ട്രെയ്‌ലർ പുറത്തിറങ്ങി – Times Kerala\nഡേവ് ബാറ്റിസ്റ്റ നായകനായി എത്തുന്ന ഏറ്റവും പുതിയ ഹോളിവുഡ് ചിത്രമാണ് ‘സ്ട്യുബർ’. ചിത്രത്തിന്റെ പുതിയ ട്രെയ്‌ലർ പുറത്തുവിട്ടു. മൈക്കിൾ ഡൗസ് സംവിധാനം ചെയ്യുന്ന ചിത്രത്തിൽ കുമാൽ നഞ്ചിയാനി, ഇക്കോ, നറ്റാലിയ മൊറാലസ്,ബെറ്റി ഗിൽപിൻ എന്നിവരാണ് പ്രധാന താരങ്ങൾ. ജോസഫ് ട്രാനപ്പീസ് ആണ് ചിത്രത്തിന് സംഗീതം ഒരുക്കിയിരിക്കുന്നത്. ജോനാഥൻ ഗോൾഡ്സ്റ്റീൻ,ജോൺ ഫ്രാൻസിസ് ഡാലി എന്നിവർ ചേർന്നാണ് ചിത്രം നിർമിച്ചിരിക്കുന്നത്.\nമമത ബാനർജിയുടെ മൃതദേഹം കാണിച്ചു കൊടുക്കുന്നയാൾക്ക് ഒരു കോടി വാഗ്ദാനം ചെയ്ത് ഭീഷണി കത്ത്


സൗദിയിലെ അബഹയില് വാഹനാപകടം; അഞ്ചുപേര് മരിച്ചു |accident death in abaha\nHome Gulf Saudi Arabia സൗദിയിലെ അബഹയില് വാഹനാപകടം; അഞ്ചുപേര് മരിച്ചു\nഅബഹ: ദക്ഷിണ സൗദിയിലെ അബഹക്ക് സമീപമുണ്ടായ വാഹനാപകടത്തില് അഞ്ചുപേര് മരിച്ചു. ളല്‍അ് ചുരത്തിലുണ്ടായ വാഹനാപകടത്തില് രണ്ട് പേര്‍ക്ക് പരിക്കേല്‍ക്കുകയും ചെയ്തു. ഞായറാഴ്ച വൈകീട്ടാണ് രണ്ട് കാറുകള് കൂട്ടിയിടിച്ച് അപകടമുണ്ടായത്.\nവിവരമറിഞ്ഞ ഉടനെ നാല് യൂനിറ്റ് ആംബുലന്‍സ് സംഘം സ്ഥലത്തെത്തിയിരുന്നതായി അസീര് മേഖല റെഡ്ക്രസന്റ് വക്താവ് മുഹമ്മദ് ബിന് ഹസന് ശഹ്‌രി പറഞ്ഞു. അപകടത്തില് മരിച്ചവരും പരിക്കേറ്റവരും ഏത് രാജ്യക്കാരെന്ന് വ്യക്തമായിട്ടില്ല. പരിക്കേറ്റവരെ ദര്‍ബ് ജനറല് ആശുപത്രിയില് പ്രവേശിപ്പിച്ചെന്നും വക്താവ് പറഞ്ഞു.\nPrevious articleതൃശൂര് സ്വദേശി ഖത്തറില് കോവിഡ് ബാധിച്ചു മരിച്ചു\nNext articleസൈനികര് കൊല്ലപ്പെട്ടു; ഇന്ത്യാ-ചൈനാ അതിര്‍ത്തിയില് പടയൊരുക്കം\nmtp - September 28, 2020, 7:22 am 0\nതിരുവനന്തപുരം: കിളിമാനൂർ കാരേട്ടിൽ കാർ നിയന്ത്രണംവിട്ട് മറിഞ്ഞ് നാല് പേർ മരിച്ചു. വെഞ്ഞാറമൂട്, കഴക്കൂട്ടം സ്വദേശികളായ ഷമീർ, സുൽഫി, ലാൽ, നജീബ് എന്നിവരാണ് മരിച്ചത്. ഇന്ന് പുലർച്ചെയാണ് അപകടമുണ്ടായത്. കലുങ്കിലിടിച്ച് നിയന്ത്രണംവിട്ട കാർ തലകീഴായി...


ശിഥില ചിന്തകള്: ബ്ലോഗ് 2010 ല് ....\nഎഴുതിയത്: K.P. Sukumaran at Tuesday, January 05, 2010\nsamshayam panku vaykkunnu...\nമലയാളികള് എല്ലാവരും ബ്ലോഗ് വായിക്കണമെന്നത് അസംഭവ്യം തന്നെ.. എങ്കിലും ബ്ലോഗ് വയനക്കാര് കൂടിയിട്ടേ ഉള്ളൂ എന്നാണ് എന്റെ പക്ഷം. പിന്നെ പ്രവാസികള് ആണ് ബ്ലോഗ് വായനകാരും ബഹു ഭൂരിപക്ഷം ബ്ലോഗര്‍മാരും. ഒരു പക്ഷെ അതിനുള്ള സൌകര്യം കൂടുതലും ഗള്‍ഫില് അല്ലെങ്കില് അത്തരം രാജ്യങ്ങളില് ലഭ്യമാണ് എന്നതു കൊണ്ടാവാം.. പ്രവാസികളില് ബ്ലോഗ് സന്ദര്‍ശകര്, ബ്ലൊഗേഴ്സ് കുറഞ്ഞു വരുന്നു എന്നതില് സത്യമുണ്ടോ? സംശയിക്കേണ്ടിയിരിക്കുന്നു. പക്ഷെ നമ്മുടെ മലയാളം ഭാഷക്ക് ഇത് വലിയ ഒരു മുതല്‍ക്കൂട്ടാണ് എന്നതില് യാതൊരു സംശയത്തിനും വകയില്ല. പ്രിന്റ് മീഡിയകള് വിസ്മൃതിയിലേക്ക് പോകുന്ന കാലം വിദൂരമല്ല. ചിലവു കുറഞ്ഞ രീതിയില് ആശയങ്ങള് വായനക്കാരില് എത്തിക്കുകയും, അപ്പപ്പോള് യോജിക്കാനും വിയോജിക്കാനും ഉള്ള സൌകര്യം നിലനില്‍ക്കുമ്പോള് ഇത് കൂടുതല് ആളുകളിലേക്ക് എത്തപ്പെടുക തന്നെ വേണം..\nബ്ലോഗ് വായിക്കുന്നവരില് മിക്കവരും ബ്ലോഗെഴുതുന്നവരും കൂടിയാണ്. നല്ല പോസ്റ്റിടാന് കാര്യമായി ബുദ്ധിമുട്ടണം , അപ്പോള് ബ്ലോഗ് വായനയ്ക്ക് സമയം വേറേ കണ്ടെത്തണം, കമന്റിടാന് തര്‍ക്കിക്കാന് വാദിക്കാന് ഒക്കെ പിന്നെയും പിന്നെയും സമയം വേണം. ഇതിനൊക്കെ തയ്യാറെടുക്കുകയും വേണം.ചുരുക്കത്തില് ബ്ലോഗര്‍മാര്‍ക്ക് ഓവര്‍ലോഡ് ആവുന്നൊ എന്ന് സംശയമൂണ്ട്.\nഒഴിവ്സമയത്ത് വേണം അണ പൈ വരുമാനമില്ലാത്ത ഈ ഏര്പാട് ചെയ്യാന്.\nജോലി കഴിഞ്ഞുള്ള സ്മയം ബ്ലോഗിനു നീക്കി വെയ്ക്കാന് , ബ്ലോഗിനു മാത്രമായി നീക്കിവെയ്ക്കാന് ഒറ്റയാന്മാര്‍ക്കാണ് കൂടുതല് സൌകര്യം , അതു കൊണ്ടു കൂടിയാവും ബ്ലോഗില് പ്രവാസി ആധിപത്യം\nബ്ലോഗ് ഇപ്പോള് ഉപയോഗിക്കുന്ന ചില കാര്യങ്ങള് കണ്ടാല് എല്ലാം പൂര്‍ണമാ‍വും.\n!! മുസ്ലിം വധുവിനെ ആവശ്യമുണ്ട്!!\nസര്, താങ്കളുടെ നിരീക്ഷണം തീര്‍ത്തും ന്യായമാണ്.\nഎങ്കില് കൂടിയും മറ്റ് മാധ്യമങളേക്കാള് ഏറെ കലയും സാഹിത്യവും വാര്‍ത്തകളും നിരൂപണങളും... അങിനെയെല്ലാം സാധാരണക്കാരന്റെ ഭാഷയില്, വളച്ചുകെട്ടില്ലാതെ മുന്‍വിധികളില്ലാതെ പറയുന്ന ഒന്നാണ് ബ്ലോഗ്.ഈ ഒരു മാധ്യമം വളര്‍ന്ന് വരേണ്ടത് സമൂഹത്തിന്റെ ആവശ്യമാണ്.അത് നാം ചെയ്യണം\nതാങ്കള് ദയവായി ചിത്രകാരന് എന്ന ബ്ലോഗറുടെ\n“ബ്ലോഗും അച്ചടി-ദൃശ്യ മാധ്യമങ്ങളും“ എന്ന പോസ്റ്റ് വായിച്ചുനോക്കുമെന്ന് പ്രതീക്ഷിക്കുന്നു.\nപരിചയപ്പെടാന് കഴിഞതില് അതിയായ സന്തോഷം!\nബ്ലോഗിനെക്കുറിച്ച് അത്തരം ആശങ്കക്കൊന്നും\nവകയില്ല. ബ്ലോഗ് വളരുകതന്നെയാണ്.നാടിന്റെ സാങ്കേതിക വളര്‍ച്ചക്കനുസരിച്ചേ ബ്ലോഗിനു വളരാനാകു.അല്ലാതെ വരുംബോള് വെറും എന്.ആര്.ഐ മാധ്യമമാകും ബ്ലോഗ്.\nമുന് കാലങ്ങളില് ബ്ലോഗെഴുതിയിരുന്നവരെ ഇപ്പോള് ബ്ലോഗില് കാണാനില്ലെന്നതു നേരാണ്.\nകാരണം ബ്ലോഗെഴുത്ത് ഏകപക്ഷീയമായ സമൂഹത്തിനുള്ള ഒരു സംഭാവനയാണ്.\nബ്ലോഗ് അക്കാദമിയുടെ ശില്‍പ്പശാലകളും അത്തരമൊരു സംഭാവനയായി കേരളത്തിലെ വിവിധ പട്ടണങ്ങളില്9പരിപാടികള് സംഘടിപ്പിച്ച് താല്‍ക്കാലികമായെങ്കിലും പിന്‍വലിയേണ്ടി വന്നു.\nഏറെക്കാലം ആര്‍ക്കും ഒരു സംഭാവന തുടര്‍ന്നു കൊണ്ടുപോകാനാകില്ല.ആര്‍ക്കും അതു പ്രതീക്ഷിക്കാനും അവകാശമില്ല.ആത്മാര്‍ത്ഥമായ ഒരു നന്ദിവാക്കുപോലും ബ്ലോഗില് നിന്നും പ്രതീക്ഷിക്കരുതെന്നാണ് ചിത്രകാരന് പഠിച്ചത്. അതിനൊക്കെ സമൂഹം അത്രക്ക് സാംസ്ക്കാരികമായി പ്രബുദ്ധത നേടണം. അച്ചടി മാധ്യമങ്ങളെപ്പോലെ വില വാങ്ങിക്കൊണ്ട് വിവരം നല്‍കുന്ന ഏര്‍പ്പാട് ബ്ലോഗിന്റെ അന്തസത്തക്കുതന്നെ നിരക്കാത്തതയതിനാല്\nബ്ലോഗിനെക്കുറിച്ച് ... അതിന്റെ വളര്‍ച്ചയെക്കുറിച്ച്... സ്ഥാപന വല്‍ക്കരണത്തെക്കുറിച്ച്... പഴയ ബ്ലോഗര്‍മാരിലൂടെ അടയാളപ്പെടുത്താനാകില്ല.\nസുകുമാരേട്ടന് പുഴയെക്കുറിച്ച് ഏഴുതിയിരുന്നതുപോലെ ബ്ലോഗ് ഇപ്പോഴും വികസിക്കുന്നുണ്ട് അതില് പഴയ ബ്ലോഗര്‍മാരില്ലായിരിക്കാം പുതിയ ധാരാളം പേര് ബ്ലോഗെഴുതുന്നുണ്ട്...വായിക്കുന്നുണ്ട്. നിറഞ്ഞു നില്‍ക്കാന് അസൌകര്യം നേരിടുംബോള് അവരേയും നാളെ കാണാതായേക്കും. ബ്ലോഗ് നദിയായും സമുദ്രമായും വികസിച്ചുകൊണ്ടിരിക്കുകതന്നെ ചെയ്യും എന്നാണ് ചിത്രകാരന്റെ പ്രതീക്ഷ.\nകെ പി തങ്കൽക്കും എനിക്കും ചിത്രകാരനും അഭിപ്രായം പറയാം. പക്ഷെ, വളരണം എന്നു നമ്മൾ ആഗ്രഹിക്കുന്ന ഒന്ന് തളരുകയാണെന്ന് പരഞുകൊണ്ടിരുന്നാൽ വളരുമൊ ? തളരുമൊ? അപ്പൊൾ നമുക്ക് പരഞു തളർത്താതിരിക്കാം.\nസമയക്കുറവാണ് ബ്ലൊഗ് വയനയും എഴുത്തും നടക്കാതിരിക്കാൻ കാരണമെന്ന് നമുക്കു വിശ്വസിക്കാം\n“ജോലി കഴിഞ്ഞുള്ള സ്മയം ബ്ലോഗിനു നീക്കി വെയ്ക്കാന് , ബ്ലോഗിനു മാത്രമായി നീക്കിവെയ്ക്കാന് ഒറ്റയാന്മാര്‍ക്കാണ് കൂടുതല് സൌകര്യം , അതു കൊണ്ടു കൂടിയാവും ബ്ലോഗില് പ്രവാസി ആധിപത്യം“\nഇത് തീർത്തും ശരിയല്ല!\nതാങ്കൽ എഴുതൂ ! ഞങൽ ഇടപെടുന്നുണ്ട്.\nഞാന് ബ്ലോഗുന്നത് എനിക്ക് പ്രഷര് റിലീസ് ചെയ്യാനാണ്!,പ്രത്യേകിച്ചും ചിന്തകളില്.\nഓര്‍മ്മകളാണെങ്കില് തറവാടിയില് എഴുതും. സാങ്കേതികമായി ആരെങ്കിലും വിവരക്കേട് കാണിക്കുന്നത് കണ്ടാല് അത് സാങ്കേതികത്തിലും.\nബ്ലോഗ് തുടങ്ങിയ കാലത്ത് കമന്റിന് വേണ്ടി കുറെ നെലോളിച്ചിട്ടുണ്ട് പിന്നീടാ നിലപാട് മാറ്റി. സൗകര്യമുള്ളവര് അഭിപ്രായം പറഞ്ഞാല് മതി. ഒരു പോസ്റ്റിട്ടാല് യുണീക്കായി അത്യാവശ്യം ആളുകള് വായിക്കുന്നുണ്ട് എനിക്കതേ വേണ്ടൂ!\nപോസ്റ്റിന് വേണ്ടി എഴുതാറില്ല എഴുത്ത് പോസ്റ്റുകയാണ് രീതി. കമന്റുകള് തുടക്കക്കാരന് അത്യാവശ്യം തന്നെയാണ്, എന്നാല് കമന്റിന് വേണ്ടി എഴുതുമ്പോളാണ് പ്രശ്നം.\nവ്യക്തിപരമായി പറയുകയാണെങ്കില് വായിക്കാന് കൊള്ളുന്ന(എനിക്ക്) പോസ്റ്റുകള് ചിന്തയില് നിന്നോ തനിമലയാളത്തില് നിന്നോ എടുക്കുന്നത് ഒരു വലിയ സംഭവം തന്നെയാണ്. പത്തോ പതിനഞ്ചോ തുറന്നുവെക്കും ഓരോന്നും ഒറ്റ നോട്ടത്തില് മനസ്സിലാവും വായിക്കാതെ ക്ലോസ് ചെയ്യും. അവസാനം ഒന്നോ രണ്ടോ മാത്രം കാണും വായിക്കാന് കൊള്ളുന്നത്! ഈ പ്രയത്നത്തിനിടക്ക് വായിക്കാന് പറ്റുന്ന പലതും കാണാതെ പോകും എന്നതാണ് സത്യം.\nപിന്നെയുള്ളത് താങ്കളെപ്പോലെ എനിക്ക് അറിയുന്നവരുടെ പോസ്റ്റ് കണ്ടാല് നോക്കും എന്തെങ്കിലും കാണുമെന്ന പ്രതീക്ഷയില് ;). മലയാളം വായിക്കാന് ഇഷ്ടമുള്ള ബ്ലോഗ് എന്തെന്നറിയാത്ത ഒരാള്‍ക്ക് ചിന്തയുടേയും തനിയുടേയും ലിങ്കുകള് കൊടുക്കുക അയാള് എല്ലാ ലിങ്കുകളും നോക്കും വായിക്കും പിന്നെ ആ ഭാഗത്തേക്ക് വന്നൊളണമെന്നില്ല ;), . അതേ സമയം കുറച്ച് ദിവസം അയാള് ഇത് തുടര്‍ന്നാല് അയാള് ചിലരുടെ പേരുകള് ഓര്‍മ്മിക്കും പിന്നെ അവരെ മാത്രം വായിക്കും അതാണ് യാഥാര്‍ത്ഥ്യം! നേരിട്ടനുഭവമുണ്ട്.\nഇതൊക്കെയാണെങ്കിലും മലയാളം ബ്ലോഗ് വളരുകയാണ്, അത് കുറെ മീറ്റുകളും ചാറ്റുകളും ഗ്രൂപ്പുകളും. മാത്രമല്ലെന്നും തിരിച്ചറിയുക.\nഎത്ര പോസ്റ്റെഴുതിയെന്നാഘോഷിക്കാത്ത, തോന്നിയത് പോസ്റ്റുന്ന, പോസ്റ്റിന് വേണ്ടി പോസ്റ്റാത്ത, യാതൊരു മുന്‍ധാരണയും കോക്കസ്സും ഗ്രൂപ്പും ഇല്ലാത്ത എന്നെപ്പോലെയുള്ളവര് ബ്ലോഗിലുള്ളപ്പോള് എന്തിനാ കെ.പി.എസ് ഈ ഭയം? ;)\n'ഫ്രീ'യായി കമന്റെഴുതാന് സാധിക്കുന്ന കുറച്ച ബ്ലോഗുകളേയുള്ളു അതിനാലാണ് ഇതുപോലൊക്കെ കാച്ചിയത് ;)\nബൈജു, എന്റെ എല്ലാ പോസ്റ്റുകളും വായിക്കുന്നതിനും പ്രസക്തമായ അഭിപ്രായങ്ങള് രേഖപ്പെടുത്തുന്നതിനും നന്ദിയുണ്ട്...\nസമീര്, ബ്ലോഗിന്റെ പ്രസക്തി ഞാന് കുറച്ചു കാണുന്നില്ല. തീര്‍ച്ചയായും ഈ നവമാധ്യമം ഭാഷയ്ക്ക് ഒരു മുതല്‍ക്കൂട്ട് തന്നെ. ബ്ലോഗെഴുത്തിലെ ചില അനഭിലഷണീയ പ്രവണതകള് ബ്ലോഗര്‍മാരെയും വായനക്കാരെയും ബ്ലോഗില് നിന്ന് അകറ്റിയിട്ടുണ്ടോ എന്ന് എനിക്ക് സംശയമുണ്ട്. ഏതായാലും ബ്ലോഗ് നിലനില്‍ക്കുക തന്നെ ചെയ്യും. പക്ഷെ പ്രിന്റ് മീഡിയകള് വിസ്മൃതിയിലാകും എന്ന നിരീക്ഷണത്തോട് എനിക്ക് തീരെ യോജിക്കാന് നിവൃത്തിയില്ല. പ്രിന്റ് മീഡിയകളുടെ റീച്ചബിലിറ്റി ഒരിക്കലും ബ്ലോഗ് പോലുള്ള തിരമൊഴിമാധ്യമങ്ങള്‍ക്ക് ലഭിക്കുകയില്ലെന്നാണ് എന്റെ അഭിപ്രായം. മാത്രമല്ല അച്ചടി മാധ്യമങ്ങള് എന്നത് മനുഷ്യസംസ്കൃതിയുടെ നെടുംതൂണുകള് ആയിരിക്കും എക്കാലവും എന്ന് കരുതാനാണെനിക്ക് ഇഷ്ടം.\nപ്രിയ അരുണ്, നമുക്ക് മറ്റുള്ളവരോട് എന്തെങ്കിലും പറയാന് ഉണ്ടാവുകയും അത് ഭംഗിയായി അവതരിപ്പിക്കാനും കഴിയുമെങ്കില് ബ്ലോഗ് ഒരനുഗ്രഹം തന്നെയാണ്. ഈ അടുത്ത കാലത്തായി ബ്ലോഗെഴുത്തിന്റെ നിലവാരം കുറഞ്ഞുവരുന്നു എന്ന നിരീക്ഷണമാണ് എന്നെ ഈ പോസ്റ്റ് എഴുതാന് പ്രേരിപ്പിച്ചത്. എന്തൊക്കെ തിരക്കുണ്ടെങ്കിലും ബ്ലോഗ് എഴുതാനും അല്പസമയം നീക്കിവെക്കണം എന്നേ ഞാന് പറയൂ.\nപ്രിയ ഭായി, ചിത്രകാരന്റെ പോസ്റ്റ് വായിച്ചിരുന്നു. അവിടെ ഭായി എഴുതിയ കമന്റും കണ്ടു. ഇവിടെ ചിത്രകാരന് എഴുതിയത് കണ്ടല്ലൊ. ബ്ലോഗ് അക്കാദമി എന്ന സംരംഭം ഒരു മൂവ്‌മെന്റ് ആയി ഉയര്‍ത്തിക്കൊണ്ടുവരാന് പറ്റിയില്ല. അത് കഴിഞ്ഞിരുന്നുവെങ്കില് ബ്ലോഗ് ശരിക്കും ഒരു ജനകീയമാധ്യമപ്രസ്ഥാനമാവുമായിരുന്നു.\nരണ്ടു പേര്‍ക്കും നന്ദി!\nആത്മാര്‍ത്ഥമായ ഒരു നന്ദിവാക്കുപോലും ബ്ലോഗില് നിന്നും പ്രതീക്ഷിക്കരുതെന്നാണ് ചിത്രകാരന് പഠിച്ചത്.\nപ്രിയ ചിത്രകാരന്, നന്ദി എന്നത് ഇപ്പോള് നമ്മുടെ സാമൂഹ്യജീവിതത്തില് ഇല്ലല്ലൊ. ഒരുപാട് മൂല്യങ്ങള് ആധുനികജീവിതത്തിന്റെ ഓട്ടപ്പന്തയത്തില് ഒലിച്ചുപോയില്ലേ? ഉപകാരസ്മരണ എന്നത് ഒരു അസൌകര്യമായ ഏര്‍പ്പാടായി മാറിയ ആസുരകാലമല്ലേ ഇത്! നാം വ്യക്തികള്‍ക്കോ സമൂഹത്തിനോ നമ്മാല് കഴിയുന്നത് നല്‍കുക, അതില് നിന്ന് ലഭിക്കുന്ന സംതൃപ്തി മാത്രമേ നാം പ്രതീക്ഷിക്കാവൂ, ബ്ലോഗിലായാലും ദൈനംദിനജീവിതത്തിന്റെ ഏത് മേഖലയിലായാലും.\nബ്ലോഗ് വളരുക തന്നെ ചെയ്യും എന്നതില് എനിക്കും സംശയം ഇല്ല. പക്ഷെ ക്വാണ്ടിറ്റി കൂടുമ്പോള് ക്വാളിറ്റി കുറയും എന്നൊരു ദോഷം എല്ലാറ്റിലുമുള്ളത് പോലെ ബ്ലോഗിലും ഉണ്ടാകാം. അതില് ആര്‍ക്കും ഒന്നും ചെയ്യാന് പറ്റില്ല. ശില്പശാലകളില് നിന്നുള്ള പിന്മാറ്റം താല്‍ക്കാലികമാണെന്ന പ്രസ്താവന സ്വാഗതം ചെയ്യുന്നു.\nപ്രിയ നന്ദന, വായനക്കും കമന്റിനും നന്ദി!\nപ്രിയ തറവാടി, എഴുതിയതിനോട് നൂറ് ശതമാനവും യോജിക്കുന്നത്കൊണ്ട് കൂടുതല് ഒന്നും പറയുന്നില്ല :)\nബ്ലോഗിന്റെ പരിമിതി കൂടി പരിഗണിക്കേണ്ടതുണ്ടന്നു തോന്നുന്നു.വായനശാലേന്ന് വാരികകളും പുസ്തകങ്ങളുമെടുത്തു വായിക്കുന്ന,കമ്പ്യൂട്ടറും നെറ്റുമില്ലാത്ത ഒരുവലിയ ജനസമൂഹം പുറത്തുള്ളതറിയാമല്ലോ..?അവരുടെ കാലിബറൊന്നും ബ്ലോഗേഴ്സിനില്ലന്ന് എനിക്കുറപ്പുണ്ട്.\nകഴിഞ്ഞ ദിവസം കെ.എം .സലീം കുമാര് വീട്ടില് വന്നപ്പോള് ഇതെല്ലാമൊന്നു കാണിച്ചു.പുള്ളി ഇതുവരെ കമ്പ്യൂട്ടറില് തൊട്ടിട്ടില്ല.അതായത് പലരും കാണിക്കുന്ന മിടുക്ക് ,സാഹചര്യത്തിന്റെതാണ്.\n1. ഇന്റർനെറ്റിലൂടെ പൊട്ടിപ്പുറപ്പെടുന്ന പുത്തൻ‌കൌതുകങ്ങളുടെ, അതുപോലെ ഊറിവരുന്ന ആധുനിക ടെക്നോളജിക്കൽ കളിപ്പാട്ടങ്ങളുടെ, ശരാശരി കുട്ടിക്കളിയായുസ്സ് രണ്ടുവർഷമാണു്. അതുകഴിഞ്ഞാൽ പിന്നെയും തുടർന്നുപോകുന്ന ഒരു ന്യൂനപക്ഷമേ ഉണ്ടാവൂ. പക്ഷേ എല്ലാ സംസ്കൃതികളും ഒടുവിൽ കൊണ്ടുനടത്തുക ആ ന്യൂനപക്ഷം തന്നെയാവും.\nഅതുകൊണ്ടു്, വേവലാതി വേണ്ട.\nഎണ്ണ തിളയ്ക്കുന്നതുപോലെയാണതു്. ആദ്യം കാണുന്ന ബഹളത്തിലൊന്നും കാര്യമില്ല. അതിലുള്ള വെള്ളമാണു് തിളച്ചുപുളയുന്നതു്. ഇത്തിരികഴിഞ്ഞ് കയ്യിട്ടുനോക്കിയാൽ അറിയാം ശാന്തമായി ഉരുകിക്കിടക്കുന്ന എണ്ണയുടെ ചൂടു്.\n2. പ്രവാസികൾക്ക് സമയം കൂടുതലുണ്ടായിട്ടല്ല അവർ കൂടുതൽ എഴുതുന്നതു്. വേറെ ഇഷ്ടപ്പെട്ട ക്രൂരവിനോദങ്ങൾക്കു നേരം തികയാത്തതുകൊണ്ട് നാട്ടിലെ ജനം ഇടപാടു കുറയ്ക്കുന്നതുകൊണ്ടാണു്. ഗൾഫുകാരെപ്പോലുള്ള ദരിദ്രവാസികൾക്ക് വേറെ എന്തുവിനോദം?\nമേമ്പൊടിക്കു വേണമെങ്കിൽ ഇതും ഇതും വായിക്കാം.\nസുകുമാരേട്ടാ, പൂർണ്ണമായും യോജിക്കുന്നു. ഇന്ന് അബുദാബിയിൽ സാഹിത്യ ചർച്ചയായ ‘കോലായ’യിൽ മുഖ്യ ചർച്ചാവിഷയം ബ്ലോഗിലെ പോസ്റ്റുകളും അവയ്ക്കുള്ള പുകഴ്ത്തിപ്പറച്ചിലുകളും അവ മൂലമുണ്ടാകുന്ന എഴുത്തുകാരന്റെ വളർച്ചമുരടിക്കലിന്റെ അപകടവും ഒക്കെയായിരുന്നു.\nഒരുത്തന്റെ പോസ്റ്റിൽ പോയി മോശമായത് പറയാൻ മടിയോ പേടിയോ കൊണ്ട് കെങ്കേമം, അപാരം, സൂപ്പർ എന്നൊക്കെ കമന്റിടുകയും നല്ലതിനെ കാണാതെ നടിക്കുകയും ചെയ്യുന്ന കോക്കസ്സുകളെ കുറിച്ചെല്ലാം ചൂടേറിയ ചർച്ചയുണ്ടായി.\nഞാന് ഒരു പുതിയ ബ്ലോഗ്ഗര് ആണ്. സമയം ചിലവഴിക്കാന് വേറെ വഴികളില്ലാത്തത് കൊണ്ട് ബ്ലോഗില് സമയം ചിലവഴിക്കുന്നു എന്ന് താങ്കള് പറഞ്ഞപ്പോള് അത് അസൂയയോടെ വായിച്ച ഒരു ബ്ലോഗ്ഗര്. :)\nഎത്ര കാലം എന്റെ ഈ ബ്ലോഗ് എഴുത്ത് ഉണ്ടാവും എന്ന് എനിക്കും പറയാനാവില്ല. പക്ഷെ, അത് എഴുതാതിരിക്കുന്ന കാലമൊക്കെ ഞാന് ബ്ലോഗ് എഴുത്ത് മിസ്സ് ചെയ്യും എന്നുറപ്പാണ്. പിന്നെ എഴുത്തില് സജീവമായി നില്‍ക്ക്കാതിരിക്കുന്ന കാലത്ത് ഒരു സൈലന്റ് വായനക്കാരിയായിരിക്കുകയും ചെയ്യും എന്നുറപ്പാണ്. കാലം അനുകൂലമാകുമ്പോള് എഴുത്തില് തിരിച്ചെത്തുകയും ചെയ്യും. (ithokke എന്റെ kaaryangal )\nമനുഷ്യരല്ലേ? priorities ഓരോ കാലത്തും മാറി വരുമല്ലോ? അത് കൊണ്ട് തന്നെ ബ്ലോഗ് എഴുത്ത് നിര്‍ത്തി പോയവരൊക്കെ അവരുടെ ജീവിതത്തില് കൂടുതല് ഗൌരവം കൊടുക്കേണ്ട കാര്യങ്ങളിലായിരിക്കും എന്ന് വിശ്വസിക്കാം. അത് കഴിയുമ്പോള് അവര് തിരിച്ചു വരുമെന്നും. :)\nചാര്‍വ്വാകന് പറഞ്ഞതാണ് കാര്യം. കമ്പൂട്ടറും ഇന്റര്‍നെറ്റും ഇന്നും ഒരുവകപ്പെട്ട ആള്‍ക്കാര്‍ക്കെല്ലാം അപ്രാപ്യമാണ്. ഒരു കാലത്ത് വായനശാലകളാണ് വായന സാര്‍വ്വത്രികവും ജനകീയവുമാക്കിയത്. ബ്ലോഗ് ക്ലബ്ബുകള് എന്നൊരാശയം ചിത്രകാരന് മുന്നോട്ട് വെച്ചിരുന്നു. ഇന്റര്‍നെറ്റ് സൌജന്യ വായനശാലകള് എന്നൊരു ആശയം ഞാനും ആലോച്ചിരുന്നു. സംഭാവന പിരിച്ചു നാലോ അഞ്ചോ കമ്പ്യൂട്ടറുകള് സംഘടിപ്പിച്ചു അങ്ങനെ തുടങ്ങാമല്ലൊ. നെറ്റ് കണക്‍ഷന്റെ ചാര്‍ജ്ജ് പഞ്ചായത്തോടും വഹിക്കാന് പറയാം. എന്നാല് അത് അപ്രായോഗികമാണെന്ന് മനസ്സിലായി. വരുന്നവര് സിസ്റ്റത്തിന്റെ മുന്‍പില് നിന്ന് എഴുന്നേല്‍ക്കാതിരുന്നാല് എന്ത് ചെയ്യും? ഇപ്പോള് നഗരങ്ങളിലെ പബ്ലിക്ക് ലൈബ്രറികളില് ആളുകള് ചുമ്മാ പത്രത്തിന്റെ ഷീറ്റുകളും കൈയില് പിടിച്ചു നേരം കളയാന് ഇരിക്കുന്നത് കാണാം. ഒരു പത്രം മുഴുവനും വായിക്കാന് ആര്‍ക്കും കഴിയില്ല. മനുഷ്യരുടെ മനസ്സ് വികസിക്കുന്നില്ലെങ്കില് എന്ത് ചെയ്യും?\nവിശ്വപ്രഭയും ഞാനും കോഴിക്കോട് വെച്ച് കണ്ടുമുട്ടിയപ്പോള് ഹ്രസ്വസംഭാഷണത്തിനിടയില് ഇക്കാര്യം പരാമര്‍ശിക്കപ്പെട്ടിരുന്നു എന്ന് ഓര്‍ക്കുന്നു. വിശ്വപ്രഭയും സമകാലികബ്ലോഗര്‍മാരും ബ്ലോഗില് സജീവമായി ഇടപ്പെട്ടിരുന്ന ആ കഴിഞ്ഞ കാലം മലയാളം ബ്ലോഗിന്റെ സുവര്‍ണ്ണകാലമായിരുന്നു എന്ന് അല്പം ഖേദത്തോടെ ഓര്‍ക്കാ‍തിരിക്കാന് എനിക്കാവുന്നില്ല. കാമ്പുള്ള പോസ്റ്റുകള് ഇന്ന് അപൂര്‍വ്വമാണ് എന്ന് ആരെയും കുറ്റപ്പെടുത്താ‍തെ പറയട്ടെ.\nഏറനാടന്, “കോലായ”യിലെ ചര്‍ച്ചാവിഷയം ബ്ലോഗിനെ സംബന്ധിച്ച് തികച്ചും പ്രസക്തം തന്നെ. അപക്വമായ കമന്റിങ്ങ് ശൈലി ബ്ലോഗിനെ മരവിപ്പിച്ചിട്ടുണ്ട്. സമൂഹമനസ്സിന്റെ തന്നെ വളര്‍ച്ച മുരടിച്ചത് ബ്ലോഗിലും പ്രതിഫലിക്കുമല്ലൊ.\nപ്യാരി, സന്ദര്‍ശനത്തിനും അഭിപ്രായത്തിനും നന്ദി.\n"എത്ര കാലം എന്റെ ഈ ബ്ലോഗ് എഴുത്ത് ഉണ്ടാവും എന്ന് എനിക്കും പറയാനാവില്ല. പക്ഷെ, അത് എഴുതാതിരിക്കുന്ന കാലമൊക്കെ ഞാന് ബ്ലോഗ് എഴുത്ത് മിസ്സ് ചെയ്യും."\nഇത് തന്നെയാണ് എനിക്കും പറയാനുള്ളത്.\nതീര്‍ച്ചയായും ബ്ലോഗ് തളരുകയല്ല എന്ന് തന്നയാണ് എന്റെ അഭിപ്രായം. വളരുക തന്നെയാണ് . ബ്ലോഗേര്സ്ന്റെയും പോസ്റ്റുകളുടെയും എണ്ണം നാള്‍ക്കു നാള് കൂടി വരുന്നുണ്ടല്ലോ. പക്ഷേ, ബ്ലോഗിന്റെ ഏറ്റവും വലിയ ശക്തി കമന്റുകളാണ് എന്ന് ഞാന് കരുതുന്നു. എണ്ണത്തിലുള്ള വലിപ്പമല്ല, മറിച്ച്, അര്‍ത്ഥ പൂര്‍ണ്ണമായ കമെന്റുകള്. പക്ഷെ, നമ്മള് ഈ സൗകര്യം എത്രമാത്രം ഫലപ്രദമായി ഉപയോഗിക്കുന്നു എന്ന് ചിന്തിക്കേണ്ടിയിരിക്കുന്നു. ബാലിശമായ തേങ്ങയുടക്കലുകളും മാറ്റുമായും നമ്മള് തകര്‍ക്കുകയാണല്ലോ. റെസ്പോണ്‍സിബിള് കമെന്റിംഗ് ബ്ലോഗേര്‍സ് ഒരു ശീലമാക്കേണ്ടിയിരിക്കുന്നു. (എന്റെ എഴുത്തിനെകുറിച്ചും, ആശയങ്ങളെക്കുറിച്ചും സ്വയം സംശയങ്ങളുള്ള തുടക്കക്കാരനായ ഒരാളെന്ന നിലക്ക്, അര്‍ത്ഥ പൂര്‍ണമായ കമെന്റുകള് ഞാന് എന്നും പ്രതീക്ഷിക്കുന്നു. ആരെങ്കിലും എന്നെയൊന്നു തിരുത്തിയിരുന്നെന്കില് എന്ന് നിലവിളിക്കുന്നു. പക്ഷെ പ്രതീക്ഷകള് എന്നും അസ്ഥാനത്താകുന്നു.)\nപിന്നെ സുകുമാരേട്ടന് പറഞ്ഞത് പോലെ സ്ഥാപനവ്ത്കരിക്കപ്പെട്ട അച്ചടി, ദൃശ്യ മാധ്യമങ്ങള് ഇവിടെ തുടരുക തന്നെ ചെയ്യും, ചിലപ്പോള് അച്ചടി നാമവശേഷമായാലും, അവര് ഓണ്‍ലൈന് ആയും മറ്റും പുതിയ രൂപങ്ങള് സ്വീകരിക്കും. അവ നിലനില്‍ക്കാന് കാരണം, ഒരു സ്ഥാപനം എന്ന നിലയില്, അവയില് നിന്നും നാം ധാര്‍മികതയും, വിശ്വാസ്യതയും, ഉത്തരവാദിത്തവും പ്രതീക്ഷിക്കും. (മാര്‍ക്കറ്റുമായും, രാഷ്ട്രീയ അജണ്ടകളുമായും അവയ്ക്കുള്ള അമിത ആശ്രയത്വം അടുത്ത കാലത്ത് ഈ പ്രതീക്ഷകളെ മങ്ങലേല്‍പ്പിക്കുന്നുണ്ടെങ്കിലും) തികച്ചും വ്യക്തിനിഷ്ടമായ ബ്ലോഗുകള്‍ക്ക് ഒരിക്കലും ആ വിശ്വാസ്യത നേടുവാന് കഴിയുമെന്ന് തോന്നുന്നില്ല. അനോണിമസ് ആയി ലോകത്തിന്റെ ഏതോ കോണിലിരുന്ന് ടൈപ്പ് ചെയ്യപ്പെടുന്ന വാര്‍ത്തകളെക്കാള്, പേരുള്ള ഒരു പത്രത്തിന്റെ ഓണ്‍ലൈന് വെര്‍ഷന് ആകും കൂടുതല് വിശ്വാസ്യത നേടുക.(അനോണികള് ഇവിടെ വിഷയമല്ല.)\nബ്ലോഗർക്ക് ബ്ലോഗറുടെ ആശയങ്ങൾ എഴുതുവാനുള്ള ഒരു മാധ്യമമാണി ബ്ലോഗ്. ഒരു പക്ഷെ ഒരു പത്രത്തിന്റെയോ ചാനലിന്റെയോ സഹായമില്ലാതെ വായനക്കാരിലേക്ക് എത്തുക, എഴുത്ത് കളരി.\nബ്ലോഗ് ഒരു ഏകാങ്ക മീഡിയയാണ്. അതിനെ ഡയറി കുറിപ്പുകൽ എന്ന് വിളിച്ചാലും, അതിന്റെ ലക്ഷ്യം വായനക്കാർ തന്നെ. ലക്ഷങ്ങളും കോടികളും മുടക്കി പ്രസിദ്ധികരിക്കുന്ന പത്രങ്ങളുടെയോ ചാനലുകളുടെയോ പ്രസക്തി ഒരിക്കലും ഒറ്റയാനായ ബ്ലോഗിനുണ്ടാവില്ല.\nകൂടുതലും ബ്ലോഗും എഴുതുന്നത് കാലികമായ ഏതെങ്ങിലും ഒരു വിഷയത്തിലുള്ള നമ്മുടെ വീക്ഷണമാണ്. പക്ഷെ അത് വാർത്തയല്ല, അതിനുള്ള വാർത്തകൾക്ക് നാം ആധാരമാക്കുന്നത് പത്രങ്ങളെയും ചാനലുകളെയുമാണ്. മറ്റൊരു തരത്തിൽ പറഞ്ഞാൽ വിമർശനവും വീക്ഷണവുമാണ് ബ്ലോഗ്ഗിൽ.\nനാളെ ഒരു ബ്ലോഗർ, ക്യാമറയും തൂക്കി എക്സ്ലുസിവ് ആയി വല്ലതും കണ്ടെത്തി ബ്ലോഗിയാൽ, ആ ബ്ലോഗറുടെ ബ്ലോഗ് ശ്രദ്ധിക്കപ്പെടുമല്ലോ. തെഹൽകയെ ഓർമയുണ്ടല്ലോ!\nപൊതുവെ നാം എന്താണ് ചെയ്യുന്നത് ഒരു ഹോംവർക്കും ചെയ്യാതെ ദിനപ്രതിയെന്നോണം പോസ്റ്റുകൾ, പത്രക്കാരോ ചാനലുകാരോ തന്ന വാർത്തയുടെ പരിപ്പെടുക്കുക, അല്ലെങ്ങിൽ, കേട്ടു പഴകിയ വിഷയങ്ങളിൽ പോസ്റ്റുക.\nഫ്രീലാൻസ് ജേർണലിസത്തിന്റെ വളർച്ചപോലും മലയാളം ബ്ലോഗിനായിട്ടില്ല (ഞാൻ വായിച്ച ബ്ലോഗുകൾ). ഒരു അമച്വർ രീതി. പക്ഷെ ഈ അമച്വർ എഴുത്തുകാരും ബ്ലോഗ്ഗും വളരുകയാണ്, നാളെ പ്രോഫഷണൽ എഴുത്തുകാരാവും, തീർച്ചയായും പ്രിന്റ് മിഡിയയിലേക്കും, ചാനലിലേക്കും പറിച്ച് നടപ്പെടും, അതിനായി എസ്റ്റാബ്ലിഷ് മീഡിയയുടെ റിക്രുട്ടിംഗ് ഏജന്റുമാർ ബ്ലോഗുകൾ വായിക്കും, അവർക്ക് വേണ്ട ബ്ലോഗേർസിനെ, അവർ റാഞ്ചും.\nമറ്റൊരു കൂട്ടം ബ്ലോഗേർസ്, സ്വന്തമായി ബ്ലോഗ് പത്രങ്ങളുണ്ടാകും, ബ്ലോഗേർസിന്റെ കൂട്ടം.\nപിന്നേയും ബ്ലോഗ്ഗേർസ് ബാക്കിയാവും, കുറച്ച് ബ്ലോഗ്ഗെർസ് പുതിയ മേച്ചിൽപുറം തേടും, പുതിയ ബ്ലോഗ്ഗേർസ് വരും, ഒരു പക്ഷെ ടെക്നോളജി വളരുമ്പോൽ, ബ്ലോഗ് എന്ന പേർ മാറുമായിരിക്കാം, പക്ഷെ, ആശയസംവാദവും വാർത്തകളും നിലനിൽക്കും.\nഅയ്യോ ഒരു അബദ്ധം പറ്റി, ഈ കമന്റ് ഒരു പോസ്റ്റായി ഇട്ടിരുന്നുവേങ്ങിൽ പോസ്റ്റിന്റെ എണ്ണം കൂടിയേനെ, ഇതല്ലേ "കാക്കര"യെ പോലെയുള്ള തരികിട ബ്ലോ‍ാഗെർസ്സ് ചെയ്യുന്നത്. പിന്നെങ്ങനെ, ബ്ലോഗ് വളരും.\nസാംഷ്യ റോഷ് , കാക്കര വായനയ്ക്കും അഭിപ്രായത്തിനും നന്ദി!


ഫോൾഡബിൾ ഫോണുകളെ ലക്ഷ്യമിട്ട് ആൻഡ്രോയി‍ഡ്\nഒരേ സമയം ഒന്നിൽ കൂടുതൽ ആപ്പുകൾ കെെകാര്യം ചെയ്യാൻ സഹായകമായ രീതിയിൽ വികസിപ്പിച്ചെടുത്ത ‘ആൻഡ്രോയിഡ് ക്യൂ’(Android Q)വുമായാണ് ഗൂഗിൾ എത്തിയിരിക്കുന്നത്\n13 Nov, 2018 at 07:06 AM\nസാംസങിന്റെ പുതിയ പ്രഖ്യാപനത്തോടു കൂടി മടക്കി വെച്ച് ഉപയോഗിക്കാവുന്ന ഫോണുകളെ കുറച്ചുള്ള ചർച്ച സജീവമായിരിക്കുകയാണ്. അതിനിടെ, ഫോൾഡബിൾ സ്മാർട്ട്ഫോണുകളെ ലക്ഷ്യമിട്ടുള്ള പുതിയ ഓപ്പറേറ്റിങ് സിസ്റ്റവുമായി രംഗത്തു വന്നിരിക്കുകയാണ് ഗൂഗിൾ.\nഒരേ സമയം ഒന്നിൽ കൂടുതൽ ആപ്പുകൾ കെെകാര്യം ചെയ്യാൻ സഹായകമായ രീതിയിൽ വികസിപ്പിച്ചെടുത്ത ‘ആൻഡ്രോയിഡ് ക്യൂ’(Android Q)വുമായാണ് ഗൂഗിൾ എത്തിയിരിക്കുന്നത്. ഒരു ആപ്പ് തുറക്കുമ്പോൾ, മുമ്പ് പ്രവർത്തിച്ച് കൊണ്ടിരിക്കുന്ന ആപ്പ് ഓട്ടോമാറ്റിക്കായി നിന്ന് പോകുന്ന തരത്തിലാണ് നിലവിലെ രീതി. ഇതിന് പരിഹാരമായുള്ള സജ്ജീകരണവുമായാണ് ആൻഡ്രോയിഡ് ക്യൂ എത്തിയിരിക്കുന്നത്.\nനിലവിൽ ‘സ്ല്പ്ലിറ്റ് സ്ക്രീൻ’ ഓപ്ഷൻ വഴി സ്മാര്‍ട്ട്ഫോണുകളില് രണ്ട് ആപ്പുകൾ തുറക്കാനുള്ള സൗകര്യം ഉണ്ടെങ്കിലും, ഒരേ സമയം രണ്ട് ആപ്പുകൾ പ്രവർത്തിക്കുന്ന ഓപ്ഷനുണ്ടായിരുന്നില്ല. എന്നാൽ ആൻഡ്രോയിഡ് ക്യൂ ഇതിന് അനുയോജ്യമാണെന്നാണ് ഗൂഗിളിന്റെ അവകാശവാദം. ഫോൾഡബിൾ ഫോണുകളെയാണ് പ്രധാനമായും ലക്ഷ്യമിടുന്നതെങ്കിലും, നോൺ-ഫോൾഡബിൾ ഫോണുകളിലും ഓ.എസ് ലഭ്യമാകുന്നതാണ്.\nമടക്കി വെച്ച് ഉപയോഗിക്കാവുന്ന സ്മാർട്ട്ഫോൺ ഇറക്കുന്നതിനെ പറ്റി നേരത്തെ സാംസങ് വാർത്ത പുറത്തു വിട്ടിരിന്നു. ‘ഗാലക്സി എക്സ്’ എന്ന് പേരിട്ടിരിക്കുന്ന ഫോൺ, മടക്കി വെച്ച് ഒരേ സമയം മൾട്ടിപ്പിൾ ആപ്പുകൾ കെെകാര്യം ചെയ്യാവുന്ന തരത്തിലുള്ളതാണ്. ആൻഡ്രോയിഡിന്റെ പുതിയ ആപ്പ് ഇതിന് സഹായകമായിരിക്കും.\nAndroidAndroid Qfoldable phoneGalaxy X


തര്‍ക്കത്തിനിടയിലും ഒരേ വേദിയില്.. പിണറായിയെ വാനോളം പുകഴ്ത്തി ഗവര്‍ണര് - Express Kerala\nതിരുവനന്തപുരം: റിപ്പബ്ലിക് ദിനത്തില് തിരുവനന്തപുരം സെന്‍ട്രല് സ്റ്റേഡിയത്തില് കേരള ഗവര്‍ണര് ആരിഫ് മുഹമ്മദ് ഖാന് ദേശീയ പതാക ഉയര്‍ത്തി. മുഖ്യമന്ത്രി പിണറായി വിജയന് ചടങ്ങില് പങ്കെടുത്തു.\nഅതേസമയം പൗരത്വ നിയമ ഭേദഗതി വിഷയവും ഉള്‍പ്പെടുത്തിയായിരുന്നു ഗവര്‍ണര് ആരിഫ് മുഹമ്മദ് ഖാന്റെ പ്രസംഗം. അഭയാര്‍ത്ഥികളുടെ അഭയ കേന്ദ്രമാണ് ഇന്ത്യയെന്ന് ഗവര്‍ണര് വ്യക്തമാക്കി. ജാതിയുടേയോ നിറത്തിന്റെയോ സാമൂഹിക നിലവാരത്തിന്റെയോ പേരില് ആരെയും മാറ്റി നിര്‍ത്തുന്ന പാരമ്പര്യമോ രീതിയോ ഇന്ത്യക്കില്ല. വൈവിധ്യത്തെ ആദരിക്കുകയും അംഗീകരിക്കുകയും ചെയ്യുന്ന നാടാണ് ഇന്ത്യയെന്നും ഗവര്‍ണര് കൂട്ടിച്ചേര്‍ത്തു.\nപൗരത്വ നിയമ ഭേദഗതിക്കെതിരായ വിവാദങ്ങളെ നേരിട്ട് പരാമര്‍ശിക്കാതെ ഇന്ത്യയുടെ വൈവിദ്ധ്യത്തിലും സഹിഷ്ണുതയിലും അഭയാര്‍ത്ഥികള്‍ക്ക് ഇടം നല്‍കുന്ന പാരമ്പര്യത്തിലും എല്ലാം ഊന്നി നിന്നായിരുന്നു ഗവര്‍ണറുടെ പ്രസംഗം. അതേസമയം തര്‍ക്കങ്ങള് മൂത്ത് നില്‍ക്കുന്ന സാഹചര്യത്തില് മുഖ്യമന്ത്രിയും ഗവര്‍ണറും ഒരേ വേദി പങ്കിടുന്നത് വളരെ കൗതുകത്തോടെയാണ് ജനങ്ങള് ഉറ്റുനോക്കിയിരുന്നത്.\nമാത്രമല്ല കേരളത്തേയും സംസ്ഥാനത്തിന്റെ മുഖ്യമന്ത്രിയെന്ന നിലയില് പിണറായി വിജയനേയും വാനോളം പുകഴ്ത്തിയായായിരുന്നു ഗവര്‍ണരുടെ പ്രസംഗം. വികസന നേട്ടങ്ങള് പിണറായിയുടെ കഴിവിനെ സൂചിപ്പിക്കുന്നാതായിട്ടായിരുന്നു അദ്ദേഹത്തിന്റെ പ്രസംഗം. രണ്ട് പ്രളയത്തെ അതിജീവിച്ച സംസ്ഥാനമാണ് കേരളം. ഒരുമിച്ച് നിന്നാണ് പ്രകൃതി ദുരന്തത്തെ കേരളം നേരിട്ടത്. മുഖ്യമന്ത്രി പിണറായി വിജയന്റെ നേതൃത്വത്തില് നവകേരള നിര്‍മ്മാണം പുരോഗമിക്കുകയാണെന്നും ഗവര്‍ണര് പറഞ്ഞു.\nബഫര് സോണ് കരട് വിജ്ഞാപനത്തിൽ ഭേദഗതി ഉണ്ടാകും: വനം മന്ത്രി


master sanoop will be hero - Malayalam Filmibeat\n| Published: Tuesday, June 19, 2018, 14:54 [IST]\nഫിലിപ് ആന്റ് മങ്കിപെന് എന്ന ചിത്രത്തിലെ നാലു വയസ്സുകാരന് റയാന് ഫിലിപ്പിനെ ആരും മറന്നിട്ടുണ്ടാവില്ല. ചലച്ചിത്രതാരം സനുഷയുടെ അനുജന് സനൂപ് ആയിരുന്നു അത്. ആദ്യ ചിത്രത്തിലൂടെതന്നെ പ്രേക്ഷകരുടെ ഹൃദയത്തില് ഇടം നേടാന് താരത്തിനു കഴിഞ്ഞു.\nചിത്രത്തിലൂടെ മികച്ച ബാലതാരത്തിനുള്ള കേരള സംസ്ഥാന ചലച്ചിത്ര പുരസ്‌ക്കാരവും ലഭിച്ചിരുന്നു. ഫിലിപ് ആന്റ് മങ്കിപെന്നിനുശേഷം പെരുച്ചാഴി, ഭാസ്‌ക്കര് ദ റാസ്‌ക്കല് ജോ ആന്റ് ദ് ബോയ് എന്നീ ചിത്രങ്ങളിലും താരം അഭിനയിച്ചു.മഞ്ജുവാര്യരും സനൂപും പ്രധാന വേഷങ്ങളിലെത്തിയ ജോ ആന്റ് ദ് ബോയ് എന്ന ചിത്രത്തില് മികച്ച പ്രകടനമായിരുന്നു സനൂപ് കാഴ്ചവെച്ചത്. ചിത്രത്തിലെ സനൂപിന്റെ അഭിനയത്തെ മഞ്ജു വാര്യര് ഏറെ പ്രശംസിച്ചിരുന്നു. ഇപ്പോള് നായകനായി അരങ്ങേറ്റം കുറിക്കാന് ഒരുങ്ങുകയാണ് സനൂപ്.\nഒരിടവേളയ്ക്കു ശേഷം കെ കെ രാജീവ് സംവിധാനം ചെയ്യുന്ന ചിത്രത്തിലാണ് സനൂപ് നായകനായി എത്തുന്നത്. നിരവധി ഹിറ്റു സീരിയിലുകള് സംവിധാനം ചെയ്യ്ത രാജീവ് ഞാനും എന്റെ ഫാമിലിയും എന്ന ചിത്രത്തിലൂടെയാണ് ചലച്ചിത്രസംവിധായകനായി അരങ്ങേറ്റം കുറിക്കുന്നത്. ഹിറ്റ് തിരക്കഥാകൃത്തുക്കളായ സഞ്ജയ് ബോബിയാണ് ചിത്രത്തിന്റെ കഥ എഴുതിയിരിക്കുന്നത്. കെ ജയകുമാറിന്റെ ഗാനങ്ങള്‍ക്ക് ഔസേപ്പച്ചന് ആണ് സംഗീതം നല്‍കുന്നത്.\nMORE SANOOP NEWS\nഭാസ്‌കര് ദി റാസ്‌കലിന് ശേഷം മമ്മൂട്ടിയെ കണ്ടപ്പോള് സനൂപ് പറയുന്നു\nസനുഷയ്‌ക്കൊപ്പം നില്‍ക്കുന്നത് ആരാണെന്ന് പറയാമോ?\nമിയ പോയി, സുരേഷ് ഗോപിയ്ക്ക് ഹണി നായിക\nRead more about: sanoop kk rajeev cinema malayalam സനൂപ് കെകെ രാജീവ് സിനിമ മലയാളം\nmaster sanoop will be hero\nStory first published: Tuesday, June 19, 2018, 14:54 [IST]


ഉപഭോക്താവ് / Consumer: 72 മണിക്കൂറിനുള്ളില് i-Pill കഴിച്ചാല് ഗര്‍ഭധാരണം ഒഴിവാക്കാം - പുതിയ പരസ്യം\n72 മണിക്കൂറിനുള്ളില് i-Pill കഴിച്ചാല് ഗര്‍ഭധാരണം ഒഴിവാക്കാം - പുതിയ പരസ്യം\nലൈംഗിക വിദ്യാഭ്യാസത്തിന്റെ ഭാഗമായി മുഷ്ടിമൈഥുന സുഖം അനുഭവിച്ചിട്ടുണ്ടോയെന്നു് അദ്ധ്യാപകന് / അദ്ധ്യാപിക തന്റെ വിധ്യാര്‍ത്ഥികളോട് ചോദിക്കുന്ന ഭാഗം നമ്മുടെ സ്കൂള് പാഠപുസ്തകത്തില് ഉള്‍പ്പെടുത്താന് ഉദ്ദേശിച്ചിരുന്നു. ശക്തമായ എതിര്‍പ്പ് കാരണം ആ ഭാഗം വേണ്ടെന്നു വക്കുകയായിരുന്നു. ലൈംഗിക വിദ്യാഭ്യാസത്തിനു പകരം കൌമാര വിദ്യാഭ്യാസമെന്നു പേരു മാറ്റുകയും ചെയ്തു. എന്നാല് അതിനേക്കാള് ഗുരുതരമായ ഒരു പരസ്യം കഴിഞ്ഞ 2-3 ദിവസമായി ടി.വി യില് കാണിച്ചു വരുന്നു.\nഒരമ്മയും മകളുമായുള്ള ടെലിഫോണ് സംഭാഷണമാണ രംഗമാണ് പരസ്യത്തിന്റെ തുടക്കം.\n“ഒരു പ്രൊട്ടക്‍ഷനുമില്ലാതയോ?” , അമ്മയുടെ ഉല്‍കണ്ഠയോടെയുള്ള ചോദ്യത്തോടെ സംഭാഷണം തുടങ്ങുന്നു. പിന്നെയുള്ളത് ആ അമ്മയുടെ ഉപദേശമാണ്.\nലൈംഗിക ബന്ധത്തില് ഏര്‍പ്പെട്ടുപോയെങ്കില് 72 മണിക്കൂറിനകം i-Pill എന്ന ഗുളിക കഴിച്ച് ഗര്‍ഭധാരണം ഒഴിവാക്കാന് ടെലിഫോണിലൂടെ നിര്‍ദ്ദേശം നല്‍കുന്നതാണ് അവസാന രംഗം.\nലൈംഗികബന്ധത്തിലേര്‍പ്പെട്ടതിലല്ല, മറിച്ച് ഗര്‍ഭനിരോധന മാര്‍ഗ്ഗങ്ങള് ഒന്നും അവലംബിക്കാത്തതിലാണ് ആ അമ്മയുടെ ഉല്‍ക്കണ്ഠയെന്നു തോന്നിപ്പിക്കുന്ന വിധത്തിലാണ് ചിത്രീകരണം. അതില് നിന്നും മനസ്സിലാക്കേണ്ടത് മകള് ഏതോ പിക്നിക് സ്ഥലത്തു നിന്നായിരിക്കണം അമ്മയെ ഫോണ് ചെയ്തതെന്നാണ്. കല്യാണം കഴിഞ്ഞ മകളോടാണു് സംസാരിക്കുന്നതെന്ന സൂചന ഒന്നും തന്നെ ആ പരസ്യത്തില് കാണിക്കുന്നില്ല.\nപ്രകടിപ്പിക്കുന്ന ആകാംക്ഷയില് നിന്നും, സ്വന്തം മകളെയാണ് ഉപദേശിക്കുന്നതെന്നു വ്യക്തം.\nഈ പരസ്യം കാണുന്നവരില് വിവാഹം കഴിയാത്ത കൌമാരപ്രായക്കാരായ കുട്ടികളും ഉണ്ടാകുമെന്നതില് സംശയമില്ല. അവരില് ചിലരെങ്കിലും ഈ ഗുളിക സംരക്ഷണം നല്‍കുമെന്നു കരുതി അനാശാസ്യ ലൈംഗിക ബന്ധത്തില് ഏര്‍പ്പെടില്ലെന്നു ഉറപ്പിക്കാന് കഴിയുമോ?\nഅങ്ങനെയെങ്കില് ഈ പരസ്യം ഗുണത്തെക്കാള് കൂടുതല് ദൂഷ്യം ചെയ്യാന് സാധ്യതയില്ലേ.? എന്തു പറയുന്നു?\nLabels: i-Pill, ഉപഭോക്താവ്, കൌമാരം, പരസ്യം, ലൈംഗികം\nലൈംഗിക വിദ്യാഭ്യാസത്തിന്റെ ഭാഗമായി മുഷ്ടിമൈഥുന സുഖം അനുഭവിച്ചിട്ടുണ്ടോയെന്നു് അദ്ധ്യാപകന് / അദ്ധ്യാപിക തന്റെ വിധ്യാര്‍ത്ഥികളോട് ചോദിക്കുന്ന ഭാഗം നമ്മുടെ സ്കൂള് പാഠപുസ്തകത്തില് ഉള്‍പ്പെടുത്താന് ഉദ്ദേശിച്ചിരുന്നു. ശക്തമായ എതിര്‍പ്പ് കാരണം ആ ഭാഗം വേണ്ടെന്നു വക്കുകയായിരുന്നു. ലൈംഗിക വിദ്യാഭ്യാസത്തിനു പകരം കൌമാര വിദ്യാഭ്യാസമെന്നു പേരു മാറ്റുകയും ചെയ്തു. എന്നാല് അതിനേക്കാള് ഗുരുതരമായ ഒരു പരസ്യം കഴിഞ്ഞ 2-3 ദിവസമായി ടി.വി യില് കാണിച്ചു വരുന്നു\nപരസ്യം കണ്ടിരുന്നു അങ്കിള്. ചിന്തിക്കേണ്ട വിഷയം തന്നെ.\nലൈംഗീകത തുറന്ന ചര്‍ച്ചക്ക് വിധേയമാക്കേണ്ട കാലം കഴിഞ്ഞു.സെക്സ് എഞെന്നറീയാതെ അതിന്റെ വൈകൃതങ്ങളിലും തുടര്‍ന്ന് മനോരോഗങ്ങളിലും പെട്ടുപോകുന്നവരുടെ എണ്ണം സൈക്കോളജിസ്റ്റുകളും സൈക്യാട്രിസ്റ്റുകളും സെക്സോളജിസ്റ്റുകളും സാഷ്യപ്പെടുത്തിയിട്ടുണ്ട്.(ഇക്കാര്യം പുറത്തു പറയുന്നവര് വളരെ ചെറിയ ശതമാനമാണെന്നും അറിയുക).എന്തായാലും മാതാപിതാക്കള് ഇക്കാര്യം മക്കളോട് പറയാന് അവരുടെ സദാചാരം അനുവദിക്കുമെന്നു തോന്നുന്നില്ല.നാളെ ഒരു പക്ഷെ തീവ്രവാദം പോലും മത സങ്കുചിതത്വത്തിന്റെ പേരില് അംഗീകരിക്കാം.എന്നാല് തികച്ചും സ്വാഭാവിക ജൈവപ്രക്രിയയായ ലൈംഗീകകതയെപ്പറ്റി എല്ലാവരും മൌനം എന്നും പാലിക്കും.അത്രയേറെ മെന്റല് ബ്ലോക്കുകളുടെ തടവറയിലാണ് നമ്മള്.അതാണ് നമ്മുടെ കൊട്ടിഘോഷിക്കുന്ന കുടുംബസംവിധാനത്തിന്റെ പരിമിതിയും.ആ കിളീയെ സ്വതന്ത്രമായി പറക്കാന് അനുവദിക്കുക.\nഈ പരസ്യത്തില്, ലൈംഗിക ബന്ധം നടത്തിക്കഴിഞ്ഞ മകളോട് ഗര്‍ഭധാരണം ഒഴിവാക്കാനായി i-Pill കഴിച്ചോളാനാണുപദേശിക്കുന്നത്. ഇതാണോ സ്വതന്ത്രമായി പറക്കാന് അനുവക്കുന്നതുകൊണ്ടുദ്ദേശിക്കുന്നത്?\nആരുടേയും ശ്രദ്ധയില് പെടാതെ പോകുന്നത്. എങ്കിലും അങ്കിള് പറഞ്ഞ ദൂഷ്യങ്ങള് ആ പരസ്യത്തിനുണ്ട്.\nഈ പരസ്യം ഞാനും ശ്രദ്ധിച്ചിരുന്നു.ഏത് വിധേനെയും തങ്ങളുടെ ഉല്‍പ്പന്നങ്ങള്‍ക്ക് വിപണി കണ്ടെത്തുക എന്നുള്ളതാണ് ലക്ഷ്യം.ഈ അവസരത്തില് പഴയ ഒരു ചൊല്ല് ഓര്‍ത്ത് പോവുകയാണ്.”നാണം കെട്ടും പണം നേടിക്കൊണ്ടാല് നാണക്കേടാപ്പണം തീര്‍ത്ത് കൊള്ളും”.നന്ദി.\nനമ്മുടെ മാധ്യമങ്ങളുടെ സാമൂഹ്യ പ്രതിബദ്ധതയാണ് ഇത് കാണിക്കുന്നത്. സ്ത്രീ പീഡനങ്ങലുടെ ദീര്‍ഘമായ എപ്പിസോഡുകളും ലൈവ് പ്രോഗ്രാമുകളും അവതരിപ്പിക്കുന്നതില് മിടുക്കന്മാരാണ് പല മാധ്യമ ഭീകരരും. കഴിഞ്ഞ രണ്ട് മൂന്ന് മാസങ്ങള്‍ക്ക് മുമ്പ് മാധ്യം ദിന പത്രത്തില് ഗര്‍ഭ ചിദ്രത്തെ പറ്റി ഒരു തുടരന് ഉണ്ടായിരുന്നു. അതില് ഇത്തരം ഗര്‍ഭചിദ്ര മാര്‍ഗ്ഗങ്ങളുടെ ഒട്ടനവധി ദൂഷ്യ ഫലങ്ങളും.\nഅങ്കിള് പറഞ്ഞ ഈ പരസ്യം കൊടുക്കുമ്പോല് തന്നെ ഇത്തരം ഗുളികകളുടെ ദൂഷ്യ ഫലങ്ങളും എങ്ങനെ ഏതൊക്കെ സന്ദര്‍ഭങ്ങളില് ഈ ഗുളിക ഉപയോഗിക്കാം എന്ന തുടങ്ങിയ കാര്യങ്ങള് കൂടി മറ്റ് പരിപാടികളില് കൂടി പ്രേക്ഷകര്‍ക്ക് പറഞ്ഞ് കൊടുക്കാന് മാധ്യമങ്ങള് ബാധ്യസ്ഥരാണ്. ഇത്തരം ഗര്‍ഭ ചിദ്ര ഗുളികകള് നിര്‍ബന്ധിതമോ മറ്റ് ബലാത്സംഗവുമായി ബന്ധപ്പെട്ട അവസരത്തിലോ മാത്രമേ ഉപയോഗികാവൂ എന്ന് വിദഗ്ദര് മുന്നറിയിപ്പ് നല്‍കുന്നുണ്ട്.\nപിന്നെ പരസ്യത്തിന്റെ കാര്യം. അവിഹിത ഗര്‍ഭങ്ങളും ദിവ്യ ഗര്‍ഭങ്ങളും മാത്രം കഥകളായി വരുന്ന നമ്മുടെ ദ്യശ്യമാധ്യമങ്ങളില് കൂടി ഇതു കൂടി വരുന്നതില് ഞാന് അതിശയോക്തി ഒന്നും കാണുന്നില്ല.\nകോണ്ടം ഉപയോഗിക്കാന് പറയുന്നതോടൊപ്പം അവിഹിത വേഴചകള് ഒഴിവാക്കാന് പറയുന്ന സര്‍ക്കാര് പരസ്യങ്ങളില് പോലും കാണാറില്ല.\nഇനി മാസ്റ്റര്‍ബേഷന് ഉപകരണങ്ങളുടെ മാര്‍ക്കറ്റിംഗ് പ്രോഗ്രാമുകള് കൂടിയേ നമ്മുടെ ചാനലുകളില് വരാത്തതായിട്ടുള്ളൂ.\nവിഷയത്തിനു ഒരു അഭിനന്ദനം.\nകോണ്ഡങ്ങളുടെ പരസ്യം കുറേക്കാലമായി ഇങ്ങനെയാണല്ലോ. യാത്ര പോകുന്ന ഭര്‍ത്താവിന്റെ കയ്യില് കോണ്ഡം വച്ചു കൊടുക്കുന്ന ഭാര്യ, “സാറെ കോണ്ഡം മറക്കല്ലെ” തുടങ്ങിയ പരസ്യങ്ങളുടെ ധ്വനിയും മറ്റോന്നുമല്ല.\nഎന്നാം ഈ ഗുളിക ഒരു ഹോര്‍മോണ് ഉല്‍പ്പന്നമാണ്. നമ്മൂടെ നാട്ടിലെപ്പോലെ മരുന്നുകളുടെ ടി വി പരസ്യം മറ്റേതെങ്കിലും നാട്ടില് ഉണ്ടോ എന്നു സംശയമാണ്. ഒരു ഡോക്ടറുടെ നിര്‍ദ്ദേശപ്രകാരം മാത്രം കഴിക്കേണ്ട ഇത്തരം വസ്തുക്കളുടെ അനിയന്ത്രിതമായ പരസ്യങ്ങള് നിരോധിക്കാന് ഈ നാട്ടില് നിയമമൊന്നുമില്ലെ?\nധാര്‍മികത മാറ്റിവക്കാം(അമേരിക്കക്കാരനാവാന് പഠിക്കുകയാണ് നമ്മള്!!), ആരോഗ്യ പ്രശ്നങ്ങളോ?\nഅക്കാഡമി മീറ്റുകളെക്കാള് നമുക്കിന്നു ആവശ്യം ഒരു അക്റ്റിവിസ്റ്റ് ഗ്രൂപ്പാണ്, ബൂലോകര്‍ക്ക്. ഇത്തരം ചിലകാര്യങ്ങളിലെങ്കിലും നിയമത്തെ ഉപയോഗിക്കാന്.\nനമ്മൾ ജീവിക്കുന്നത് ശിലായുഗത്തിൽ ഒന്നും അല്ലല്ലോ അങ്കിൾ.ഇഷ്ടമില്ലാത്തവർ അതു ഉപയോഗിIക്കണ്ട.സർക്കാർ ചിലവിൽ കോണ്ടത്തിന്റെ പരസ്യം വരുന്നില്ലെ? ടുഡേ എന്ന വസ്തുവിന്റെകുറിച്ചും ഇല്ലേ?\nപരസ്യത്തിൽ വിവാഹിതയോ അവിവാഹിതയോ എന്ന് സൊOഒഹിപ്പിക്കാത്തിടത്തോളം നമുക്ക് പോസിറ്റീവായി ചിന്തിച്ചുകൂടേ?\nഎന്തേ കൌമാരക്കാർ സ്വയം ഭോഗം ചെയ്യാറില്ലെ? അതിനെ കുറിച്ച് ആൺകുട്ടികളേയും പെൺകുട്ടികളേയും പ്രത്യേകം മാറ്റി നിർത്തി ആരോഗ്യകരമായ രീതിയിൽ കൌൺസിലിങ്ങ് കോടുത്താൽ ആകാശം ഇടിഞ്ഞുവീഴുമോ?അതോ അവർ കൊച്ചുപുസ്തകങ്ങളീൽ നിiന്നും വിവരം ഇല്ലാത്ത മന്ദബുദ്ധികളിൽ നിന്നും കിട്ടുന്ന വികലമായ അറിവു വച്ച് സ്വവർഗ്ഗാനുരാഗികളോ പെർവെർടെഡ് സെക്സിന്റെ അളൂകളോ മാറണോ?\nചില ആളുകൾക്ക് തങ്ങളുടെ പിന്തിരിപ്പൻ/ അറുബോറൻ ആശയങ്ങൾ മറ്റുള്ളവരും പിന്തുടരണം എന്ന് പറയുന്നത് എവിടത്തെ ന്യായം ആണ്.തങ്ങളുടെ വികലവും പിന്തിരിപ്പനുമായ ആശയന്ന്Nഅൾ പുതുതലമുറയും ആധുനിക സമൂഹവും അവഞ്ജയോടെ കാണും എന്ന് ഇനിയും മനസ്സിലാക്കാത്ത ആളുകളുടേ മാത്രം അല്ല ഈ സമൂഹം.\nഇവിടെ ഭാര്യ ഭര്‍ത്താവിനോട് ഉപദേശിക്കുകയല്ല, മറിച്ച് അമ്മ വിവാഹം കഴിയാത്ത് തന്റെ മകളോട് ഉപദേശിക്കുന്നതാണ് വിഷയം. അതു കൊണ്ടാണ് ഞാനിവിടെ അവതരിപ്പിച്ചതും.\nവിവാഹം കഴിയാത്ത കുട്ടിയോടാണ് ഉപദേശമെന്നു തോന്നത്തക്കവിധമാണ് ചിത്രീകരിച്ചിരിക്കുന്നത്. അതു കൊണ്ടാണ് എതിര്‍പ്പ്.\nമകള് പുറത്തു പോകുമ്പോള് കോണ്ഡം കുടി എടുത്തുകൊള്ളൂവാന് ഉപദേശിക്കുന്ന അമേരിക്കന് അമ്മമാരെ പറ്റി കേട്ടിട്ടൂണ്ട്. പക്ഷേ ആ നിലയിലേക്ക് കേരളം വളര്‍ന്നോ. അമേരിക്കയുടേയും കേരളത്തിന്റേയും സംസ്കാരം താരതമ്യപ്പെടുത്താന് കഴിയുമോ?\nഒരു ലേഡി ടീച്ചര് തന്റെ ക്ലാസിലുള്ള മുതിര്‍ന്ന ആണ് കുട്ടികളെ സ്വയംഭോഗത്തിന്റെ സുഖാസുഖങ്ങളെപറ്റി കൌണ്‍സലിംഗ് നടത്തുന്നത് എനിക്ക് സംകല്പിക്കാന് പ്രയാസമുണ്ട്. പ്രായം കൊണ്ടാണോ, കേരളത്തിലായതു കൊണ്ടാണോ എന്നറിയില്ല.\nവെര്‍ജിന് മൊബൈലിന്റെ പരസ്യങ്ങളോ?\nഇത്തരം പരസ്യങ്ങള് നിയന്ത്രിക്കേണ്ടതു തന്നെ.\nഎല്ലാ പൌരന്മാര്‍ക്കും വ്യക്തി സ്വാതന്ത്ര്യം ഉറപ്പ് വരുത്തുന്ന ഒരു ഭരണഘടനയും നിയമങളും നിലവിലുള്ള ഒരു സ്വതന്ത്ര ജനാധിപത്യ രാജ്യമാണ് ഇന്ത്യ എന്നാണ് എന്റെ അറിവ്.\nഅതുകൊണ്ട് തന്നെ അങ്കിളിന്റെയോ, അല്ലെങ്കില് എതെങ്കിലും ഒരു വ്യക്തിയുടെയോ, അല്ലെങ്കില് ഒരു ഗ്രൂപ്പിന്റെയോ തികച്ചും ആത്മനിഷ്ഠമായ സദാചാരബോധത്തിന് വിധേയമായിരിക്കേണ്ടതല്ല മേല്‍പ്പറഞ്ഞ വ്യക്തി സ്വാതന്ത്ര്യം എന്ന് ഞാന് കരുതുന്നു.\nഎന്താ ഒരു സദാചാരബോധം! ഗുരുതരമായ ഒരു പരസ്യം പോലും. ആ കമ്പനിയുടെ വിപണനതന്ത്രം ഞാന് മറക്കുന്നില്ല. പക്ഷെ ഇങ്ങനെ ഒരു സാദ്ധ്യതയെക്കുറിച്ച് എത്ര സ്ത്രീകള്‍ക്കറിയാമായിരുന്നു അവരുടെ പരസ്യത്തിനു മുന്‍പ്? ഗര്‍ഭനിരോധനമാര്‍ഗ്ഗങ്ങളെക്കുറിച്ച് ചര്‍ച്ചചെയ്യുന്നത് പാപമാണെന്നു കരുതുന്ന കാലമൊക്കെ കഴിഞ്ഞു അങ്കിളേ. ആ പരസ്യം പല തവണ കണ്ട എനിക്ക് അത് അമ്മ, കല്യാണം കഴിക്കാത്ത മകളോട് പറയുന്നതായി തോന്നിയിരുന്നില്ല. അത് അങ്ങിനെ ആണെങ്കില് തന്നെ, വളരെ ആരോഗ്യകരമായ ഒരു ആശയവിനിമയം ആ അമ്മയും മകളും തമ്മില് ഉണ്ടെന്നു മനസ്സിലാക്കണം. കണ്ണടച്ചിരുട്ടാക്കാതെ പ്രായോഗികമായി ചിന്തിക്കൂ.\nഈയൊരു ഗര്‍ഭനിരോധന മാര്‍ഗ്ഗം WHO അംഗീകരിച്ചതും, അവരുടെ Manual of Contraceptive Methods എന്ന കൈപ്പുസ്തകത്തില് വിശദീകരിച്ചിട്ടുള്ളതുമാണ്. രണ്ടു മൂന്ന് വര്‍ഷം മുന്‍പ് കേന്ദ്ര സര്‍ക്കാരും ഇതംഗീകരിക്കുകയും EC pill എന്നൊ മറ്റോ പേരില് ഗുളിക ഇറക്കുകയും ചെയ്തിട്ടുണ്ട്. പരസ്യത്തില് പറയുന്നതു പോലെ ഇത് ഗര്‍ഭഛിദ്രത്തിനുള്ള മരുന്നല്ല, ഗര്‍ഭനിരോധനത്തിനുള്ളതാണ്.ജോക്കര് പറഞ്ഞിരിക്കുന്ന മുന്നറിയിപ്പ് എവിടെയാണ്, വിദദ്ധര് നല്‍കിയിരിക്കുന്നത് എന്നു ഒന്നു പറയുമോ?\nകാലമൊത്തിരി മാറിപ്പോയി, അതോര്‍ത്തിരുന്ന് പിച്ചും പേയും പറയാതെ പുതിയ അവസ്ഥകളുടെ പ്രശ്നങ്ങളെ എങ്ങിനെ നേരിടാം എന്നു ചിന്തിക്കുകയാണ് വേണ്ടത്.\nee parasyam sradhichirunnu. Njangal friends ithekkurichu samsarichirunnathumanu. But njangal karuthiyathu prayam kuranja oru suhruthine aanu upadesikkunnathennanu. Angane aakananu sadyatha.\nനെറികെട്ട മുതലാളിമാര്‍ക്കും, ലക്ഷങ്ങള് ശമ്പളം വാങ്ങുന്ന മാര്‍ക്കറ്റിങ്ങു - അഡ്വര്‍ടൈസിങ്ങു “എച്ചില്‍ക്കുട്ടന്മാര്‍ക്കും” വല്ലവന്റേയും മക്കള് പിഴച്ചു പോയാല് എന്നാ ഉവ്വെ? പത്തു പുത്തനുണ്ടാക്കാനുള്ള മാര്‍ഗമേ അവരു ചിന്തിക്കുകയുള്ള.\n“ഈ പരസ്യം കാണുന്നവരില് വിവാഹം കഴിയാത്ത കൌമാരപ്രായക്കാരായ കുട്ടികളും ഉണ്ടാകുമെന്നതില് സംശയമില്ല. അവരില് ചിലരെങ്കിലും ഈ ഗുളിക സംരക്ഷണം നല്‍കുമെന്നു കരുതി അനാശാസ്യ ലൈംഗിക ബന്ധത്തില് ഏര്‍പ്പെടില്ലെന്നു ഉറപ്പിക്കാന് കഴിയുമോ?“\nവാദത്തിനുവേണ്ടി കാര്‍വര്‍ണ്ണം പറഞ്ഞതു സമ്മതിച്ചാല് തന്നെ മേല് പറഞ്ഞത് നിഷേധിക്കാനാവുമോ?\nഎന്റെ ആശങ്ക പോസ്റ്റില് പറഞ്ഞതു പോലെ ഇതായിരുന്നു:\nഅതിനുള്ള ഉത്തരമല്ല അനോണിയുടെ കമന്റില് ഉള്ളത്. ചില കാര്യങ്ങള് സത്യമാണെങ്കിലും വിളിച്ചു പറയാറില്ല. അതുകൊണ്ടല്ലേ ലൈംഗിക വിദ്യഭ്യാസം എന്ന പേരിലും, അതിന്റെ പേരില് ഉള്‍പ്പെടുത്തിയ പാഠഭാഗത്തിനും എതിരേ ജനരോഷം ഉണ്ടായതും ആ പേരും, ഭാഗവും സര്‍ക്കാരിനു നീക്കേണ്ടി വന്നതും(പോസ്റ്റ് നോക്കുക).\nലൈഗികവിദ്യാഭ്യാസം നടക്കുക തന്നെ വേണം. അത് കാലഘട്ടത്തിന്‍റെ ആവശ്യമാണ്. ഈ പരസ്യം കണ്ട് ഏതെങ്കിലും കൌമാരക്കാര് ലൈഗികബന്ധത്തിലേര്‍പ്പെടും എന്നു കരുതേണ്ടതില്ല. മാര്‍ജ്ജാരന് പറഞ്ഞതാണ് ശരി എന്നു തോന്നുന്നു. പരസ്യം കണ്ടിട്ട് വഴി തെറ്റാനായിരുന്നെങ്കില് ലോക ജനത ഇന്നുണ്ടാവുമായിരുന്നേ ഇല്ല.\nഇത്തരം അശ്ലീലങ്ങളോന്നും ബ്ലോഗില് ഇടരുത്....\nഅപ്പോള് കൌമാരപ്രായക്കാര് ലൈംഗികബന്ധത്തിലേര്‍പ്പെടുന്നതാണ് അങ്കിളിന്റെ പ്രശ്നം.\nകേരളത്തിലെ എല്ലാ കൌമാരപ്രായക്കാരെയും കുറിച്ച് ഉത്കണ്ഠപ്പെടാന് എല്ലാവരും ഇയാളുടെ കൊച്ചുമക്കളാണോ?\nതങ്ങള്‍ക്ക് ലഭിക്കാതെപോയ ഒരു ജീവിതം പുതുതലമുറയ്ക്കു ലഭിക്കുന്നതിലുള്ള കൊതിക്കെറുവ്...\nഈ പരസ്യം കണ്ട് ആരെങ്കിലുമൊക്കെ അനുകരിക്കാന് ശ്രമിച്ചില്ലെങ്കില്, പിന്നെന്തിനാ ഈ പരസ്യം, യെദൂ.\nഈ പരസ്യത്തിൽ ആരു ആരോടാൺ പറയുന്നതെന്ന് അവർ വ്യക്തമാക്കുന്നില്ല,ആ അവ്യക്തത മനപ്പൂർവ്വം തന്നെയാൺ.\nനമ്മുടെയൊരു വ്യവസ്ഥയുടെ സ്വഭാവം വെച്ചുനോക്കുമ്പോൾ,ഇങ്ങിനെയൊരു വാർത്ത കേട്ടപാടെ ഒരമ്മയ്ക്ക് ഇത്രയും വസ്തുനിഷ്ഠമായി പ്രതികരിയ്ക്കാൻ പറ്റുമെന്ന് തോന്നുന്നുണ്ടോ?\nതീർച്ചയായും അതമ്മയും മകളുമല്ല.\nസഹോദരിമാരോ,സുഹൃത്തുക്കളോ തമ്മിലുള്ള സംഭാഷണമാണത്.\nഇനിയിതിന്റെ മറ്റൊരു വശം.\nഒന്നാമത്,ഫോണിന്റെ മറുവശത്ത് അവിവാഹിതയാണെന്ന് പറയുന്നില്ലല്ലൊ.\nഅവർക്കേതോ കാരണം കൊണ്ട് അപ്പോളൊരു കുട്ടിവേണ്ട.അതൊരു മുന്നാമത്തെ കുട്ടിയാകാം,അല്ലെങ്കിൽ ഉടനെ ജോലിയിൽ നിന്ന് ലീവെടുക്കാൻ പറ്റാത്തവരാകാം,അല്ലെങ്കിൽ അടുത്ത പ്രസവം ഉടനെ പാടില്ലെന്ന് ഡോക്ടർ പറഞ്ഞുകാണും...അങ്ങിനെയെന്തൊക്കെ.\nഇതിലൊക്കെ പ്രധാനം, ഒരു സ്ത്രീയ്ക്ക് സ്വന്തം ശരീരംകൊണ്ടെന്തു ചെയ്യണമെന്ന് നിശ്ചയിയ്ക്കാനുള്ള അവകാശമാണിവിടെ അടിവരയിടുന്നത്,സംരക്ഷിയ്ക്കപ്പെടുന്നത്.\nഇനിയിപ്പോളിതു കണ്ടിട്ട് വേണോ അങ്കിളേ പെണുകുട്ടികളുടെ സദാചാരബോധം കാറ്റില്‍പ്പറക്കാൻ? അതിനു എന്തൊക്കെ മാർഗ്ഗങ്ങൾ എപ്പോഴെ ഉണ്ടായിരിയ്ക്കുന്നു.\nപ്രശ്നം ലൈംഗികവിദ്യഭ്യാസം കൊടുക്കുന്നതിണ്റ്റെയാണെന്നു തോന്നുന്നില്ല. പഴയകാലത്ത് ലൈംഗികപാഠങ്ങള് കുട്ടികള്‍ക്കു കുടുംബങ്ങളില് നിന്നോ, സമൂഹത്തില് നിന്നോ ലഭിച്ചിരുന്നില്ലെന്നും അതുകൊണ്ടു ഇന്നത്തെ പ്രായമായ തലമുറക്കു ചെറുപ്പക്കാരോടു അസൂയയുണ്ടെന്നു പറയുന്നതിലും അര്‍ത്ഥമില്ല. കാരണം ലൈംഗികപരമായ കാര്യങ്ങള് അതാതു പ്രായങ്ങളിള് അറിയിക്കാനും മനസ്സിലാക്കിക്കൊടുക്കാനുമുള്ള സംവിധാനങ്ങള് പഴയ കാലത്തു നമ്മുടെയൊക്കെ ഗ്രാമപശ്ചാത്തലങ്ങളില് ധാരളമായി ഉണ്ടായിരുന്നു എന്നതു തന്നെ. പോയ കാലങ്ങളില് നടത്തിയിരുന്ന തിരണ്ടുകല്യാണങ്ങള് തന്നെ ലൈംഗികതക്കു സമൂഹത്തിലുണ്ടായിരുന്ന മാന്യസ്ഥാനത്തിന്നു തെളിവല്ലെ. ആര്‍ത്തവം ഒളിച്ചുവക്ക്ക്കേണ്ട ഒന്നാണെന്നു അന്നാര്‍ക്കും തോന്നിയിരുന്നില്ല. അതിണ്റ്റെ പന്ഥാവിനെക്കുറിച്ചൊ അതിന്നു പ്രജനനത്തിലുള്ള സ്ഥാനത്തിനേക്കുറിച്ചോ കൌമാരപ്രായക്കാര്‍ക്കിടയില് സോദ്ദേശപരമായ ചര്‍ച്ചകള് നടക്കാന് ആ ആഘോഷങ്ങള്‍കൊണ്ട് വഴിയൊരുക്കപ്പെട്ടിരുന്നു. മനുഷ്യരുടെ ജനേന്ദ്രിയങ്ങളുടെ ശ്ളീലനാമങ്ങള് അക്കാലത്തു കുടുംബസദസ്സുകളില്‍ത്തന്നെ വിലക്കപ്പെട്ടവയൊന്നുമായിരുന്നില്ല. പല നാടന് കലാരൂപങ്ങളിലും ലൈംഗികചര്‍ച്ചകള് സോദ്ദേശപരമായിത്തന്നെ കൂട്ടിച്ചേര്‍ത്തിരുന്നതായും നമുക്കു തെളിവുകളുണ്ട്.\nഇവിടേ അതല്ല പ്ര്‍ശ്നം. ലൈംഗികത മനസ്സിലാക്കുന്നതിന്നും, ആസ്വദിക്കുന്നതിന്നും അപ്പുറം, സര്‍ഗാത്മകമായ ഒരു സമൂഹവ്യ്‌വസ്ഥക്കു തുരങ്കം വക്കുന്ന, അനിയന്ത്രിതമായ, നിരുത്തവാദപരമായ, ലൈംഗികവേഴ്ചകള് കൌമാരപ്രായക്കാര്‍ക്കിടയില് പ്രോത്സാഹിക്കപ്പെടണമോ എന്നതാണു പ്രശ്നം. തനിക്കു പുറകെ വരുന്ന തലമുറകളോടു മനുഷ്യന് കാണിക്കേണ്ട ഉത്തരവാദിത്തം നിലവിലുള്ള സാമ്പ്ത്തികസംവിധാനങ്ങള്‍ക്കകത്തു ഏറ്റവും ഉത്പാദനപരമായ രീതിയില് വര്‍ത്തിച്ചുകൊണ്ടു ജീവിക്കാന് അവരെ പ്രാപ്തരാക്കുക എന്നതു തന്നെയാണു. അച്ഛനാരെന്നറിയാത്ത, അമ്മമാര് തെരുവുകളിലോ, അമ്മത്തൊട്ടിലുകളിലൊ ഉപേക്ഷിക്കുന്ന ഏല്ലാ കുട്ടികളുടെയും ഭാവി സുശോഭനമാകുന്ന കാലം ഏതായാലും വരില്ലല്ലോ. അതുകൊണ്ടു ഇത് വെരും സദാചാരത്തിണ്റ്റെ മാത്രം പ്രശ്നമല്ലെന്നറിയുക. വരും തലമുറകളൊടുള്ള നമ്മുടെ കടമകളുടേയും ബാധ്യതകളുടെയും പ്രശ്നം കൂടിയാണു ഇത്. ഇത്തരം പരസ്യങ്ങള് പഠിപ്പിക്കുന്നതു ലൈംഗികതയല്ല, മറിച്ചു അരാജകത്വവും, സ്ത്രീകളെ ചൂഷണവും ചെയ്യലുമാണെന്നു നമ്മള് അറിയേണ്ടിയിരിക്കുന്നു. അവയിലൊളിച്ചിരിക്കുന്ന മുതലാളിത്തത്തിണ്റ്റെ വിഷദംഷ്ട്രകളെ എതിരിടാന് എന്തൊക്കെ ചെയ്യാന് കഴിയുമെന്നു നാം ആലോചിക്കുകയും ചെയ്യേണ്ടതുണ്ട്.\nനമ്മുടെ കുട്ടികള് വിവാഹത്തിനു മുന്പ് ലൈംഗിക ബന്ധത്തില് ഏര്‍പ്പെടുന്നില്ല എന്ന വിശ്വാസത്തിലാണ് താങ്കള് ഈ പോസ്റ്റ് ഇട്ടതെന്ന് തോന്നുന്നു. പക്ഷെ സത്യം അതല്ല. അടുത്തുള്ള നഴ്സിംഗ് ഹോമില് അന്വേഷിച്ചാല് അറിയാം എത്ര പെണ്‍കുട്ടികളാണ് ഗര്ഭചിദ്രത്ത്തിനു വിധേയരകുന്നതെന്ന്. (അവര് സത്യം പുറത്ത് പറയുമെങ്കില്). ഗര്‍ഭം പുരോഗോമിച്ച്ചത്തിനു ശേഷം അലസിപ്പിക്കുന്നതിനെക്കാള് സുരക്ഷിതമായിരിക്കും ഇത്തരം ഗുളികകള് എന്ന് തോന്നുന്നുന്നു. ഒരു ഡോക്ടര്‍ക്ക് വിദഗ്ധമായ ഉപദേശം തരാന് സാധിക്കും.\nഅമേരിക്കൻ സംസ്കാരത്തെ ഒരിക്കലും കേരളത്തിന്റെ സംസ്കാരവുമായി താരതംയം ചെയ്യുവാൻ കഴിയില്ല.അവിടെ ഉപയോഗിച്ചതാണെന്ന് അറിഞ്ഞാലും പെണ്ണിനെ കെട്ടുവാൻ ആളൂണ്ട്.( മുടിഞ്ഞ സ്ത്രെധനം കൊടുത്ത് ഇവിടെയും കെട്ടിക്കാറുണ്ട്, പക്ഷെ അവിടെ അതില്ലല്ലോ)\nകേരളത്തിൽ കൌമാര ഗർഭവും അലസിപ്പിക്ക്ലും ഒത്തിരിയുണ്ടെന്നും മറ്റും നിരവധി സർവ്വേകൾ വ്യക്തമാക്കിയിട്ടുണ്ട്.\nഒരു പരസ്യം കണ്ട് ഉടനെ അടുത്തുകിട്ടിയ പുരുഷനുമായി ബന്ധപ്പെടാം എന്ന് കേരളത്തിലെ പെൺകുട്ടികൾ കരുതും എന്ന് വിശ്വസിക്കാൻ ബുദ്ധിമുട്ടുണ്ട്.പിന്നെ ഈ പരസ്യം ഇല്ലെങ്കിലും ബന്ധ്hഅപ്പെടേണ്ടവർ ബന്ധപ്പെടും.\nകൌൺസിലർ എന്നത് കേവലം ഒരു ലേഡീ ടീച്ചർ ആണെന്ന് ഞാൻ ഉദ്ദേശിച്ചില്ല.അത് സൈക്കോളജി പഠിച്ച/സൈക്കോ തെറാപ്പിസ്റ്റ് ആകണം.ഒരു സ്ത്രീ ലൈംഗീക ഉപദേശം നൽകുന്നതിൽ എന്താണ് തെറ്റ്?അതു അങ്കിളിന്റെ കാഴ്ചപ്പാടിന്റെ കുഴപ്പം ആണ്.\nരാത്രികാലങ്ങളിൽ നടക്കുന്ന മൊബൈൽ ഫോൺ കോളുകൾ ഒന്ന് റെക്കോർഡ് ചെയ്ത കേട്ടാൽ അറിയാം കേരളത്തിന്റെ പുതിയ ട്രന്റ്...\nനമ്മുടെ നല്ല സംസ്ക്കാരിക മൂല്യങ്ങൾ തകരണം എന്നെനിക്ക് അഭിപ്രായം ഇല്ല പക്ഷെ\nസംസ്കാരിക പാരമ്പര്യത്തെകുറിച്ച് സംസാരിക്കുമ്പോളൂം യാദാർഥ്യങ്ങളെ അംഗീകരിക്കാതെ നിവ്ര്‌ത്തിയില്ല അങ്കിൾ.\nnamal engane tharkkichathu kondu kaariamundoo? ... ethram thettugal janagalilethikkan kaziyathidathoollam ...\ni-pill പുതിയ പരസ്യം പ്രദര്‍ശിപ്പിച്ചു തുടങ്ങി.\nസ്വന്തം മകളുടെ വിവാഹത്തിനായി അച്ഛനമ്മമാര് ഏതോ പത്രത്തിലെ ‘മാട്രിമോണിയല്’ പരസ്യം തപ്പുന്നത് കണ്ട് വിവശയായ മകള് ഇറങ്ങി ഓടുന്നു.\nപലയിടത്തും കയറിയിറങ്ങിയിട്ടം ‘അബോര്‍ഷന് ’ ഒപ്പിക്കുന്നതില് വിജയിക്കാതെ വിഷണ്ണയായി റോഡരികില് നില്‍ക്കുമ്പോള്:\ni-Pill സമയത്തു കഴിച്ചാല് ഗര്‍ഭധാരണം ഒഴിവാക്കുന്നുവെന്ന പരസ്യത്തോടെ രംഗം അവസാനിക്കുന്നു.\nക്ഴിഞ്ഞപരസ്യം അമ്മ മകളോടാണോ ഫോണില് സംസാരിക്കുന്നത്, കല്യാണം കഴിഞ്ഞ കുട്ടിയോടാണോ സംസാരിക്കുന്നത് എന്നല്ലാം സംശയം ഉണ്ടായിരുന്നു. എന്നാല് ആ സംശയമെല്ലാം അസ്ഥാനത്തക്കികൊണ്ട്, വിവാഹം കഴിയാതെ ഗര്‍ഭം ധരിച്ച ഒരു കുമാരിയാണെന്നു സംശയലേശമന്യേ ചിത്രീകരിച്ചിരിക്കുന്നു.\nഎന്റെയങ്കിളേ,രണ്ടും വ്യത്യസ്ഥമായ എപ്പിസോഡുകളാണല്ലൊ..വെവ്വേറെ കഥാപാത്രങ്ങളും.ഇത് മറ്റൊരു ജീവിതസന്ദർഭം-\nതന്റേതായ കുറ്റം കൊണ്ടൊ അല്ലാതെയോ ഗർഭിണിയായ,അവിവാഹിതയായ ഒരു പെൺകുട്ടി ആർക്കും വേണ്ടാത്ത\nഒരു കുഞ്ഞിനെ ലോകത്ത് കൊണ്ടുവന്ന്,രണ്ട് ജീവിതങ്ങൾ പ്രശ്നഭരിതമാക്കുന്നത് ഒഴിവാക്കുക-അതാൺ ആ പരസ്യം കൊണ്ടുദ്ദേശിയ്ക്കുന്നത്.\nമാത്രമല്ല വൈകിയ അബോർഷൻ പെൺകുട്ടിയുടെ ആരോഗ്യത്തിനേയും ജീവനെത്തന്നെയും അപകടത്തിലാക്കിയേക്കാം\nഇനിയും കൂടുതൽ എപ്പിസോഡുകൾ ഐപ്പില്ലിനെ പറ്റി വരും.\nതിരഞ്ഞെടുക്കാനുള്ള സ്ത്രീയുടെ സ്വാതന്ത്ര്യം-അതാണിവിടെ പ്രധാനം.\nകാര്യം സാധിച്ചുകഴിഞ്ഞ് പൊടീം തട്ടിപ്പോകാവുന്ന സൗകര്യം പുരുഷനുള്ളപ്പോൾ,\n“തന്റേതായ കുറ്റം കൊണ്ടൊ അല്ലാതെയോ ഗർഭിണിയായ,അവിവാഹിതയായ ഒരു പെൺകുട്ടി ആർക്കും വേണ്ടാത്ത\nഒരു കുഞ്ഞിനെ“ എന്നൊക്കെ എത്ര ലാഘവമായി പറഞ്ഞു കളഞ്ഞു.\nസമൂഹത്തിലെ താഴേക്കിടയിലുള്ള ഒരു കുട്ടിയെ അല്ല അതില് കണ്ടത്. അങ്ങനെയുള്ളവര്‍ക്ക് വേണ്ടിയുള്ള ഒരു ചിത്രീകരണമായോ ആ പരസ്യത്തിനെ ഈ പഴമനസ്സിനു കാണാന് കഴിഞ്ഞില്ല.\nതന്റേതല്ലാത്ത കുറ്റം കൊണ്ട് സംഭവിക്കുന്ന ഒന്നല്ലിത്. പെണ്ണ് സഹകരിക്കാതെ ഒരാണും ഒറ്റക്ക് കാര്യം സാധിച്ചിട്ട് പൊടിയും തട്ടി പോകാന് പറ്റുമെന്നും ഈ വയസ്സനു തോന്നുന്നില്ല. പണ്ടേ ദുര്‍ബല, പിന്നെ ഗര്‍ഭിണി എന്ന പഴയ പല്ലവിയൊന്നും ഇക്കാലത്ത് ചെലവാകില്ല.\ni-Pill ഉള്ളതു കൊണ്ട് പുതിയ പരീക്ഷണങ്ങള്, സമൂഹത്തിലെ മേലേക്കിടയിലെ കുട്ടികള്‍ക്കു പോലും, സുരക്ഷിതമാണെന്ന സന്ദേശം ആശാവഹമല്ല്. ഈ പരസ്യമില്ലെങ്കിലും അതിനു തുനിയുമെങ്കില് പിന്നെ ഈ പരസ്യത്തിന്റെ ആവശ്യംതന്നെയില്ല.\nഅങ്കിളെ,അടിസ്ഥാനപരമായ ചില കാര്യങ്ങളിൽ തന്നെ യോജിയ്ക്കാനാകില്ല,ലൈക്ക്-\n“പെണ്ണ് സഹകരിക്കാതെ ഒരാണും ഒറ്റക്ക് കാര്യം സാധിച്ചിട്ട് പൊടിയും തട്ടി പോകാന് പറ്റുമെന്നും ഈ വയസ്സനു തോന്നുന്നില്ല”\nസമൂഹത്തിലെ മേൽത്തട്ടിലെ ആയാലും കീഴ്ത്തട്ടിലെ ആയാലും,‘അൺ വാണ്ടട്’ആയൊരു കുഞ്ഞിന്റെ ജീവൻ ഉയിരെടുത്തിട്ട് അതിനെ നശിപ്പിയ്ക്കുന്നതിനേക്കാളും എത്രയോ ഭേദമാൺ അതിനിടകൊടുക്കാതിരിയ്യ്കുന്നത്,അല്ലെ?\nഇങ്ങിനെയൊരു പിൽ ഉള്ളതുകൊണ്ട്,\nഎത്രയോ മടങ്ങ് കൂടുതലാകും,ആദ്യം പറഞ്ഞ തരത്തിലുള്ള ഉപയോഗം.\nഅത്രമാത്രം കരുതിയാൽ മതി.\n“പെണ്ണ് സഹകരിക്കാതെ ഒരാണും ഒറ്റക്ക് കാര്യം സാധിച്ചിട്ട് പൊടിയും തട്ടി പോകാന് പറ്റുമെന്നും ഈ വയസ്സനു തോന്നുന്നില്ല” ഇക്കാര്യത്തിൽ ഞാൻ അങ്കിളിനോടു യോജിക്കുന്നു.അതേ കുറിച്ച് അറിയാഞ്ഞിട്ടാകും ഭൂമിപുത്രി അതിനോട് വിയോജിപ്പ് പ്രകടിപ്പിച്ചത്.ശാസ്ത്രീയമായ പുസ്തകങ്ങൾ വിദഗ്ദരുടെ നിരീക്ഷണങ്ങൾ/കണ്ടുപിടുത്തങ്ങൾ അല്ലെങ്കിൽ ബലാത്സംഗകേസുകളുടെ കോടതിവിസ്താരം പരിശോധിച്ചാലും മനസ്സിലാകും ഇക്കാര്യം. മറ്റുള്ലവർക്ക് അസൌകര്യം ആകും എന്നതിനാൽ ഇവിടെ അതു വിശദമായി എഴുതുന്നില്ല.\nഅങ്കിളേ “അസന്മാർഗ്ഗിക“ ജീവിതം നയിക്കുന്നവർ തന്നെ സമൂഹത്തിനു ഉപദ്രവം ആണെങ്കിൽ പിന്നെ അവരുടെ സംസർഗ്ഗം മൂലം ഉണ്ടാകുന്ന സന്തതികളെ കൂടെ എന്തിനു സമൂഹം സഹിക്കണം?\nഅതെ,ആറ്മാസവും ഒരുവയസ്സും മുതൽ ബലാത്സംഗം ചെയ്യപ്പെടുന്ന കുഞ്ഞുങ്ങളുടെ പൂർണ്ണസഹകരണത്തോടെയാ\nണതൊക്കെ നടക്കുന്നത് എന്ന് പറഞ്ഞുതന്നതിനു നന്ദി!\nചതിയില്‍പ്പെട്ട് മനസ്സും ശരീരവും പിച്ചിച്ചീന്തപ്പെട്ട ഒരു കൊച്ചുപെൺകുട്ടി\nകൊടുത്ത കേസിൽ വന്ന കോടതിവിധി എല്ലാവർക്കുമറിയാം..\nഅങ്ങിനെയുള്ളൊരു വ്യവസ്ഥിതിയിൽ പാർപ്പിടത്തിന്റെയൊ അങ്കിളിന്റെയോ അഭിപ്രായം എന്നെ അത്ഭുതപ്പെടുത്തുന്നില്ല.\nഅതുകൊണ്ട്തന്നെ കൂടുതൽ ചർച്ചയ്ക്ക് ഞാനില്ല\nപ്രായപൂര്‍ത്തിയും പക്വതയുമെത്തിയ ഒരു പുരുഷനും വിവാഹം കഴിക്കാത്ത സ്ത്രീയും, പണത്തിനോ മറ്റ് സമ്മാനങ്ങള്‍ക്കോ അല്ലാതെ, ലൈംഗികബന്ധത്തിലേര്‍പ്പെടുന്നത് നിയമവിരുദ്ധമല്ലല്ലോ? പിന്നെ സദാചാരബോധം! അങ്ങനെയൊന്നുണ്ടോ? എനിക്ക് സദാചാരമായി തോന്നുന്നത് അങ്കിളിന് ദുരാചാരമായിരിക്കാം, തിരിച്ചും! കേരള/ഭാരതീയ സംസ്കാരങ്ങള്‍ക്കെതിരെന്ന് പറയുന്നതും ഭോഷ്കാണ്. നമ്മുടെ പുരാണങ്ങളിലും മറ്റും ലൈംഗികതയെ കുറിച്ച് എത്ര തുറന്നാണ് പറഞ്ഞിട്ടുള്ളത്? കാമശാസ്ത്രം എഴുതിയത് ഇന്ത്യയിലല്ലേ, ഇറാഖിലല്ലല്ലോ? സംബന്ധങ്ങള് ഒരു കാലത്ത് അഭിമാനത്തോടെയൊക്കെയല്ലേ നമ്മുടെ നാട്ടില് കൊണ്ടാടിയിരുന്നത്?\nഅതു കൊണ്ട് ലൈംഗികതയല്ല ഇവിടുത്തെ പ്രധാന പ്രശ്നം. ലൈംഗികത ഒരു പ്രശ്നമേയല്ല.\nസുരക്ഷിതമല്ലാത്ത ലൈംഗിക ബന്ധങ്ങള്‍ക്ക് ഇത് വഴിവെക്കില്ലേ? കോണ്ടം മൂലം കിട്ടുന്ന ലൈംഗിക രോഗങ്ങള്‍ക്കെതിരെയുള്ള പ്രതിരോധം ഐ-പില്ലില് നിന്നും കിട്ടുന്നില്ലല്ലോ?\n"പെണ്ണ് സഹകരിക്കാതെ ഒരാണും ഒറ്റക്ക് കാര്യം സാധിച്ചിട്ട് പൊടിയും തട്ടി പോകാന് പറ്റുമെന്നും ഈ വയസ്സനു തോന്നുന്നില്ല" . ബഹുമാനം വച്ചുകൊണ്ടു തന്നെ പറയട്ടെ , ഇതു ഒരു വൃത്തികെട്ട കമന്റ് ആയിപ്പോയി. നിങ്ങളുടെ അറിവും , പക്വതയും വച്ചാലോചിക്കുമ്പോള് പ്രത്യേകിച്ചും!\nBcpsSsb¦nepw A½bpw s]§fpatÃ ]ng¡p¶Xv .......]ng¸n¡p¶hÀ IpSp§cpXtÃm...........................A¦ntf ]\npizhakkunnathu vallavanteyum ammayum pengalumalle ivarkkentha\n.............pizhappikkunnavan kudungaruthallo!!!!!!!!!!!!!!!!!!!!!!!!!unclee parayunna nammalaa kuttakkaar\nഅയ്യേ..ഭൂമിപുത്രീ എന്തായിത്?അങ്കിളിനെപ്പോലുള്ള സുമനസുകളോട് ഇങ്ങനെയൊക്കെ ചോദിക്കാമോ? കൊച്ചിന്റെ വായില് ഇത്തിരി പഴംതുണി കുത്തിത്തിരുകിയാല് അതിനു പിന്നെ നിലവിളിക്കാനോ കരയാനോ പറ്റുമോ? അപ്പോള്‍പ്പിന്നെ മൌനം സമ്മതം എന്ന ഞ്യായപ്രകാരം ആ കൊച്ച് സമ്മതിച്ചിരുന്നു എന്നല്ലേ അര്‍ത്ഥം? അങ്കിളിനെപ്പോലുള്ള സുമനസുകള് എത്ര ഗാഢമായി ചിന്തിച്ചിട്ടാണ് ഓരോന്ന് പറയുന്നതെന്ന് നോക്കിയാല് ഭൂമിപുത്രിക്കിങ്ങനെ ക്രൂരമായി പ്രതികരിക്കാന് തോന്നില്ല. പാവം അങ്കിള്. ഭൂമിപുത്രിയുടെ കമന്റ് കണ്ട് ആ മാനവഹൃദയം എത്ര വേദനിച്ചു കാണും. ഷെമി ബേഗു അങ്കിള്. ഷെമി ബേഗു.\nമരത്തലയന്റെ പേര് അന്വർത്ഥമാണെന്നു ഇപ്പോഴാണു മനസ്സിലായത്. എന്റെ പോസ്റ്റ് i-Pill നെ പറ്റിയാണു. മരത്തലയൻ പരാമർശിച്ചിരിക്കുന്ന ഈ കുട്ടിക്ക് ഉടൻ തന്നെ i-Pill കൊടുത്താൽ ഗർഭം ഒഴിവാക്കാം, അല്ലേ. ബസ്റ്റ് കണ്ണാ ബസ്റ്റ്.\nതാങ്കള് നല്‍കിയ ഇന്‍ഫറ്മറ്ഷന് പില്ലിന് നന്ദി..\nചറ്ച്ച ബന്ധമില്ലാത്ത വഴിയിലേക്കു നീട്റ്റി കൊണ്ടു പോകുന്നവരേ പറ്റി എന്തു പറവാന്?


ചീഫ് ജസ്റ്റിസിനെതിരെ ലൈംഗികാരോപണ പരാതി ഉന്നയിച്ച മുൻ ജീവനക്കാരി ആഭ്യന്തര സമിതിക്ക് മുന്നിൽ ഹാജരായി |\nചീഫ് ജസ്റ്റിസ് രഞ്ജൻ ഗോഗോയിക്കെതിരെ ലൈംഗികാരോപണ പരാതി ഉന്നയിച്ച മുൻ കോടതി ജീവനക്കാരി സുപ്രീം കോടതിയുടെ ആഭ്യന്തര പരാതി പരിഹാര സമിതിക്ക് മുമ്പാകെ ഹാജരായി. ജസ്റ്റിസ് എസ് എ ബോബ്‌ഡെ, ജസ്റ്റിസ് ഇന്ദു മൽഹോത്ര, ജസ്റ്റിസ് ഇന്ദിരാ ബാനർജി എന്നിവരടങ്ങിയ ആഭ്യന്തര പരിഹാര സമിതിക്ക് മുമ്പാകെയാണ് പരാതിക്കാരി ഹാജരായത്.\nസുപ്രീം കോടതി സെക്രട്ടറി ജനറലും സമിതിക്ക് മുന്നിൽ ഹാജരായിരുന്നു. എന്നാൽ ജീവനക്കാരിയുടെ അഭിഭാഷകനെ കോടതി മുറിയ്ക്കുള്ളിൽ പ്രവേശനം അനുവദിച്ചില്ല. പരാതിക്കാരിയുടെ പ്രാഥമിക മൊഴി രേഖപ്പെടുത്തുകയാണ് ചെയ്തത്. പരാതിക്കാരിയുടെ മൊഴി രഹസ്യമാക്കി വെക്കണമെന്നാണ് സമിതി ഉദ്യോഗസ്ഥർക്ക് നൽകിയിരിക്കുന്ന നിർദേശം.\n← ആലപ്പുഴയിൽ വെളിച്ചെണ്ണ ഫാക്ടറിയിൽ തീപിടിത്തം; ആളപായമില്ല, ലക്ഷങ്ങളുടെ നാശനഷ്ടം\nധോണിയില്ലാത്ത ചെന്നൈ വട്ടപൂജ്യം; മുംബൈക്ക് 46 റൺസിന്റെ തകർപ്പൻ ജയം →


‘സമരമല്ല സമരാഭാസം ‘ , കോവിഡ് സാഹചര്യത്തിലുള്ള സമരങ്ങൾക്കെതിരെ രൂക്ഷ വിമർശനവുമായി മുഖ്യമന്ത്രി – East Coast Daily Malayalam\nനാട്ടില് മുഴുവന് കോവിഡ് പരത്താനുള്ള ശ്രമങ്ങള് വെച്ചുപൊറുപ്പിക്കാനാവില്ലെന്നും മുഖ്യമന്ത്രി വാര്‍ത്താ സമ്മേളനത്തില് പറഞ്ഞു.\nതിരുവനന്തപുരം: പ്രതിപക്ഷ സമരങ്ങള്‍ക്കെതിരെ രൂക്ഷ വിമര്‍ശമുന്നയിച്ച് വീണ്ടും മുഖ്യമന്ത്രി പിണറായി വിജയന്. സമരത്തിന്റെ പേരില് സമരാഭാസമാണ് സംസ്ഥാനത്ത് നടക്കുന്നതെന്ന് അദ്ദേഹം ആരോപിച്ചു. ഇത്തരം നീക്കങ്ങളില് ജനപ്രതിനിധികളും ഉണ്ടെന്നത് നിസാരകാര്യമല്ല. നാട്ടില് മുഴുവന് കോവിഡ് പരത്താനുള്ള ശ്രമങ്ങള് വെച്ചുപൊറുപ്പിക്കാനാവില്ലെന്നും മുഖ്യമന്ത്രി വാര്‍ത്താ സമ്മേളനത്തില് പറഞ്ഞു.\nസെക്രട്ടേറിയറ്റിന് മുന്നില് നടക്കുന്നതിനെ സമരമെന്നല്ല യഥാര്‍ഥത്തില് വിളിക്കേണ്ടത്. സമരത്തിന്റെ പേരില് സമരാഭാസമാണ് നടക്കുന്നത്. കോവിഡ് പ്രതിരോധത്തില് ശ്രദ്ധയൂന്നേണ്ട സമയത്ത് കോവിഡ് വ്യാപനത്തിന് ഇടയാക്കുന്ന പ്രവര്‍ത്തനങ്ങള് നടക്കുന്നത് ദയനീയമായ അവസ്ഥയാണ്. ജനാധിപത്യ സമൂഹത്തില് പ്രക്ഷോഭം ഒഴിവാക്കാനാവില്ല. എന്നാല് കൊവിഡ് പ്രതിരോധം അട്ടിമറിക്കാനുള്ള നീക്കം തടയേണ്ടത് സര്‍ക്കാരിന്‍റെ പ്രാഥമിക ഉത്തരവാദിത്തമാണ്.\nസങ്കുചിത രാഷ്ട്രീയ ലക്ഷ്യത്തിന് വേണ്ടി പന്താടേണ്ടതല്ല സാധാരണക്കാരന്‍റെ ജീവിതം. അതില് ജനപ്രതിനിധികള് കൂടിയുണ്ടാവുന്നത് നല്ലതല്ല. ഇത് വെച്ച് പൊറുപ്പിക്കാനാവില്ലെന്നും മുഖ്യമന്ത്രി പറഞ്ഞു.പൊലീസിന് നേരെ ചീറിയടുക്കുന്ന ആളുകള് നാടിന്‍റെ സുരക്ഷയും സമാധാനവും നശിപ്പിക്കുകയാണ്. ആള്‍ക്കൂട്ടം ഒഴിവാക്കാനാണ് സമരം ഹൈക്കോടതി വിലക്കിയത്. മാസ്‍ക് ധരിക്കാതെ അകലം പാലിക്കാതെ പൊതുസ്ഥലത്ത് ഇടപഴകാന് ആര്‍ക്കും അധികാരമില്ല.\nread also: രാജ്യവിരുദ്ധ പ്രവര്‍ത്തനങ്ങള്‍ക്ക് അറസ്റ്റിലായ ഉമർ ഖാലിദിന് പരസ്യ പിന്തുണയുമായി കോൺഗ്രസിലെ മുതിർന്ന നേതാക്കൾ , യുഎപിഎ പിൻവലിക്കണമെന്ന് സിപിഎമ്മും\nഇന്നത്തെ അവസ്ഥയില് രോഗവ്യാപനത്തിന്റെ തോത് വര്‍ധിപ്പിക്കാതിരിക്കാനുള്ള സംഭാവന ആരും ചെയ്യാതിരിക്കുകയാണ് വേണ്ടത്. എന്നാല്, രോഗവ്യാപനം വര്‍ധിപ്പിക്കാുനുള്ള രാഷ്ട്രീയ ഇടപെടല് വലിയതോതില് ഉണ്ടാകുന്നു. രോഗം പടര്‍ത്താനുള്ള വഴികള് തുറക്കാന് നേരിട്ടുള്ള ശ്രമങ്ങള് നടക്കുന്നു. എല്ലാ പരിധികളും വിട്ടുള്ള നീക്കങ്ങള് ഇക്കാര്യത്തില് ഉണ്ടാകുന്നത് നിര്‍ഭാഗ്യകരമാണ്.\nസമരങ്ങള് പരിധി വിടുമ്ബോള് സര്‍ക്കാര് ഇടപെടും. ചര്‍ച്ചയിലൂടെ പരിഹരിക്കാന് കഴിയുന്ന പ്രശ്‌നങ്ങളല്ല നിലവില് സംസ്ഥാനത്തുള്ളത്. എന്നാല് സമരങ്ങള് നിരോധിക്കാന് സര്‍ക്കാര് ഉദ്ദേശിക്കുന്നില്ലെന്നും അദ്ദേഹം ചോദ്യത്തിന് മറുപടിയായി പറഞ്ഞു.\nPinarayi Vijayan kt-jaleel yuvamorcha diplomatic bag gold smuggling\nസുരേന്ദ്രനല്ല പിണറായി വിജയന്. സുരേന്ദ്രനോട് പറയാനുള്ളത് ഞാന് പറഞ്ഞോളാം ; മാനസികാവസ്ഥ തെറ്റിയ ഒരാളെ അധ്യക്ഷനായി നിര്‍ത്തുന്നതിനെ കുറിച്ച് ബിജെപി ചിന്തിക്കണം ; മുഖ്യമന്ത്രി\nകോവിഡ് വാക്സിൻ : മുന്‍നിര വാക്‌സിന് നിര്‍മാതാവെന്ന നിലയില് ലോകം ഇന്ത്യയെ ഉറ്റുനോക്കുന്നുവെന്ന് ബിൽഗേറ്റ്സ്


വട്ടിയൂര്‍കാവില് കെ മോഹന്‍കുമാര്; കോന്നിയില് പി മോഹന്‍രാജ്, അരൂര് ഐ ഗ്രൂപ്പിന്; കോണ്‍ഗ്രസില് അവ - Samakalika Malayalam\nവട്ടിയൂര്‍കാവില് കെ മോഹന്‍കുമാര്; കോന്നിയില് പി മോഹന്‍രാജ്, അരൂര് ഐ ഗ്രൂപ്പിന്; കോണ്‍ഗ്രസില് അവസാന ചര്‍ച്ചകള്\nBy സമകാലിക മലയാളം ഡെസ്‌ക് | Published: 26th September 2019 03:28 PM |\nLast Updated: 26th September 2019 03:28 PM | A+A A- |\nതിരുവനന്തപുരം: വട്ടിയൂര്‍കാവ് ഉപതെരഞ്ഞടുപ്പില് കെ മോഹന്‍കുമാര് യുഡിഎഫ് സ്ഥാനാര്‍ഥിയാകും. സ്ഥാനാര്‍ഥിയായി നിശ്ചയിച്ച എന് പീതാംബരക്കുറുപ്പിനെതിരെ പ്രാദേശിക എതിര്‍പ്പ് ശക്തമായ സാഹചര്യത്തില് മോഹന് കുമാറിന്റെ കാര്യത്തില് നേതൃതലത്തില് ധാരണയായതായാണ് സൂചന. പീതാംബരക്കുറുപ്പിന് വേണ്ടി രംഗത്തുവന്ന കെ മുരളീധരനെ അനുനയിപ്പിച്ചതായാണ് റിപ്പോര്‍ട്ടുകള്. കോന്നിയും അരൂര് മണ്ഡലവും എ,ഐ ഗ്രൂപ്പുകള് വെച്ചുമാറിയേക്കും. അങ്ങനെയെങ്കില് എ ഗ്രൂപ്പുകാരനായ പി മോഹന്‍രാജ് കോന്നിയില് സ്ഥാനാര്‍ഥിയാകും.\nഇന്നത്തോടെ സ്ഥാനാര്‍ഥി നിര്‍ണയം പൂര്‍ത്തീകരിച്ച് എഐസിസിക്ക് പട്ടിക കൈമാറാനാണ് കെപിസിസിയുടെ നീക്കം. വട്ടിയൂര്‍ക്കാവില് പീതാംബരക്കുറുപ്പിനുണ്ടായ എതിര്‍പ്പ് കണക്കിലെടുത്താണ് മോഹന്‍കുമാറിനെ സ്ഥാനാര്‍ഥിയാക്കാന് തീരുമാനിച്ചത്. എല്‍ഡിഎഫ് സ്ഥാനാര്‍ഥിയായി വികെ പ്രശാന്ത് രംഗത്തെത്തിയതോടെ പിതാംബരക്കുറുപ്പിനെ മാറ്റണമെന്ന ആവശ്യത്തില് ഒരു വിഭാഗം ഉറച്ചുനിന്നു. വട്ടിയൂര്‍ക്കാവില് എന്‍ഡിഎ സ്ഥാനാര്‍ഥിയായി കുമ്മനം രാജശേഖരന് തന്നെ വീണ്ടുമെത്തുമെന്നും കോണ്‍ഗ്രസ് നേതൃത്വം കണക്കുകൂട്ടുന്നു.\nകോന്നിയില് റോബിന് പീറ്ററിന്റെ പേര് ഉര്‍ന്നുവന്നെങ്കിലും ഗ്രൂപ്പ സമവാക്യത്തിന്റെ അടിസ്ഥാനത്തില് കോന്നിയും അരൂരും തമ്മില്‍വച്ച് മാറാന് നേതാക്കാന്‍മാര് തമ്മില് ധാരണയിലെത്തുകയായിരുന്നു. എറണാകുളത്ത് ടിജെ വിനോദ് തന്നെ സ്ഥാനാര്‍ഥിയാകും. കെവി തോമസിനെ പരിഗണിക്കണമെന്ന ദേശീയ നേതൃത്വത്തിന്റെ ഇടപെടലുണ്ടായാല് മാത്രമാണ് ഇതില് മാറ്റം വരിക.\nയുഡിഎഫ് വട്ടിയൂര്‍കാവ് കെ മോഹന്‍കുമാര് കോന്നി മോഹന്‍രാജ്


ജീവന്മരണ പോരാട്ടത്തിന് അര്‍ജന്റീന\nതോറ്റാല് മെസിയുടെ അര്‍ജന്റീനക്ക് നാട്ടിലേക്ക് മടങ്ങാം. ജയിച്ചാലും ഐസ്‌ലാന്‍ഡ് ക്രൊയേഷ്യക്കെതിരെ തോല്‍ക്കുകയോ അര്‍ജന്റീനയേക്കാള് കുറഞ്ഞ മാര്‍ജിനില് ജയിക്കുകയോ വേണം.\n26 Jun, 2018 at 02:04 AM\nലോകകപ്പില് അര്‍ജന്റീന ഇന്ന് ജീവന് മരണപോരാട്ടത്തിനിറങ്ങുന്നു. നൈജീരിയയാണ് എതിരാളികള്. ജയിച്ചാലും ഐസ്‌ലാന്‍ഡും ക്രൊയേഷ്യയും തമ്മിലുള്ള മത്സരഫലം കൂടി ആശ്രയിച്ചാകും അര്‍ജന്റീനയുടെ സാധ്യതകള്. രാത്രി 11.30നാണ് രണ്ട് മത്സരങ്ങളും.\nമരണത്തിനും ജീവിതത്തിനുമിടയിലെ അവസാനശ്വാസത്തിലാണ് അര്‍ജന്റീന. സെയ്ന്റ് പീറ്റേഴ്‌സ് ബര്‍ഗില് നൈജീരിയക്കെതിരെ ഗ്രൂപ്പിലെ അവസാന അങ്കത്തിന് ഇറങ്ങുമ്പോള് മെസ്സിക്കും കൂട്ടര്‍ക്കും വേണ്ടത് വലിയ വിജയം. ലോകകപ്പിലെ കന്നിക്കാരായ ഐസ്‌ലാന്‍ഡിനോട് ആദ്യകളിയില് അപ്രതീക്ഷിത സമനില. കരുത്തരായ ക്രൊയേഷ്യയോട് മൂന്ന് ഗോളിന്റെ ഞെട്ടിക്കുന്ന തോല്‍വി. പ്രീ ക്വാര്‍ട്ടറിലേക്ക് അനായാസം കടക്കാമെന്ന് കണക്കുകൂട്ടിയെത്തിയ അര്‍ജന്റീനയുടെ വഴിമുടക്കിയത് ഇവരായിരുന്നു.\nഒടുവില് നൈജീരിയ നല്‍കിയ അവസാന ശ്വാസത്തില് അവര്‍ക്കെതിരെ തന്നെ അര്‍ജന്റീന ഇറങ്ങുന്നു. തോറ്റാല് മെസിയുടെ അര്‍ജന്റീനക്ക് നാട്ടിലേക്ക് മടങ്ങാം. ജയിച്ചാലും ഐസ്‌ലാന്‍ഡ് ക്രൊയേഷ്യക്കെതിരെ തോല്‍ക്കുകയോ അര്‍ജന്റീനയേക്കാള് കുറഞ്ഞ മാര്‍ജിനില് ജയിക്കുകയോ വേണം. ഐസ്‌ലാന്‍ഡിനെ തോല്‍പ്പിച്ചെത്തുന്ന നൈജീരിയക്ക് അര്‍ജന്റീനക്കെതിരെ സമനില പിടിച്ചാലും സാധ്യതയുണ്ട്. ക്രൊയേഷ്യ ഐസ്‌ലാന്‍ഡിനെതിരെ തോല്‍ക്കാതിരുന്നാല് രണ്ടാം സ്ഥാനക്കാരായി അവര് പ്രീ ക്വാര്‍ട്ടറിലെത്തും.\nമൂന്നാം അങ്കത്തില് വലിയ വിജയം നേടിയാല് ഐസ്‌ലാന്‍ഡിനുമുണ്ട് പ്രതീക്ഷ ബാക്കി. പക്ഷേ നേരിടാനുള്ളത് ഗ്രൂപ്പിലെ ഏറ്റവും കരുത്തരായ ക്രൊയേഷ്യയെയാണെന്നു മാത്രം.\nമേള നാലാം ദിവസത്തില്; മത്സരിക്കാൻ സുഡാനി ഇന്ന് കളത്തിലിറങ്ങും


ഇന്നത്തെ മൻ കി ബാത്തിൽ പ്രധാനമന്ത്രിയുടെ അഭിനന്ദനങ്ങൾ ഏറ്റുവാങ്ങിയ ആൾ ഇതാണ്; പ്രധാനമന്ത്രിയോട് നന്ദി പറഞ്ഞ് കുമരകത്തിന്റെ സ്വന്തം രാജപ്പൻ ചേട്ടൻ\nJan 31, 2021, 01:34 pm IST\nഡൽഹി: ഇന്നത്തെ മൻ കി ബാത്തിൽ പ്രധാനമന്ത്രിയുടെ അഭിനന്ദനങ്ങൾ ഏറ്റുവാങ്ങിയ ആൾ ഇതാണ്. നമ്മൾ വേമ്പനാട്ട് കായലിലൂടെ നടത്തുന്ന സവാരിക്കിടെ വലിച്ചെറിയുന്ന പ്ലാസ്റ്റിക് മാലിന്യങ്ങളും കുപ്പികളും പെറുക്കിയെടുത്ത് കായലിനെ അകാല മരണത്തിൽ നിന്നും രക്ഷിക്കുന്ന വികലാംഗനായ രാജപ്പൻ ചേട്ടൻ. ഇന്ത്യക്കാർ ഇന്ന് ഏറ്റവും കൂടുതൽ തേടിയ ആളും ഇതുതന്നെ.\nകുപ്പി വിറ്റ് കിട്ടുന്ന വരുമാനത്തിലാണ് ജന്മനാ രണ്ട് കാലുകൾക്കും സ്വാധീനമില്ലാത്ത കോട്ടയം കുമരകം സ്വദേശി രാജപ്പൻ ജീവിക്കുന്നത്. രാവിലെ ആറ് മണിയാകുമ്പോൾ രാജപ്പൻ വള്ളവുമായി കായലിൽ ഇറങ്ങും. കായലിനെ കൊന്നുകൊണ്ടിരിക്കുന്ന പ്ലാസ്റ്റിക് കുപ്പികൾ പെറുക്കി വള്ളത്തിൽ കയറ്റി വിൽക്കും. രാത്രിയാകും മടങ്ങിയെത്താൻ. കൂടുതലൊന്നും കിട്ടിയില്ലെങ്കിലും അന്നത്തെ ചെലവിനുള്ള ചില്ലറ മാത്രം കിട്ടണമെന്നാണ് അദ്ദേഹം പറയുന്നത്.\n‘ലോകത്തിന് മുന്നിൽ ഇന്ത്യ ശിരസ്സുയർത്തി നിൽക്കുന്നു‘; വാക്സിൻ യജ്ഞം വിജയിപ്പിച്ച എല്ലാവർക്കും നന്ദി അറിയിച്ച് മൻ കി ബാത്തിൽ പ്രധാനമന്ത്രി\nനൂറ് കോടി ഡോസ് കൊവിഡ് വാക്സിനുകൾ; മോദി സർക്കാരിനെ അഭിനന്ദിച്ച് ശശി തരൂർ\nപൊളിഞ്ഞു വീഴാറായ വീട്ടിലാണ് രാജപ്പന്റെ താമസം. ആറ് വർഷമായി രാജപ്പൻ ഈ തൊഴിൽ ചെയ്യാൻ തുടങ്ങിയിട്ട്. വീട്ടിൽ വൈദ്യുതിയുമില്ല. മെഴുകുതിരി കത്തിച്ചാണ് രാത്രി തള്ളി നീക്കുന്നത്.\nതന്റെ പ്രതിമാസ റേഡിയോ പരിപാടിയായ മൻ കി ബാത്തിലാണ് പ്രധാനമന്ത്രി നരേന്ദ്ര മോദി രാജപ്പന്റെ സേവനത്തെ അഭിനന്ദിച്ചത്. രാജപ്പൻ ചെയ്യുന്നത് മഹത്തായ ജോലിയാണെന്നായിരുന്നു പ്രധാനമന്ത്രി മൻ കി ബാതിൽ പറഞ്ഞത്.\nപ്രധാന മന്ത്രി നരേന്ദ്രമോദിയുടെ മൻ കി ബാതിൽ തന്റെ പേര് പരാമർശിച്ചതിൽ ഏറെ സന്തോഷവും അഭിമാനവും ഉണ്ടെന്ന് രാജപ്പൻ പറയുന്നു. തന്റെ സേവനം എടുത്തു പറഞ്ഞതിൽ നരേന്ദ്ര മോദിയ്ക്ക് നന്ദിയുണ്ടെന്നും രാജപ്പൻ പറഞ്ഞു.\nTags: narendra modiman ki baatRajappan\nറിപ്പബ്ലിക് ദിനത്തിലെ അതിക്രമങ്ങൾ; രാജ്യദ്രോഹമുൾപ്പെടെയുള്ള കേസുകളിൽ വലഞ്ഞ് ശശി തരൂർ


വെള്ളി, 23 ഓഗസ്റ്റ് 2019 (13:51 IST)\nക്രിക്കറ്റ് ലോകത്ത് എന്നും അത്ഭുതമാണ് വെസ്‌റ്റ് ഇന്‍ഡീസ് ഇതിഹാസം വിവിയന് റിച്ചാര്‍ഡ്സ്. ബാറ്റ്‌സ്‌മാന്മാര് ഹെല്‍മറ്റ് ഉപയോഗിക്കാന് തുടങ്ങിയ കാലത്ത് പോലും തൊപ്പിവച്ച് ക്രീസിലെത്തി പേസര്‍മാരെ കടന്നാക്രമിച്ച ഏകതാരമാണ് അദ്ദേഹം.\nതൊപ്പിവച്ച് ച്യൂയിംഗം ചവച്ച് ക്രീസിലെത്തുന്ന വിന്‍ഡീസ് താരം യുവതാരങ്ങളുടെ റോള് മോഡല് കൂടിയാണ്.\nഡെന്നീസ് ലിലിയെ പോലുള്ള പേസര്‍മാരെ നേരിട്ട് നീണ്ട ഇന്നിംഗ്‌സ് കളിക്കാനുള്ള ചങ്കൂറ്റം റിച്ചാര്‍ഡില് മാത്രമാണ് കാണാന് സാധിച്ചിരുന്നത്.\nഹെല്‍മറ്റ് ഇല്ലാതെ എങ്ങനെയാണ് ഇത്രയും ആത്മവിശ്വാസത്തോടെ ബാറ്റ് ചെയ്യാന് സാധിച്ചത് എന്ന ചോദ്യത്തിന് ഉത്തരം നല്‍കിയിരിക്കുകയാണ് റിച്ചാര്‍ഡ്സ്. ഇന്ത്യന് നായകന് വിരാട് കോഹ്‌ലിയുടെ ചോദ്യത്തിനാണ് അദ്ദേഹം മറുപടി നല്‍കിയത്.\nബാറ്റ് ചെയ്യുമ്പോള് തനിക്ക് ഹെല്‍മറ്റ് ഇണങ്ങില്ല, അതിനാലാണ് എല്ലാവരും ഹെല്‍മറ്റ് ധരിക്കാന് തുടങ്ങിയിട്ടും ഞാന് മാത്രം പഴയപോലെ തൊപ്പി ധരിച്ചതെന്നാണ് റിച്ചാര്‍ഡ്‌സ് പറഞ്ഞത്. ബൗണ്‍സറേറ്റ് പരുക്കേറ്റാലും പേടിയില്ലാതെ ബാറ്റിംഗ് തുടരാന് കഴിയുമെന്ന് ഞാന് വിശ്വസിച്ചിരുന്നു. ആ ആത്മവിശ്വാസമാണ് ഹെല്‍മറ്റിനോട് നോ പറയാന് പ്രേരിപ്പിച്ചതെന്നും വിന്‍ഡീസ് ഇതിഹാസം വ്യക്തമാക്കി.\nബൗളര്‍മാരെ കൂസലില്ലാതെ നേരിടാന് തനിക്കുണ്ടായിരുന്ന അഭിനിവേശം കോഹ്‌ലിയിലും കാണാറുണ്ടെന്നും വിവ് റിച്ചാര്‍ഡ്‌സ് പറയുന്നു. രാജ്യാന്തര ക്രിക്കറ്റ് ചരിത്രത്തിലെ ഏറ്റവും വിനാശകാരിയായ ബാറ്റ്സ്‌മാന് ആയ റിച്ചാര്‍ഡ്സ് 15,000ലധികം റൺസും 35 സെഞ്ചുറിയും നേടിയിട്ടുണ്ട്.\nഇന്ത്യൻ താരങ്ങൾ അപകടത്തിലോ? കനത്ത സുരക്ഷ, പിന്നിൽ പാകിസ്ഥാനോ?- മികച്ച അവസരമെന്ന് കോഹ്ലി\nഅടുത്ത ലേഖനം സെലക്ഷൻ വൻ ദുരന്തം, ഇതാണോ ടീം ഇന്ത്യ? - പൊട്ടിത്തെറിച്ച് ഗവാസ്കർ


ദോഹ ; തുടക്കക്കാര്‍ക്ക് അറബി സംസാരിച്ച് പഠിക്കുവാന് ഡോ. അമാനുല്ല വടക്കാങ്ങരയുടെ സ്‌പോക്കണ് അറബിക് ക്ലാസിന്റെ പുതിയ ബാച്ച് ഏപ്രില്6ന് ആരംഭിക്കുന്നു. അറബി ഭാഷയുടെ പ്രാഥമിക പാഠങ്ങള് മുതല് എഴുതാനും വായിക്കാനും സംസാരിക്കാനും പരിശീലിപ്പിക്കുന്ന പ്രത്യേക കോഴ്‌സാണിത്. പഠിതാക്കളുടെ സൗകര്യമനുസരിച്ച് ഒഴിവ് ദിവസങ്ങളിലാണ് ക്ലാസ് നടക്കുക.\nകൂടുതല് വിവരങ്ങള്‍ക്ക് : 66984553, 44324853 എന്നീ നമ്പറുകളില് ബന്ധപ്പെടാവുന്നതാണ്.


ഇ.എം.സി.സി വ്യാജ സ്ഥാപനമാണെന്ന് അറിയിച്ചിട്ടും സർക്കാർ ധാരണാപത്രം ഒപ്പിട്ടെന്ന് വി. മുരളീധരൻ | V Muraleedharan react to Deep sea fishing deal | Madhyamam\ndate_range 23 Feb 2021 10:49 AM GMT\nഇ.എം.സി.സി വ്യാജ സ്ഥാപനമാണെന്ന് അറിയിച്ചിട്ടും സർക്കാർ ധാരണാപത്രം ഒപ്പിട്ടെന്ന് വി. മുരളീധരൻ\nമത്സ്യത്തൊഴിലാളികളെ സർക്കാർ പിന്നിൽ നിന്ന് കുത്തിയെന്ന് വിമർശനം\nതിരുവനന്തപുരം: ഇ.എം.സി.സി വിശ്വാസ്യതയില്ലാത്ത കടലാസ് സ്ഥാപനമാണെന്ന് കേന്ദ്രം അറിയിച്ചിട്ടും അത് അവഗണിച്ചാണ് സംസ്ഥാനം ധാരണപത്രം ഒപ്പിട്ടതെന്ന് കേന്ദ്ര വിദേശകാര്യ സഹമന്ത്രി വി. മുരളീധരൻ. കരാർ ഒപ്പിടുമ്പോൾതന്നെ ഇ.എം.സി.സി കടലാസ് കമ്പനിയാണെന്ന് സംസ്ഥാന സർക്കാറിന് ബോധ്യമുണ്ടായിരുന്നു. ഉദ്യോഗസ്ഥർ ഇക്കാര്യം അറിയിച്ചില്ലെന്ന മന്ത്രിമാരുടെ വാദം വിശ്വസനീയമല്ല. എല്ലാ വിവരങ്ങളും വിദേശകാര്യ മന്ത്രാലയം അറിയിച്ചിട്ടും മത്സ്യത്തൊഴിലാളികളെ പിന്നിൽ നിന്ന് കുത്തുന്ന നിലപാടാണ് സർക്കാർ സ്വീകരിച്ചത്. വൻ അഴിമതിക്കാണ് ലക്ഷ്യമിട്ടതെന്നും മന്ത്രി കൂട്ടിച്ചേർത്തു. എൻ.ഡി.എ തെരഞ്ഞെടുപ്പ് കാര്യാലയത്തിെൻറ ഉദ്ഘാടന സമ്മേളനത്തിൽ സംസാരിക്കുകയായിരുന്നു അദ്ദേഹം.\nമറ്റു രാജ്യങ്ങളുമായി കരാറിൽ ഏർപ്പെടാൻ സംസ്ഥാനങ്ങൾക്ക് കേന്ദ്രസർക്കാറിെൻറ അനുവാദം തേടണം. ഇ.എം.സി.സിയെക്കുറിച്ചുള്ള വിശദാംശങ്ങൾ തേടി ഫിഷറീസ് പ്രിൻസിപ്പൽ സെക്രട്ടറി കെ.ആ‌ർ. ജ്യോതിലാൽ ഒക്ടോബർ മൂന്നിനാണ് കേന്ദ്രത്തെ സമീപിച്ചത്. വിദേശകാര്യ മന്ത്രാലയം ഇക്കാര്യം ന്യൂയോർക്കിലെ കോൺസൽ ജനറലിന് കൈമാറി. ഇ.എം.സി.സിയുടെ വിശദാംശങ്ങൾ കണ്ടെത്താൻ ശ്രമിച്ചെങ്കിലും സ്ഥാപനത്തിൽനിന്ന് ഒരു മറുപടിയും കിട്ടിയില്ല. കമ്പനിയുടേത് വാടക കെട്ടിടത്തിെൻറ വെർച്വൽ വിലാസം മാത്രമാണെന്നും സ്ഥാപനം എന്നനിലയിൽ അതിനെ വിശേഷിപ്പിക്കാനാവില്ലെന്നുമായിരുന്നു കോൺസുലേറ്റിെൻറ മറുപടി.\nവിദേശ കാര്യ മന്ത്രാലയം ഒക്ടോബർ 21നുതന്നെ ജ്യോതിലാലിന് മറുപടി നൽകി. ഉദ്യോഗസ്ഥർക്ക് അയക്കുന്ന കത്തിലെ വിവരങ്ങൾ മനസ്സിലാകാത്തത് ജയരാജെൻറ പരാജയമാണ്. ഇതിനുശേഷമാണ് ധാരണപത്രത്തിൽ ഒപ്പിടുന്നത്. അതായത് വിലാസത്തിൽ പ്രവർത്തിക്കാത്ത രജിസ്‌ട്രേഷന് മാത്രമുള്ള ഒരു കമ്പനിയാണെന്ന് അറിഞ്ഞുകൊണ്ടുതന്നെയായിരുന്നു ഇത്. കേരള സർക്കാറിലെ ഉന്നതരുടെ അറിവോടെയാണ് ഇതൊക്കെ നടന്നതെന്നും മുരളീധരൻ പറഞ്ഞു.\nഷിജുവർഗീസിനെ തനിക്കറിയില്ല. യു.എൻ ജനറൽ അസംബ്ലിയിൽ പങ്കെടുക്കാനാണ് താൻ ന്യൂയോർക്കിൽ പോയത്. ന്യൂയോർക്കിലെത്തിയപ്പോൾ ഒരുപാട് വിദേശ മലയാളികൾ അവിടെയുണ്ടായിരുന്നു. ഷിജുവർഗീസ് എന്നയാൾ തന്നെ കാണാനായി സമയം ചോദിച്ചിരുന്നുവോയെന്ന് വിവരാവകാശ പ്രകാരം ആവശ്യപ്പെട്ടാൽ അറിയാമല്ലോയെന്നും മുരളീധരൻ കൂട്ടിച്ചേർത്തു.\nTAGS:V Muraleedharan Deep sea fishing deal\nNews Summary - V Muraleedharan react to Deep sea fishing deal


രാമലീലയ്ക്ക് ജനകീയ കോടതിയില് വിജയം, ദിലീപിന് ലാല് ജോസിന്റെ പിന്തുണ എപ്പോഴും ഉണ്ടാവും!! | Ramaleela- Lal Jose's facebook post - Malayalam Filmibeat\n» രാമലീലയ്ക്ക് ജനകീയ കോടതിയില് വിജയം, ദിലീപിന് ലാല് ജോസിന്റെ പിന്തുണ എപ്പോഴും ഉണ്ടാവും!!\nരാമലീലയ്ക്ക് ജനകീയ കോടതിയില് വിജയം, ദിലീപിന് ലാല് ജോസിന്റെ പിന്തുണ എപ്പോഴും ഉണ്ടാവും!!\nPosted By: Teresa John\nPublished: Thursday, September 28, 2017, 17:04 [IST]\nപ്രണവ് മോഹന്‍ലാലിന്റെ പ്രണയം റേച്ചല് ഡേവിഡുമായി? ഇരുപത്തിയൊന്നാം നൂറ്റാണ്ട് അതിശയിപ്പിക്കും\nചെ ഗുവേര തൊപ്പിയുണ്ട്, യൂണിഫോമുമുണ്ട്! ഒടുവില് ദിലീപിന്റെ കമ്മാരന് വരുന്നു, റിലീസ് തീരുമാനിച്ചു!!\nദിലീപിന്റെ രാമലീല സൂപ്പര് ഹിറ്റ് തന്നെ, റിലീസ് ചെയ്ത് മാസങ്ങളായിട്ടും പുതിയ ട്രെയിലര് പുറത്ത്!\nരാമനുണ്ണിയുടെ ലീല തമിഴിലേക്ക് മാറ്റിയാല് നായകനായി ആരെത്തണം.. ആരാധകര്‍ക്കും പറയാനുണ്ട്!\nരാമലീല ഷൂട്ടിങ്ങിനിടയില് ദിലീപിന് കടുത്ത പനി.. ആശുപത്രിയില് സന്ദര്‍ശനം നടത്തിയിരുന്നു!\nജനപ്രിയന്റെ രാമനുണ്ണി തകര്‍ത്തു! വിദേശത്തേക്ക് എത്തുന്നതിന് മുമ്പ് സിനിമ നേടിയ നേട്ടം ഇങ്ങനെയാണ്!!\nദിലീപിന് വീണ്ടും കഷ്ടകാലമാണോ? രാമലീല വീണ്ടും ഇന്റര്‍നെറ്റിലൂടെ ലീക്കായി!!\nദിലീപ് ജയിലലായതിന് ശേഷം പല താരങ്ങളും പിന്തുണയുമായി മുന്നിട്ടിറങ്ങിയിരുന്നു. പിന്നാലെ രാമലീലയുടെ റിലീസ് വരാന് പോകുന്നതോടെ നടി മഞ്ജു വാര്യരടക്കം സിനിമ കാണാണമെന്ന ആവശ്യവുമായി എത്തിയിരുന്നു. ഇന്നലെ സംവിധായകന് ലാല് ജോസ് രാമലീലയ്ക്ക് സപ്പോര്‍ട്ട് ചെയ്ത അവനോടൊപ്പം സിനിമയ്‌ക്കൊപ്പം എന്ന ഹാഷ് ടാഗോട് കൂടി രാമലീലയുടെ പോസ്റ്റര് ഷെയര് ചെയ്തിരുന്നു.\nരാമലീല ആദ്യദിനം വാരിക്കൂട്ടുന്നത് കോടികളായിരിക്കുമോ? അഭിപ്രായമനുസരിച്ച് കളക്ഷന് ഇത്രയായിരിക്കും!!!\nഇപ്പോള് സിനിമയുടെ റിലീസിന് ശേഷം ദിലീപിന് ലാല് ജോസിന്റെ വലിയൊരു പിന്തുണ വന്നിരിക്കുകയാണ്. സകല കണക്ക് കൂട്ടലുകളും തെറ്റിച്ച് ദിലീപ് സിനിമ വന് വിജയത്തിലേക്ക്. ജനകീയ കോടതിയില് വിജയം എന്ന് പറഞ്ഞാണ് ലാല് ജോസ് ഫേസ്ബുക്കിലൂടെ രംഗത്തെത്തിയിരിക്കുന്നത്.\nഇന്ത്യന് കോഫി ഹൗസിലെ പൊറോട്ടയും ബീഫും ഉദാഹരണം സുജാതയുടെ പേരും തമ്മില് വലിയൊരു ബന്ധമുണ്ട്!\nരാവിലെ പത്ത് മണിയ്ക്ക് ശേഷമാണ് സിനിമ റിലീസനെത്തിയത്. ദിലീപ് ഫാന്‍സുകാരെല്ലാം ആഘോഷ തിമിര്‍പ്പുകളുമായി സിനിമയെ വിജയത്തിലേക്ക് എത്തിച്ചിരിക്കുകയാണ്. അതിനിടെ അവനോടൊപ്പവും അവളോടൊപ്പവും സിനിമയ്‌ക്കൊപ്പവുമായി പലവിധ അഭിപ്രായങ്ങളാണ് ഉള്ളത്.\nRead more about: dileep arrest ramaleela dileep prayaga martin teaser malayalam movie malayalam cinema lal jose മഞ്ജു വാര്യര് രാമലീല ടീസര് ദിലീപ് പ്രയാഗ മാര്‍ട്ടിന് മലയാളം ലാല് ജോസ്\nRamaleela- Lal Jose's facebook post\nStory first published: Thursday, September 28, 2017, 17:04 [IST]\nOther articles published on Sep 28, 2017\nശ്രീനിയും പേളിയും ഇത്തവണയും ഒരുമിച്ച്!! ശക്തരായ മത്സരാർഥികൾ നേർക്ക് നേർ, ബിഗ് ബോസിൽ വൻ ട്വിസ്റ്റ്\nവിജയ് ചിത്രത്തിനും രക്ഷയില്ല! സര്‍ക്കാരിലെ ഗാനരംഗങ്ങളും ഓണ്‍ലൈനില് ചോര്‍ന്നു! കാണൂ


ലാലേട്ടനും പൃഥ്വിയും ചേർന്നാലപിച്ച ബ്രോ ഡാഡിയിലെ മനോഹരമായ ടൈറ്റിൽ സോങ്ങ് പുറത്തിറങ്ങി; വീഡിയോ – CinemaDaddy\nHome»Videos»Songs»ലാലേട്ടനും പൃഥ്വിയും ചേർന്നാലപിച്ച ബ്രോ ഡാഡിയിലെ മനോഹരമായ ടൈറ്റിൽ സോങ്ങ് പുറത്തിറങ്ങി; വീഡിയോ\nBy Webdesk January 20, 2022 No Comments2 Mins Read\nVannu Pokum Title Song Bro Daddy sung by Mohanlal and Prithviraj\nചിത്രത്തിലെ മനോഹരമായ ആദ്യഗാനവും പുറത്തിറങ്ങിയതിന് പിന്നാലെ ആരാധകരുടെ ഇഷ്ടഗാനമായി തീർന്നിരിക്കുകയാണ്. ദീപക് ദേവ് സംഗീത സംവിധാനം നിർവഹിച്ചിരിക്കുന്ന പറയാതെ വന്നെൻ എന്ന ഗാനം ആലപിച്ചിരിക്കുന്നത് എം ജി ശ്രീകുമാറും വിനീത് ശ്രീനിവാസനും ചേർന്നാണ്. ലാലേട്ടന് വേണ്ടി എം ജി ശ്രീകുമാർ വീണ്ടും പാടുന്നുവെന്ന പ്രത്യേകത കൂടി ഈ ഗാനത്തിനുണ്ട്. ശ്രീകുമാർ മേനോന്റെ മകൾ ലക്ഷ്‌മി ശ്രീകുമാറാണ് വരികൾ രചിച്ചിരിക്കുന്നത്. ഇപ്പോഴിതാ ചിത്രത്തിലെ ലാലേട്ടനും പൃഥ്വിയും ചേർന്നാലപിച്ച വന്നു പോകും എന്ന മനോഹരമായ ടൈറ്റിൽ സോങ്ങ് പുറത്തിറങ്ങിയിരിക്കുകയാണ്. മധു വാസുദേവന്റെ വരികൾക്ക് ദീപക് ദേവാണ് സംഗീതം നൽകിയിരിക്കുന്നത്.\nബ്രോ ഡാഡി എന്ന ചിത്രത്തെ കുറിച്ച് സംവിധായകൻ പൃഥ്വിരാജ് പറഞ്ഞ വാക്കുകളാണ് ശ്രദ്ധേയമായിരുന്നു. ഇത് ഒരു കുഞ്ഞു പാവം സിനിമയാണെന്നാണ് പൃഥ്വിയും സംഗീത സംവിധായകൻ ദീപക് ദേവും തമ്മിലുള്ള ഒരു അഭിമുഖത്തിൽ സംവിധായകൻ പറഞ്ഞിരിക്കുന്നത്. മോഹൻലാൽ നായകനും പൃഥ്വിരാജ് സംവിധായകനും ആശീർവാദ് നിർമ്മിക്കുകയും ചെയ്യുന്ന ഒരു കുഞ്ഞു സിനിമയെന്ന് തമാശരൂപേണ ദീപക് ദേവും പറയുന്നുണ്ട്.\nഡിസ്നി പ്ലസ് ഹോട്ട് സ്റ്റാര് റിലീസ് ആയി നേരിട്ട് ഒടിടിയില് റിലീസ് ചെയ്യുന്ന ചിത്രം ജനുവരി 26നാണ് പുറത്തിറങ്ങുന്നത്. ആശീര്‍വാദ് സിനിമാസിന്റെ ബാനറില് ആന്റണി പെരുമ്പാവൂര് നിര്‍മ്മിച്ചിരിക്കുന്ന ഈ ചിത്രം നവാഗതരായ ശ്രീജിത്ത്, ബിബിന് എന്നിവര് ചേര്‍ന്നാണ് രചിച്ചിരിക്കുന്നത്. ജോണ് കാറ്റാടി, ഈശോ കാറ്റാടി എന്ന് പേരുള്ള അച്ഛനും മകനും ആയാണ് ഇതില് ഇവര് അഭിനയിച്ചിരിക്കുന്നത് എന്നാണ് ടീസര് സൂചിപ്പിക്കുന്നത്. ഈ ചിത്രത്തിന് സംഗീതം ഒരുക്കുന്നത് ദീപക് ദേവും കാമറ ചലിപ്പിച്ചത് അഭിനന്ദം രാമാനുജനുമാണ്.\nBro Daddy mohanlal prithviraj Vannu Pokum Title Song Bro Daddy sung by Mohanlal and Prithviraj ലാലേട്ടനും പൃഥ്വിയും ചേർന്നാലപിച്ച ബ്രോ ഡാഡിയിലെ മനോഹരമായ ടൈറ്റിൽ സോങ്ങ് പുറത്തിറങ്ങി; വീഡിയോ\n‘2:45 മണിക്കൂർ വലിയ രീതിയിൽ ബോറടിപ്പിക്കാതെ ജീത്തു പടം കൊണ്ടു പോയി’; ട്വൽത്ത് മാൻ കണ്ട് പ്രേക്ഷകൻ, വൈറലായി റിവ്യൂ


പാലം വിദഗ്‌ധർ പരിശോധിക്കും : മാഹിപ്പാലം അപകടാവസ്ഥയിൽ - കണ്ണൂരാൻ വാർത്ത\nHome മാഹി പാലം വിദഗ്‌ധർ പരിശോധിക്കും : മാഹിപ്പാലം അപകടാവസ്ഥയിൽ\nSwalih Chorukkala October 01, 2020 മാഹി,\nകഴിഞ്ഞയാഴ്ചയാണ് തകരാർ കണ്ടത്. പാലത്തിന്റെ മധ്യത്തിലെ സ്ലാബിനോട് ചേർന്നാണ് കൂടുതൽ തകർച്ച. ന്യൂമാഹി ഭാഗത്തുനിന്ന് മാഹിയിലേക്ക് പോകുമ്പോഴുള്ള ഇടതുവശത്താണ് കേടുപാടുള്ളത്. ഇതുകാരണം പാലത്തിന്റെ ഈ ഭാഗത്തുകൂടി വാഹനങ്ങൾ കടന്നുപോകുമ്പോൾ വേഗം കുറയുകയും അത് ഗതാഗതക്കുരുക്കിനും കാരണമാകുന്നു. വാഹനങ്ങൾ കടന്നുപോകുമ്പോൾ സ്റ്റീലിന്റെ ചാനൽ സെക്ഷൻ ഇളകുന്നുണ്ട്. അഞ്ച് സ്പാനുകളാണ് പാലത്തിനുള്ളത്. ദേശീയപാതാ വിഭാഗം എക്‌സിക്യുട്ടീവ് എൻജിനീയർ ബെന്നി ജോൺ, അസി. എക്‌സിക്യുട്ടീവ് എൻജിനീയർ ടി. പ്രശാന്ത്, അസി. എൻജിനീയർ മുഹമ്മദ് റഫീഖ് എന്നിവർ ചേർന്നാണ് പരിശോധന നടത്തിയത്.


വോട്ടെടുപ്പ് പുരോഗമിക്കുന്നു; മഹാരാഷ്ട്രയിലു കനത്ത മഴ!!പലയിടങ്ങളിലും ശക്തമായ മഴയ്ക്ക് സാധ്യതയെന്ന് | IndSamachar\nമഹാരാഷ്ട്രയിലും ഹരിയാണയിലും അധികാരമുറപ്പിക്കാനുറച്ച് ബിജെപി. അധികാരത്തിലേക്ക് തിരിച്ചെത്താനുള്ള ലക്ഷ്യങ്ങളോടെയാണ് കോണ്‍ഗ്രസ് തിരഞ്ഞെടുപ്പില് അങ്കത്തിനിറങ്ങിയത്. സംസ്ഥാനത്തെ 90 നിയമസഭാ മണ്ഡലങ്ങളിലേക്ക് നടക്കുന്ന തിരഞ്ഞെടുപ്പിലേക്കുള്ള തിരഞ്ഞെടുപ്പാണ് തിങ്കളാഴ്ച നടക്കുന്നത്. 75 സീറ്റൂകള് സ്വന്തമാക്കാനാണ് ബിജെപിയുടെ അങ്കപ്പുറപ്പാട്. വിവിധ രാഷ്ട്രീയ പാര്‍ട്ടികളുടേതായി 1,169 സ്ഥാനാര്‍ത്ഥികളാണ് മത്സര രംഗത്തുള്ളത്. ഒക്ടോബര് 21നാണ് തിരഞ്ഞെടുപ്പ് ഫലപ്രഖ്യാപനം.\nനിലവില് 90 അംഗ നിയമസഭയില് ബിജെപിക്ക് 48 അംഗങ്ങളാണുള്ളത്. 2014ലാണ് സംസ്ഥാനത്ത് ആദ്യമായി ഹരിയാണയില് അധികാരത്തിലെത്തിയത്. മനോഹര് ലാല് ഖട്ടര് സര്‍ക്കാരിനെതിരെ കോണ്‍ഗ്രസ്, ജെജെപി, ഐഎന്‍എല്‍ഡി, ആപ്പ്, ബിഎസ്പി എന്നീ രാഷ്ട്രീയ പാര്‍ട്ടികളാണ് അങ്കത്തിനൊരുങ്ങുന്നത്.\n1.83 കോടി വോട്ടര്‍മാരില് 85 ലക്ഷം സ്ത്രീകളും 252 ഭിന്നിലിംഗക്കാരും വോട്ട് ചെയ്യാന് യോഗ്യരാണ്. സംസ്ഥാനത്തെ 19,578 പോളിംഗ് സ്റ്റേഷനുകളിലായി രാവിലെ ഏഴ് മണിമുതല് വൈകിട്ട് ആറ് മണിവരെയാണ് പോളിംഗ്. കനത്ത സുരക്ഷയാണ് വോട്ടെടുപ്പ് പ്രമാണിച്ച് ഒരുക്കിയിട്ടുള്ളത്.\nമഹാരാഷ്ട്രയില് അധികാരത്തിലിരിക്കുന്ന ബിജെപി കഴിഞ്ഞ അഞ്ചുവര്‍ഷത്തെ ഭരണത്തിനിടയില് നടത്തിയ വികസന പ്രവര്‍ത്തനങ്ങള് ഉയര്‍ത്തിക്കാണിച്ചാണ് പാര്‍ട്ടി വോട്ട് തേടുന്നത്. കഴിഞ്ഞ തവണത്തേതില് നിന്ന് വ്യത്യസ്തമായി തിരഞ്ഞെടുപ്പിന് മുമ്ബ് തന്നെ ശിവസേനയുമായി ബിജെപി സഖ്യം രൂപീകരിക്കുന്നത്. 288 നിയമസഭാ സീറ്റുകളില് 150 സീറ്റുകളില് ബിജെപിയും 124 സീറ്റുകളില് ശിവസേനയും 14 സീറ്റുകളില് ചെറുകക്ഷികളുമാണ് മത്സരിക്കുന്നത്. താക്കറെ കുടുംബത്തില് കന്നിങ്കത്തിനിറങ്ങുന്ന ആദിത്യ താക്കറെയാണ് ശിവസേനയുടെ നിര്‍ണായക സ്ഥാനാര്‍ത്ഥികളില് ഒരാള്. ഇതിനെല്ലാം പുറമേ 51 നിയമസഭാ മണ്ഡങ്ങളിലേക്കും രണ്ട് ലോക് സഭാ സീറ്റുകളിലേക്കുമുള്ള ഉപതിരഞ്ഞെടുപ്പും തിങ്കളാഴ്ച നടക്കുന്നുണ്ട്.


അഞ്ചുവയസുകാരിയുടെ കാല് ക്ലോസറ്റില് കുടുങ്ങി :: Janmabhumi Daily\nSaturday 29 October 2016 12:12 pm IST\nപത്തനാപുരം: അഞ്ചുവയസുകാരിയുടെ കാല് ക്ലോസറ്റില് കുടുങ്ങി. ഫയര്‍ഫോഴ്‌സ് എത്തി രക്ഷപ്പെടുത്തി. തലവൂര് നടുത്തേരി നിയോണ് വില്ലയില് ബെന്നി തോമസിന്റെ മകള് ഏയ്ഞ്ചലി(5)ന്റെ കാലാണ് ക്ലോസറ്റില് കുടുങ്ങിയത്. ഒരു മണിക്കൂര് പരിശ്രമത്തിനൊടുവിലാണ് കാല് പുറത്തെടുത്തത്.ഇന്നലെ വൈകിട്ട് അഞ്ചോടെയാണ് സംഭവം. കാല് പുറത്തെടുക്കാന് വീട്ടുകാര് ശ്രമിച്ചെങ്കിലും നടന്നില്ല. തുടര്‍ന്ന് പത്തനാപുരം ഫയര്‍ഫോഴ്‌സ് എത്തി ഡ്രില്ലര് ഉപയോഗിച്ച് ക്ലോസറ്റ് പൊളിച്ച ശേഷമാണ് കുട്ടിയുടെ കാല് പുറത്തെടുത്തത്. നിസാര പരിക്കുകളേറ്റ പെണ്‍കുട്ടിയെ പത്തനാപുരത്തെ സ്വകാര്യ ആശുപത്രിയില് പ്രവേശിപ്പിച്ചു. ലീഡിംഗ് ഫയര്‍മാര് ജയകുമാര്, ഫയര്‍മാന്‍മ്മാരായ സജി, ജിതിന്,നിസാര്,ശ്രീജിത്ത്, ടോണി എന്നിവരുടെ നേത്യത്ത്വത്തിലുളള ഫയര്‍ഫോഴ്‌സ് ജീവനക്കാരാണ് കുട്ടിയുടെ കാല് രക്ഷിച്ചത്.\nരോഗിയുടെ കാല് ആശുപത്രി ബാത്ത് റൂമിലെ ക്ലോസറ്റില് കുടുങ്ങി\nഅദ്ധ്യാപികയുടെ കാല് സ്ലാബിനിടയില് കുടുങ്ങി\nവനിതാ എഞ്ചിനീയറുടെ കാല് ട്രെയിന് ക്ലോസറ്റില് കുടുങ്ങി


അപ്പന്‍തമ്പുരാന്, രാമവര്‍മ - സര്‍വ്വവിജ്ഞാനകോശം\nഅപ്പന്‍തമ്പുരാന്, രാമവര്‍മ (1875 - 1941)\nമലയാള സാഹിത്യകാരന്. കൊച്ചിരാജവംശത്തിലെ പ്രസിദ്ധ കവയിത്രിയും സംഗീതവിദുഷിയുമായ കൊച്ചിക്കാവ് തമ്പുരാട്ടിയുടെയും പാഴൂര് തുപ്പന് നമ്പൂതിരിയുടേയും അഞ്ചാമത്തെ പുത്രനായി 1875 ന.-ല് തൃപ്പൂണിത്തുറയില് ജനിച്ചു. രാമവര്‍മ എന്നാണ് യഥാര്‍ഥനാമം. സ്ഥാനത്യാഗം ചെയ്ത രാമവര്‍മ(1895-1914)യുടെ ഭാഗിനേയനായിരുന്നു ഇദ്ദേഹം; വിഷവൈദ്യ വിദഗ്ധനായിരുന്ന കൊച്ചുണ്ണിത്തമ്പുരാന്റെ അനുജനും. രാമവര്‍മയ്ക്ക് രണ്ടു വയസ്സായപ്പോള് മാതാവ് അന്തരിച്ചു. തന്മൂലം അമ്മാവന്റെ മേല്‍നോട്ടത്തിലാണ് ബാല്യകാലം കഴിഞ്ഞത്. പത്താമത്തെ വയസ്സില് തൃപ്പൂണിത്തുറയിലെ ശ്രീശേഷാചാര്യപാഠശാലയില് സംസ്കൃതപഠനം ആരംഭിച്ചു. പിന്നീട് രാജകുമാരന്‍മാരുടെ വിദ്യാഭ്യാസത്തിനുള്ള സ്ഥാപനമായ 'കളിക്കോട്ട'യില് വച്ച് ഇംഗ്ളീഷുഭാഷ പഠിക്കാന് തുടങ്ങി. അതോടൊപ്പം വ്യാകരണം, അലങ്കാരം, തര്‍ക്കം എന്നീ വിഷയങ്ങളും അഭ്യസിച്ചു. 17-ാമത്തെ വയസ്സില് എറണാകുളം സര്‍ക്കാര് ഹൈസ്കൂളില് ചേര്‍ന്ന് മെട്രിക്കുലേഷന് പാസ്സാകുകയും തുടര്‍ന്ന് മദിരാശി പ്രസിഡന്‍സി കോളജില് ചേരുകയും ചെയ്തു. അവിടെ എഫ്.എ.യ്ക്ക് സംസ്കൃതവും ബി.എ.യ്ക്കു മലയാളവുമായിരുന്നു ഐച്ഛിക ഭാഷകളായി സ്വീകരിച്ചത്. ബി.എ. പരീക്ഷയില് ശാസ്ത്രവിഷയത്തില് ജയിച്ചില്ല. അതോടെ കലാശാലാ വിദ്യാഭ്യാസം അവസാനിപ്പിച്ചു. അന്നു പ്രചാരത്തിലുണ്ടായിരുന്ന ഭാഷാഗ്രന്ഥങ്ങളില് ഒട്ടുമുക്കാലും വായിച്ചിരുന്ന തമ്പുരാന് മലയാളപത്രങ്ങളിലും മദ്രാസ് സ്റ്റാന്‍ഡേര്‍ഡ് എന്ന ഇംഗ്ളീഷ് ദിനപത്രത്തിലും ആയിടയ്ക്ക് ലേഖനങ്ങള് പ്രസിദ്ധീകരിക്കാറുണ്ടായിരുന്നു. മദിരാശിയില് നിന്നും മടങ്ങിയശേഷം ഇദ്ദേഹം എറണാകുളത്ത് താമസമാക്കി.\nഭാഷാപോഷണത്തിന് മാതൃകാപരമായ ഒരു ആനുകാലിക പ്രസിദ്ധീകരണം ആവശ്യമാണെന്നു കണ്ട് ഇദ്ദേഹം ആരംഭിച്ച മാസികയാണ് രസികരഞ്ജിനി. 1902-ല് കൊടുങ്ങല്ലൂര് കുഞ്ഞിക്കുട്ടന് തമ്പുരാന്റെ പത്രാധിപത്യത്തില് അതിന്റെ ആദ്യലക്കം പുറത്തുവന്നു. വിഷയവൈവിധ്യത്തിലും ആശയപുഷ്ടിയിലും ശൈലീവൈചിത്ര്യത്തിലും ഭാഷാശുദ്ധിയിലും നിര്‍ബന്ധമുണ്ടായിരുന്നതിനാല് രസികരഞ്ജിനി സമാനപ്രസിദ്ധീകരണങ്ങള്‍ക്ക് ഒരു മാതൃകയായിത്തീര്‍ന്നു. രസികരഞ്ജിനി ഭാഷാസാഹിത്യത്തിനു ചെയ്തിട്ടുള്ള സേവനങ്ങള് അമൂല്യമാണ്. ഉണ്ണുനീലിസന്ദേശം ആദ്യം വെളിച്ചം കണ്ടത് ഈ മാസികയിലൂടെയാണ്. എന്നാല് സാമ്പത്തികക്ളേശംമൂലം 1907-ഓടുകൂടി അതിന്റെ പ്രസിദ്ധീകരണം നിര്‍ത്തിവയ്ക്കേണ്ടതായി വന്നു.\nതുടര്‍ന്ന് തൃശൂരില് താമസം തുടങ്ങിയതു മുതല്ക്കാണ് തമ്പുരാന്റെ സര്‍വതോമുഖമായ വാസനയ്ക്കും ചിന്താശക്തിക്കും അനുഗുണമായ പ്രവൃത്തിമണ്ഡലങ്ങള് വികാസം പ്രാപിച്ചത്. അക്കാലത്ത് തൃശൂരില് സ്ഥാപിതമായ 'ഭാരതവിലാസം സഭ'യില് ഇദ്ദേഹം ഗണ്യമായ പങ്കുവഹിച്ചിരുന്നു. 1911-ല് ഇദ്ദേഹത്തിന്റെ മേല്‍നോട്ടത്തില് 'മംഗളോദയം' കമ്പനി സ്ഥാപിച്ചു. അതിന്റെ മാനേജിങ് ഡയറക്ടര് സ്ഥാനം ഒരു പന്തീരാണ്ടു കാലത്തോളം ഇദ്ദേഹം വഹിച്ചു. കമ്പനിയുടെ വകയായി 'കേരളകല്പദ്രുമം' അച്ചുകൂടം വിലയ്ക്കു വാങ്ങുകയും മംഗളോദയം മാസികയുടെ പ്രസിദ്ധീകരണം ആരംഭിക്കുകയും ചെയ്തു. അപ്പോഴേക്കും ഭാരതവിലാസം സഭ അസ്തമിച്ചുപോയതിനാല് ആ സ്ഥാനത്ത് ഇദ്ദേഹത്തിന്റെ ഉത്സാഹത്തിലും അധ്യക്ഷതയിലും 1913-ല് 'കൊച്ചി സാഹിത്യസമാജം' രൂപവത്കൃതമായി. മലയാളത്തിലെ പ്രഥമലക്ഷണഗ്രന്ഥമായ ലീലാതിലകം ആദ്യം പ്രസിദ്ധീകരി ച്ചത് മംഗളോദയം മാസികയിലാണ്. ഗ്രന്ഥങ്ങളുടെ മുദ്രണത്തിലും പ്രസാധനത്തിലും ഗണനീയമായ പല പരിഷ്കാരങ്ങളും ഇദ്ദേഹം വരുത്തി. സാഹിത്യപരമായ പ്രധാന പരിശ്രമങ്ങളെല്ലാം ഇക്കാലത്താണ് ആരംഭിച്ചത്. കൊച്ചി സാഹിത്യസമാജത്തിന്റെ പ്രവര്‍ത്തനം താമസിയാതെ നിലച്ചുവെങ്കിലും മാസികാപ്രസിദ്ധീകരണം പിന്നെയും തുടര്‍ന്നു. അമുദ്രിതങ്ങളായ പ്രാചീനഗ്രന്ഥങ്ങള് വെളിച്ചത്തുകൊണ്ടുവരാന് പ്രാചീന ഗ്രന്ഥമാല എന്നൊരു പ്രസിദ്ധീകരണ പരമ്പര പില്ക്കാലത്തു തുടങ്ങി. വിലങ്ങന് ശ്രീരാമകൃഷ്ണ ഗുരുകുലത്തില് നിന്ന് പ്രസിദ്ധീകരിച്ചിരുന്ന പ്രബുദ്ധഭാരതം മാസികയുടെ പത്രാധിപത്യവും ഇദ്ദേഹം കുറച്ചുകാലം വഹിച്ചു.\nതൃശൂര് നിവാസികള് തമ്പുരാനെ അറിഞ്ഞിരുന്നത് സാഹിത്യനായകനെന്നതിനേക്കാള് ഒരു സാമൂഹ്യപ്രവര്‍ത്തകന് എന്ന നിലയിലാണ്. വിവേകോദയം സമാജത്തിന്റെ അധ്യക്ഷന്, അതിന്റെ കീഴിലുള്ള രണ്ടു വിദ്യാലയങ്ങളുടെ മാനേജര് എന്നീ നിലകളില് പതിനെട്ടു കൊല്ലക്കാലം പൊതുജന വിദ്യാഭ്യാസരംഗത്ത് ഇദ്ദേഹം പ്രവര്‍ത്തിച്ചു. വിലങ്ങന് ശ്രീരാമകൃഷ്ണ ഗുരുകുലത്തിന്റെ സ്ഥാപകരില് ഒരാളെന്ന നിലയ്ക്കും 'ഗുരുകുലവിദ്യാലയ'ത്തിന്റെ മാനേജരെന്ന നിലയ്ക്കും അധഃസ്ഥിതോദ്ധാരണത്തിനായി പരിശ്രമിച്ചിട്ടുണ്ട്.\nഅപ്പന്‍തമ്പുരാന് സ്മാരകം,അയ്യന്തോള് - തൃശുര്\nഇടപ്പള്ളി സാഹിത്യസമാജത്തിന്റെ വാര്‍ഷികോത്സവമായി ഒതുങ്ങിനിന്ന സാഹിത്യപരിഷത്തിന് അഖിലകേരള പദവി നല്കിയതും അതിനെ രജിസ്റ്റര് ചെയ്ത ഒരു സ്ഥാപനമാക്കിയതും തമ്പുരാന് ആണ്. സീതാറാം നെയ്ത്തു കമ്പനിയുടെ സ്ഥാപകനേതാക്കളില് പ്രമുഖന്, ചെറുതുരുത്തി 'കേരളീയ ആയുര്‍വേദ വൈദ്യശാല'യുടെ സ്ഥാപകന്, മദിരാശി ആയുര്‍വേദക്കമ്മിഷനിലെ അംഗം, സമസ്തഭാരത ആയുര്‍വേദ മഹാസഭയിലെ കേരള പ്രതിനിധി, മദ്രാസ് സര്‍വകലാശാല ബോര്‍ഡ് ഒഫ് സ്റ്റഡീസിലെ അംഗം, സര്‍വകലാശാല പരീക്ഷകന്, കൊച്ചി പാഠപരിഷ്കരണക്കമ്മിറ്റി അധ്യക്ഷന് എന്നിങ്ങനെ തമ്പുരാന് വഹിച്ചിട്ടുള്ള സ്ഥാനങ്ങള് പലതാണ്. 1929-ല് കേരളത്തിലെ ആദ്യത്തെ ചലച്ചിത്രനിര്‍മാണ സ്ഥാപനമായ 'കേരളാ സിനിടോണ്' സ്ഥാപിച്ചതും തമ്പുരാനാണ്. അതിലൂടെ തന്റെ നോവലായ ഭൂതരായര് ചലച്ചിത്രമാക്കാന് ശ്രമിച്ചെങ്കിലും വിജയിച്ചില്ല.\nചിത്രമെഴുത്തും ശില്പവിദ്യയും സംഗീതവും തമ്പുരാനു വശമായിരുന്നു. അഭിനയകലയിലുള്ള പാടവവും അനിതരസാധാരണമായിരുന്നു. എങ്കിലും സാഹിത്യത്തെ ആയിരുന്നു ഇദ്ദേഹം സര്‍വോപരി ആരാധിച്ചത്. 'സാഹിത്യ സാര്‍വഭൌമന്' എന്ന പദവി നല്കി കേരളീയര് ആദരിച്ചപ്പോഴും 'കൈരളീദാസന്' എന്നു സ്വയം വിശേഷിപ്പിക്കുവാനേ ഇദ്ദേഹം മുതിര്‍ന്നുള്ളു.\nപ്രധാന കൃതികള്. ഭൂതരായര് (ഐതിഹ്യവും ചരിത്രവും സംയോജിപ്പിച്ചിട്ടുള്ള സാമൂഹികരാഷ്ട്രീയ ആഖ്യായിക, 1922-23); ഭാസ്കരമേനോന് (മലയാളത്തില് ഒന്നാമത്തെ അപസര്‍പ്പക നോവല്, 1905); മംഗളമാല (ഉപന്യാസങ്ങള്, അഞ്ചുഭാഗങ്ങള്); പ്രസ്ഥാനപ്രപഞ്ചകം (സാഹിത്യ നിരൂപണം); ദ്രാവിഡവൃത്തങ്ങളും അവയുടെ ദശാപരിണാമങ്ങളും; സംഘക്കളി (1940); കാലവിപര്യയം (1929-30); മുന്നാട്ടുവീരന് (വള്ളുവക്കമ്മാരന്റെ ജീവിതത്തെ അവലംബിച്ചുള്ള ചരിത്രനാടകം, 1926); ഞാനാരാ? (രമണ മഹര്‍ഷിയുടെ ഒരു ലഘുഗ്രന്ഥത്തിന്റെ പരിഭാഷ); കൊച്ചിരാജ്യചരിതങ്ങള്; മലയാള വ്യാകരണം.\nശാകുന്തളം, വാല്മീകിരാമായണം എന്നിവയുടെ വിവര്‍ത്തനങ്ങള്‍ക്കെഴുതിയ മുഖവുരകളും എ.ആര്. രാജരാജവര്‍മയുടെ സാഹിത്യസാഹ്യത്തിന് എഴുതിയ അവതാരികയും ഇദ്ദേഹത്തിന്റെ മികച്ച ലേഖനങ്ങളില്‍പെടുന്നു. പുസ്തകങ്ങളുടെ കൂട്ടത്തില് അഗ്രിമസ്ഥാനത്തു നില്ക്കുന്നത് ഭൂതരായര് ആണ് നോ: ഭൂതരായര്.\nഉപന്യാസകാരന്, ആഖ്യായികാകര്‍ത്താവ്, പത്രപ്രവര്‍ത്തകന്, ഗവേഷകന്, നിരൂപകന്, സാമൂഹിക പരിഷ്കര്‍ത്താവ് എന്നിങ്ങനെ പല നിലകളില് അവിസ്മരണീയനാണ് അപ്പന്‍തമ്പുരാന്. വാര്‍ധക്യകാലമായപ്പോഴേക്കും തമ്പുരാന് ഒരു യോഗിയായി മാറിക്കഴിഞ്ഞിരുന്നു. 1942 ന.-ല് പ്രമേഹരോഗംമൂലം ഇദ്ദേഹം അന്തരിച്ചു.\n"http://web-edition.sarvavijnanakosam.gov.in/index.php?title=%E0%B4%85%E0%B4%AA%E0%B5%8D%E0%B4%AA%E0%B4%A8%E0%B5%8D%E2%80%8D%E0%B4%A4%E0%B4%AE%E0%B5%8D%E0%B4%AA%E0%B5%81%E0%B4%B0%E0%B4%BE%E0%B4%A8%E0%B5%8D%E2%80%8D,_%E0%B4%B0%E0%B4%BE%E0%B4%AE%E0%B4%B5%E0%B4%B0%E0%B5%8D%E2%80%8D%E0%B4%AE" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 08:53, 27 നവംബര് 2014.\nഈ താള് 1,199 തവണ സന്ദര്‍ശിക്കപ്പെട്ടിട്ടുണ്ട്.


ലോകമെമ്പാടും 5G തരംഗമാകുന്നു - Techie Kerala\nലോകമെമ്പാടും 5G തരംഗമാകുന്നു\nby TECHIE KERALA June 20, 2020 June 20, 2020\nഇന്റർനെറ്റു യുഗമെന്നറിയപ്പെടുന്ന ഇക്കാലത്തു അതിവേഗ നെറ്റ് വർക്കായ 5G ലോകമെമ്പാടും തരംഗമായി കൊണ്ടിരിക്കുകയാണ്. 4G ഇന്റെർനെറ്റിനു ശേഷമാണ് ഈ അഞ്ചാം തലമുറയുടെ വരവ്. ഇപ്പോൾ ഇറങ്ങുന്ന എല്ലാ ഡിവൈസുകളും 5G സപ്പോർട്ട് ലഭ്യമാകുന്നതാണ്. കൂടാതെ ലാപ്ടോപ്പുകളിലും സ്മാർട്ഫോണുകളിലും ഡെസ്‌ക്ടോപ്പുകളിലും മാത്രമല്ല ടീവികളിലും 5G അനുകൂലമാണ് എന്നതാണ് ഇതിന്റെ മറ്റൊരു പ്രത്യേകത. 5G ലഭ്യമാകുന്ന വേഗത എന്നത് 10 ജിഗാ ബൈറ്റ്‌സ്/സെക്കന്റ് ആണ്. 4G യുടെ പത്തിരട്ടി വേഗത കൂടുതലായി ലഭിക്കും .\nലോകത്തെമ്പാടുമുള്ള എല്ലാ വാർത്താവിനിമയ രംഗങ്ങളും പ്രവർത്തനക്ഷമാകുന്നത് ഒരു പ്രത്യേക ഫ്രീക്ക്വൻസി ലക്ഷ്യമിട്ടു കൊണ്ട് വൈദ്യുതി കാന്തിക തരംഗത്തെ അടിസ്ഥാനമാക്കിയാണ് പ്രവർത്തിക്കുന്നത്. അതായത് മുന്ന് തരത്തിലുള്ള ഫ്രീക്ക്വൻസികളാണ് 5G യിൽ ക്രമീകരിച്ചിരിക്കുന്നത്. ഫ്രീക്ക്വൻസിയുടെ അളവ് വർദ്ധിക്കുന്തോറും ഡാറ്റാ ട്രാൻസ്ഫെറിന്റെ സ്പീഡ് കൂടുകയും മൊബൈൽ നെറ്റ്‌വർക്കിന്റെ റേഞ്ച് കുറയാനും ഇടയുണ്ടാകും.\nമില്ലീമീറ്റർ വേവ് ആണ് 5G ഉപയോഗിച്ചിരിക്കുന്നത്. അതായതു ഇതിന്റെ വേവ് ലെങ്ത് കണക്കാക്കപ്പെടുന്നത് 1 മുതൽ 10 മില്ലീമീറ്റർ വരെയാണ്. ഇതിന്റെ ഉപജ്ഞാതാവ് ഇന്ത്യൻ ശാസ്ത്രജ്ഞനായ ജഗതീഷ് ചന്ദ്രബോസ് ആണു. ചെറിയ ഒരു ആന്റിനയുടെ സഹായത്താൽ തന്നെ 5G ഉപയോഗിക്കാവുന്നതാണ്. 5G യും ലേറ്റൻസിയും തമ്മിൽ എന്താണ് സൂചിപ്പിക്കുന്നത്. മൊബൈലുകളിൽ നിന്നും ടവറുകളിലേക്കുള്ള ടാറ്റാസിന്റെ കൈമാറ്റത്തിനു എടുക്കുന്ന സമയപരിധിയെയാണ് ലേറ്റനാസി എന്ന് പറയപ്പെടുന്നത്.\nഈ ലെറ്റൻസി രേഖപ്പെടുത്തിയിരിക്കുന്നത് മില്ലീ സെക്കൻഡ്‌സിൽ ആണ്. വർക്ക് ചെയ്യുന്ന ഓരോ ഉപഭോക്താവിനും ഓരോ ബ്ലോക്ക് സ്പെക്ട്രം ആവശ്യമായി വരുന്നു. 5G യിൽ നിന്ന് ഇത് 4G യേക്കാൾ പത്തു മടങ്ങു കൂടുതലാണ്. അതായതു അത്രയും മടങ്ങു സ്പെക്ട്രമാണ് ആവശ്യമായി വരുന്നത്. 4G യിൽ നിന്നും 5G യിലേക്കുള്ള ഈ ഒരു മാറ്റം പുത്തൻ ആധുനിക രംഗത്ത് ഒരു വഴിത്തിരിവ് കൂടിയാണ്. ഇപ്പോൾ ലഭ്യമാകുന്ന ഒരു ഡിവൈസുകളിൽ 5G യുടെ സപ്പോർട്ട് കൂടി തന്നെ വിപണിയിൽ ലഭ്യമാക്കുന്നത്.\nടിക് ടോക്കിനു വെല്ലുവിളിയുമായി ചിങ്കാരി ആപ്പ്\nകേരളാപോലീസിന്റെ എല്ലാ സേവനങ്ങളും ഇനി ഒരൊറ്റ ആപ്പിൽ


പെരിന്തല്‍മണ്ണ | പോസിറ്റീവ് എനര്‍ജി പ്രധാനം ചെയ്യുന്ന, നാടിന്റെ വികസനപ്രവര്‍ത്തനങ്ങളില് സജീവമായ പങ്കാളികളാകുന്നവരെ തിരഞ്ഞെടുക്കാന് പുതുതലമുറ്ക്ക് കഴിയണമെന്ന് സ്പീക്കര് പി ശ്രീരാമകൃഷ്ണന്. അപവാദങ്ങളില് അഭിരമിക്കുന്നവരല്ല നാടിന്റെ വികനകാര്യങ്ങളില് മുഴുകുന്നവരാണ് തിരഞ്ഞെടുപ്പില് വിജയിക്കേണ്ടതെന്നും ശ്രീരാമകൃഷ്ണന് പ്രതികരിച്ചു. തദ്ദേശ തിരഞ്ഞെടുപ്പില് വോട്ട് രേഖപ്പെടുത്തിയ ശേഷം മാധ്യമങ്ങളോട് സംസാരിക്കുകയായിരുന്നു അദ്ദേഹം.\nതനിക്കെതിരെ ഉയര്‍ന്ന ആരോപണങ്ങള് എത്രത്തോളം ശരിയാണെന്ന് ജനം വിലയിരുത്തട്ടെ. നിയമപരമായ നടപടികളെ കുറിച്ച് ആലോചിക്കും’. കോടതിയുടെ പരിഗണനയിലുള്ള വിഷയങ്ങളില് മാധ്യമങ്ങളടക്കം ശരിയായ രീതിയിലല്ല റിപ്പോര്‍ട്ട് ചെയ്യുന്നത്. സ്പീക്കര് എന്ന സ്ഥാനത്ത് ഇരിക്കുന്നതിനാല് മറ്റ് ചിലരെ പോലെ ദിവസവും മാധ്യമങ്ങള്‍ക്ക് മുമ്ബില് വന്ന് പ്രതികരിക്കാനാകില്ല. ഇത് ബലഹീനതയായി കാണരുതെന്നും ശ്രീരാമകൃഷ്ണന് പറഞ്ഞു.\nതിരുവനന്തപുരം: വ്യാജ രേഖകള് ചമച്ച് തൊഴില് സരിത എസ്. നായര് തട്ടിപ്പ് നടത്തിയ കേസില് ബെവ്കോയിലെ ഉന്നത ഉദ്യോഗസ്ഥര്‍ക്കെതിരെയും പരാതിക്കാരന്‍റെ മൊഴി. മാനേജര് മീനാകുമാരിക്ക് നല്‍കാനെന്ന പേരില് പ്രതികള് പണം വാങ്ങിയിരുന്നു. മീനാകുമാരിയോട് ഫോണില് സംസാരിച്ചെന്നും പരാതിക്കാരന് അരുണ് മൊഴി നല്‍കി. ജോലി ലഭിക്കില്ലെന്ന് മീനാകുമാരി ആദ്യം പറഞ്ഞു. പറയുന്ന കാര്യങ്ങള് പുറത്ത് പറയരുതെന്ന് രണ്ടാമത് ഫോണില് വിളിച്ച് നിര്‍ദേശിച്ചെന്നും മൊഴിയിലുണ്ട്. സരിത എസ്. നായരും കൂട്ടാളികളും തൊഴില് തട്ടിപ്പ് […]\nപുതിയ പാര്‍ലമെന്‍റ് മന്ദിരത്തിന് പ്രധാനമന്ത്രി തറക്കല്ലിട്ടു


നില വലുപ്പം: 1338 Sq feet\nനിർമ്മാണ വർഷം: 1921\nസവിശേഷതകൾ: Cooling Features: Central, Fireplace Features: One, Heating Features: Forced Air, Gas, Number of Fireplaces: 1, Garage Spaces: 1, Parking Features: 1 Car Garage, Detached Garage, On Street\nമനോഹരമായ രണ്ട് സ്റ്റോറി,3ബെഡ്‌റൂം, ഒന്നര ബാത്ത് ഹോം, ലാൻ‌കാസ്റ്ററിന്റെ കിഴക്ക് ഭാഗത്ത് സ്ഥിതിചെയ്യുന്നു. പുതിയ പെയിന്റും ഫർണിച്ചറുകളും ഉപയോഗിച്ച് പുതുതായി അപ്‌ഡേറ്റുചെയ്‌തു! മനോഹരമായ ഫ്രഞ്ച് വാതിലുകളും മനോഹരമായി പുതുക്കിയ തറ നിലകളുമുള്ള ഡൈനിംഗ് റൂമിലേക്ക് ലിവിംഗ് റൂം തുറക്കുന്നു! ഫുൾ ബാത്ത് ഉപയോഗിച്ച് മുകളിലത്തെ മൂന്ന് വലിയ കിടപ്പുമുറികൾ! ധാരാളം ലൈറ്റ് ഉള്ള ബാക്ക് പോർച്ച് അലക്കുശാലയ്ക്ക് ധാരാളം ഇടം നൽകുന്നു. വലിയ റിയർ ഡെക്ക് നല്ല വലുപ്പമുള്ള ബാക്ക് യാർഡുള്ള മികച്ച do ട്ട്‌ഡോർ ഇടം വാഗ്ദാനം ചെയ്യുന്നു. ഓൺലൈൻ ആക്‌സസ്സുള്ള 1 കാർ വേർപെടുത്തിയ ഗാരേജ്!


mamta-mohandass-horror-movie-neeli-motion-poster | അങ്ങനെ കള്ളിയങ്കാട്ട് നീലി നിരത്തിലിറങ്ങുന്നു! ഹൊറർ പശ്ചാത്തലത്തിലൊരുങ്ങുന്ന ചിത്രത്തിലെ നായികയായി മംമ്ത; നീലിയുടെ മോഷൻ പോസ്റ്റർ കാണാം - MarunadanMalayali.com\nഅങ്ങനെ കള്ളിയങ്കാട്ട് നീലി നിരത്തിലിറങ്ങുന്നു! ഹൊറർ പശ്ചാത്തലത്തിലൊരുങ്ങുന്ന ചിത്രത്തിലെ നായികയായി മംമ്ത; നീലിയുടെ മോഷൻ പോസ്റ്റർ കാണാം\nJuly 11, 2018 | 08:02 AM IST | Permalink\nമംമ്ത മോഹൻദാസിനെ നായികയാക്കി നവാഗതനായ അൽത്താഫ് റഹ്മാൻ സംവിധാനം ചെയ്യുന്ന ചിത്രം നീലിയുടെ മോഷൻ പോസ്റ്റർ പുറത്തിറങ്ങി. ഹൊറർ പശ്ചാത്തലത്തി ലൊരുങ്ങുന്ന ചിത്രമാണ് നീലി. അനൂപ് മേനോനാണ് ചിത്രത്തിലെ നായകൻ.നടൻ പൃഥ്വിരാജാണ് ഹൊറർ പശ്ചാത്തലത്തിലൊരുങ്ങുന്ന ചിത്രത്തിന്റെ മോഷൻ പോസ്റ്റർ റിലീസ് ചെയ്തത്.\nബാബുരാജ്, മറിമായം ശ്രീകുമാർ, സിനിൽ സൈനുദ്ദീൻ എന്നിവരാണ് ചിത്രത്തിലെ മറ്റ് പ്രധാന താരങ്ങൾ. റിയാസ് മാരത്തും മുനീർ മുഹമ്മദുണ്ണിയും ചേർന്നാണ് ചിത്രത്തിന്റെ തിരക്കഥ രചിച്ചിരിക്കുന്നത്. സൺ ആഡ്‌സ് ആൻഡ് ഫിലിംസ് പ്രൊഡക്ഷൻസിന്റെ ബാനറിൽ ഡോ. സുന്ദർ മേനോനാണ് നീലി നിർമ്മിക്കുന്നത്. ഡിസംബറോടെ ചിത്രം തിയേറ്ററുകളിലെത്തുമെന്നാണ് സൂചന.\nഗുലാബി ഗ്യാംഗ് ആവേശമായി; മദ്യപിച്ച് ശല്യമുണ്ടാക്കുന്നവരെ തുരത്താൻ കുറുവടിയുമായി സ്ത്രീകൾ രംഗത്തെത്തി; നീലി ഗ്യാംഗ് ഇൻഡോറിൽ തരംഗമായി മാറുന്നു\nപ്രണയവും പ്രതികാരവുമായി നീലി എത്തുന്നു; മംമ്ത മോഹൻദാസ് നായികയാവുന്ന നീലിയുടെ ട്രെയിലർ പുറത്തിറക്കി മമ്മൂട്ടി\nചിത്രത്തിൽ മമ്ത ഒരു സ്പീച്ച് തെറാപ്പിസ്റ്റായാണ് എത്തുന്നത്. ആറേഴു വയസുള്ള ഒരു മകളുമുള്ള വിധവയാണ് ഈ കഥാപാത്രം. മമ്തയുടെ കഥാപാത്രത്തെ ചുറ്റിപ്പറ്റിയാണ് ചിത്രം പ്രധാനമായും മുന്നേറുന്നത്. അനൂപ് മേനോൻ ചിത്രത്തിൽ ഒരു പാരാ നോർമൽ ഗവേഷകന്റെ കഥാപാത്രമായാണ് എത്തുന്നത്.


ചൈന പാഡിൽ മിക്സർ നിർമ്മാണവും ഫാക്ടറിയും മുകളിൽ\n1. മിക്സർ കവർ\n2. ഇലക്ട്രിക് കാബിനറ്റും നിയന്ത്രണ പാനലും\n3. മോട്ടോർ & റിഡ്യൂസർ\n4. മിക്സർ ഹോപ്പർ\n5. ന്യൂമാറ്റിക് വാൽവ്\n6. കാലുകളും മൊബൈൽ കാസ്റ്റർ\nടാങ്കിന്റെ അടിയിൽ നിന്ന് മുകളിലേക്ക് വിവിധ കോണുകളിൽ നിന്ന് തുഴകൾ മെറ്റീരിയൽ എറിയുന്നു\nപാഡിൽ മിക്സിംഗ് ഉപകരണങ്ങളുടെ സവിശേഷതകൾ\n1. വിപരീതമായി തിരിക്കുക, വ്യത്യസ്ത കോണുകളിലേക്ക് മെറ്റീരിയലുകൾ എറിയുക, സമയം 1-3 മിമി.\n2. കോം‌പാക്റ്റ് ഡിസൈനും റൊട്ടേറ്റഡ് ഷാഫുകളും ഹോപ്പർ കൊണ്ട് നിറയും, 99%വരെ യൂണിഫോം കലർത്തുന്നു.\n3. ഷാഫ്റ്റുകൾക്കും മതിലിനും ഇടയിൽ 2-5 മില്ലീമീറ്റർ മാത്രം വിടവ്, തുറന്ന തരം ഡിസ്ചാർജിംഗ് ദ്വാരം.\n4. പേറ്റന്റ് ഡിസൈൻ, കറങ്ങുന്ന ആക്സി & ഡിസ്ചറിംഗ് ഹോൾ w/o ചോർച്ച ഉറപ്പാക്കുക.\n5. സ്ക്രൂ, നട്ട് പോലുള്ള ഏതെങ്കിലും ഫാസ്റ്റണിംഗ് പീസ്, ഹോപ്പർ, w/o എന്നിവ കലർത്തുന്നതിനുള്ള പൂർണ്ണ വെൽഡ് ആൻഡ് പോളിഷിംഗ് പ്രക്രിയ.\n6. ബെയറിംഗ് സീറ്റ് ഒഴികെ അതിന്റെ പ്രൊഫൈൽ ഗംഭീരമാക്കാൻ മുഴുവൻ മെഷീനും 100%സ്റ്റെയിൻലെസ് സ്റ്റീൽ കൊണ്ടാണ് നിർമ്മിച്ചിരിക്കുന്നത്.\nമിക്സർ ലിഡ് രൂപകൽപ്പനയിൽ വളയുന്ന ശക്തിപ്പെടുത്തൽ ഉണ്ട്, ഇത് ലിഡ് കൂടുതൽ ശക്തമാക്കുകയും ഒരേ സമയം ഭാരം കുറയ്ക്കുകയും ചെയ്യുന്നു.\nഈ ഡിസൈൻ ഉയർന്ന നിലവാരമുള്ളതും സുരക്ഷിതവുമാണ്.\nസിലിക്കൺ സീലിംഗിന് നല്ല സീലിംഗ് പ്രഭാവം കൈവരിക്കാനും വൃത്തിയാക്കാൻ എളുപ്പവുമാണ്.\nപാഡിൽസ്, ഫ്രെയിം, ടാങ്ക് മുതലായവ ഉൾപ്പെടെ എല്ലാ ഹാർഡ്‌വെയർ കണക്ഷൻ ഭാഗവും പൂർണ്ണ വെൽഡിംഗ് ആണ്.\nടാങ്കിന്റെ മുഴുവൻ ഭാഗവും കണ്ണാടി മിനുക്കിയിരിക്കുന്നു, അതായത് ചത്ത സ്ഥലമില്ല, വൃത്തിയാക്കാൻ എളുപ്പമാണ്.\nഎ. ഓപ്പറേറ്ററെ സംരക്ഷിക്കുന്നത് സുരക്ഷിതമാണ്, വലിയ ബാഗ് ഉപയോഗിച്ച് ലോഡ് ചെയ്യാൻ എളുപ്പമാണ്.\nബി. വിദേശ വസ്തുക്കൾ അതിൽ വീഴുന്നത് തടയുക.\nസി. നിങ്ങളുടെ ഉൽപ്പന്നത്തിന് വലിയ കട്ടകളുണ്ടെങ്കിൽ, ഗ്രിഡിന് അത് തകർക്കാൻ കഴിയും.\n19. വളഞ്ഞ ഫ്ലാപ്പ്\n1. പാഡിൽ മിക്സർ ടാങ്ക് കവർ വ്യത്യസ്ത വ്യവസ്ഥകൾക്കനുസരിച്ച് ഇഷ്ടാനുസൃതമാക്കാം.\nപാഡിൽ മിക്സർ ഡിസ്ചാർജ് വാൽവ് സ്വമേധയാ അല്ലെങ്കിൽ ന്യൂമാറ്റിക്കായി പ്രവർത്തിപ്പിക്കാം. ഓപ്ഷണൽ വാൽവ്: സിലിണ്ടർ വാൽവ്, ബട്ടർഫ്ലൈ വാൽവ് തുടങ്ങിയവ.\nഇനിപ്പറയുന്ന മിക്സറിൽ ഒരു പമ്പ്, ഒരു നോസൽ, ഒരു ഹോപ്പർ എന്നിവ അടങ്ങിയിരിക്കുന്നു. ചെറിയ അളവിൽ ദ്രാവകം പൊടി വസ്തുക്കളുമായി കലർത്താം.\nഈ പാഡിൽ മിക്സർ തണുത്തതും ചൂടുള്ളതുമായ പ്രവർത്തനങ്ങൾ ഉപയോഗിച്ച് രൂപകൽപ്പന ചെയ്യാവുന്നതാണ്. ടാങ്കിൽ ഒരു പാളി ചേർക്കുക, ഇടത്തരം പാളിയിലേക്ക് ഇടത്തരം ഇടുക, മിശ്രിത വസ്തുക്കൾ തണുത്തതോ ചൂടുള്ളതോ ആക്കുക. ഇത് സാധാരണയായി വെള്ളത്തിൽ തണുപ്പിക്കുകയും ചൂടുള്ള നീരാവി അല്ലെങ്കിൽ വൈദ്യുതി ഉപയോഗിച്ച് ചൂടാക്കുകയും ചെയ്യുന്നു.\nമുമ്പത്തെ: പൊടി പാക്കേജിംഗ് ലൈൻ\nഅടുത്തത്: പൊടി പൂരിപ്പിക്കൽ യന്ത്രം\nതിരശ്ചീന പാഡിൽ മിക്സർ\nപാഡിൽ ബ്ലെൻഡിംഗ് മെഷീൻ\nറിബൺ മിക്സർ Vs പാഡിൽ മിക്സർ\nസിംഗിൾ ഷാഫ്റ്റ് പാഡിൽ മിക്സർ


ചെന്നൈ : പ്രസിദ്ധ ബൈബിള് പ്രസംഗകനും ഫ്രണ്ട്‌സ് മിഷനറി പ്രെയര് ബാന്‍ഡിന്റെ സ്ഥാപക പ്രസിഡന്റും വേള്‍ഡ് വിഷന് ഇന്റര്‍നാഷനലിന്റെ വൈസ് പ്രസിഡന്റുമായിരുന്ന റവ.ഡോ. സാം ടി. കമലേശന് (91) യുഎസിലെ സില്‍വെസ്റ്ററില് അന്തരിച്ചു. സംസ്കാരം പിന്നീട്.\nമെതഡിസ്റ്റ് സഭയിലെ പട്ടക്കാരനായി സുവിശേഷവേല ആരംഭിച്ച അദ്ദേഹം മികച്ച അധ്യാപകനായിരുന്നു. ഇംഗ്ലിഷിലും തമിഴിലുമായി ഒട്ടേറെ ക്രിസ്തീയ ഗാനങ്ങളും പുസ്തകങ്ങളും രചിച്ചിട്ടുണ്ട്. മാരാമണ് കണ്‍വന്‍ഷനില് സ്ഥിരം പ്രസംഗകനായിരുന്നു.\nഭാര്യ: പരേതയായ അഡെല ബല്‍രാജ്. മക്കള്: സുന്ദരരാജ് മാര്‍ക്ക് കമലേശന്, നിര്‍മല രൂത്ത് കമലേശന്, മനോഹരന് പോള് കമലേശന്.\nസ്റ്റിമുലസ് ചെക്കിന്റെ വഴികള്-(ഏബ്രഹാം തോമസ്)\nരാജ്യത്ത് എല്ലാവര്‍ക്കും വാക്‌സീന് ലഭിക്കുന്നതുവരെ മാസ്‌ക്ക് ധരിക്കണമെന്ന് ബൈഡന്\nസ്റ്റിമുലസ് ചെക്കിനെ കുറിച്ചു തര്‍ക്കം:4കുടുംബാംഗങ്ങളെ കൊലപ്പെടുത്തിയ 25 കാരന് അറസ്റ്റില്\nജോർജിയയിൽ 8 ചൈനീസ്-കൊറിയൻ വംശജരെ വെടിവച്ച് കൊന്നു; അക്രമി പിടിയിൽ\nസക്കറിയയ്ക്ക് ആദരവും, എസ്. അനിലാലിന്റെ ചെറുകഥാസമാഹാര പ്രകാശനവും 20 ശനിയാഴ്ച്ച ലാനയില്\nസംസ്ഥാനത്ത് 1792 പേര്‍ക്ക് കൂടി കോവിഡ് സ്ഥിരീകരിച്ചു; 50,565 സാമ്പിളുകള് പരിശോധിച്ചു\nകെ എച് എന് എ അരിസോണ കണ്‍വന്‍ഷന് ഒരുക്കങ്ങള് പൂര്‍ത്തിയായി 2023 ല് ഹ്യൂസ്റ്റനില്\nഅറ്റ്ലാന്റാ ഇന്ത്യൻ കോൺസുലാർ ഡോക്ടർ സ്വാതി കുൽക്കർണിയുമായി ഫോമായുടെ മുഖാമുഖം


പിടിച്ചുനില്‍ക്കാനാകാതെ കുരുമുളക് കര്‍ഷകര് • Suprabhaatham\nപിടിച്ചുനില്‍ക്കാനാകാതെ കുരുമുളക് കര്‍ഷകര്\nകല്‍പ്പറ്റ: പ്രളയത്തിന് ശേഷം പിടിച്ചുനില്‍ക്കാനാകാതെ കുരുമുളക് കര്‍ഷകര്.\nനിലവില് ജില്ലയിലെ വിവിധ ഇടങ്ങളില് വന്‍തോതില് കുരുമുളക് വള്ളികള് കൂട്ടത്തോടെ നശിക്കുകയാണ്. വേനല്‍ക്കാലത്തുള്ള അമിത താപവും ഈയിടെയുണ്ടായ ശക്തമായ മഴയും കാരണം കുരുമുളക് വള്ളികള് പഴുപ്പ് ബാധിച്ച് ഇല കൊഴിഞ്ഞ് ഉണങ്ങുകയാണ്. കൂടാതെ ജില്ലയിലെ വിവിധയിടങ്ങളില് ദിവസങ്ങളോളം വെള്ളം കെട്ടിനിന്നതിനാല് കൃഷികളുടെ വേര് പോലും ചീഞ്ഞ് നശിച്ചിരിക്കയാണ്.\nകൃഷിഭവന് മുഖേന നല്‍കുന്ന നാമമാത്ര സഹായം കൊണ്ടൊന്നും കറുത്ത പൊന്നിന്റെ മേഖല പിടിച്ച് നിര്‍ത്താന് സാധിക്കില്ലെന്നാണ് കര്‍ഷകരുടെ അഭിപ്രായം. അതിനാല് പ്രത്യേക പാക്കേജ് പ്രഖ്യാപിച്ച് കര്‍ഷകരെ പ്രോത്സാഹിപ്പിക്കാന് സര്‍ക്കാര് പദ്ധതികള് ആവിഷ്‌ക്കരിച്ച് നടപ്പാക്കണം. ബാങ്കില് നിന്നെടുത്ത വായ്പകള് എഴുതിതള്ളണം, അല്ലാത്തപക്ഷം കുരുമുളക് കര്‍ഷകര് ഈ കൃഷിയില് നിന്ന് പിന്‍മാറേണ്ടി വരും. കുരുമുളക് കൃഷിയെ മാത്രം ആശ്രയിച്ച് കഴിയുന്നവരാണ് ഇതില് വലഞ്ഞത്. ലക്ഷങ്ങള് ചെലവഴിച്ച് ആധുനിക രീതിയില് വിവിധ രീതികള് അവലംബിച്ച് കര്‍ഷകര് ഏക്കര് കണക്കിന് സ്ഥലങ്ങളിലാണ് കുരുമുളക് കൃഷിയിറക്കിയിരിക്കുന്നത്. മുന്തിയ ഇനം തൈകളും നല്ല വളവും നല്‍കി പരിപാലിച്ച് പോരുന്ന കൃഷിയാണ് ഇത്തരത്തില് നശിച്ച് കൊണ്ടിരിക്കുന്നത്.\nഈ ദുരവസ്ഥ തുടര്‍ന്നാല് കര്‍ഷകര് പൂര്‍ണമായും കൃഷി ഉപേക്ഷിക്കേണ്ട അവസ്ഥയാണ് ഉണ്ടാവുക.